
Sobotňajšie ranné zasadanie 


Úvodné postrehy 
Prezident Gordon B. Hinckley 


Naše bremeno valiace sa vpred je obrovské. Ale naša príležitosť je veľkolepá 


Moji drahí bratia a sestry, v mene celosvetového členstva tejto Cirkvi by som rád vyjadril 
úprimnú účasť našim katolíckym susedom a priateľom v tomto čase ich veľkého zármutku. 
Pápež Ján Pavol II neúnavne pracoval na pokroku kresťanstva, na pozdvihovaní bremena 
chudobných a bez bázne hovoril v prospech morálnych hodnôt a ľudskej dôstojnosti. Bude veľmi 
chýbať, hlavne množstvu tých, ktorí na neho hľadeli ako na svojho vodcu. 


A teraz moji drahí bratia a sestry, myslím, Že je to vhodné, aby som v úvode tejto konferencie 


podal niekoľkými zodpovednými slovami správu o našom správcovstve počas posledných 10 
rokov. 


12. marca 1995 nám bola udelená tá najväčšia a najposvätnejšia Zodpovednosť predsedníctva. 


Na konferencii, ktorá potom nasledovala som povedal: 


„Teraz, moji bratia a sestry, nastal čas pre nás, aby sme stáli vzpriamene, pozdvihli naše oči a 
posilnili naše mysle väčším porozumením a poznaním úžasnej miléniovej misie tejto Cirkvi 
Ježiša Krista Svätých neskorších dní. Teraz je ten čas, aby sme boli silní. Je čas pohnúť sa 
dopredu bez zaváhania, dobre poznajúc zmysel, rozsah a dôležitosť našej misie. Je čas robiť to 
čo je správne aj napriek tomu aké následky by to mohlo priniesť. Je čas, ktorý nás nájde 
dodržiavať prikázania. Je čas podať s láskavosťou a láskou pomocnú ruku tým, ktorí sú v núdzi a 
tým, ktorí tápajú v tme a bolesti. Je čas ohľaduplnosti a dobra, decentnosti a zdvorilosti k sebe 
navzájom vo všetkých našich vzťahoch. [nými slovami staňme sa viac podobnými 

Kristovi" .(,„This Is the Work of the Master“, Ensign, May 1995, 71) 


Vy musíte posúdiť ako ďaleko sme sa dostali v realizácii tejto výzvy danej pred desiatimi rokmi. 


V histórii tejto Cirkvi nebolo lepšej dekády ako bola tá minulá. Bol tu pozoruhodný rozkvet 
práce. Bolo tu veľa zmysluplných výsledkov. 


Táto napredujúca sila nie je iba dielom samotného Prvého predsedníctva, Kvóra dvanástich, 
Sedemdesiatnikov alebo predsedajúceho biskupstva. Je výsledkom viery, modlitieb, snahy, 
oddanej služby každého člena predsedníctva kolu alebo vysokej rady, každého biskupa a 
predsedníckeho kvóra, každého predsedníctva pomocných organizácií a každého verného, 
aktívneho člena tejto Cirkvi na celom svete. 


Každému z vás, kdekoľvek ste, vyjadrujem pocity môjho srdca a ďakujem vám za vašu dobrú a 
oddanú službu. Akí úžasní ľudia ste. 


Majestátnosť a zázrak evanjelia Ježiša Krista znovuzriadeného prostredníctvom proroka Josepha 
Smitha žiari aj dnes oslnivým leskom. 


Keď stojíme na vrchole týchto rokov a pozeráme sa späť, nesmieme sa cítiť namyslene alebo 
pyšne, ale máme mať pocit pokory a vďaky za to čo bolo vykonané v rozmanitých úlohách. 


Napríklad, Cirkev sa rozrástla po celom svete, až kým naše členstvo mimo Severnej Ameriky 
presiahlo to, ktoré je v Severnej Amerike. Stala sa z nás obrovská medzinárodná rodina 
pozbieraná zo 160-tich národov. 


Počas týchto desiatich rokov bolo vytvorených viac ako 500 nových kolov á viac ako 4 000 
nových zborov a pobočiek. Pribudli tri milióny nových členov. 


Počet zapísaných v našom vzdelávacom systéme sa zdvojnásobil, vzrástol približne o 200 000. V 
mnohých oblastiach je naša mládež silnejšia a vernejšia. 


Bol vytvorený Stály vzdelávací fond. Začali sme s ničím, iba s nádejou a vierou. Dnes sa už 
pomohlo takmer 18 000 mladým ľuďom. Sú z 27-tich rozličných národov. Boli vyškolení a teraz 
sa sťahujú preč zbavení chudoby, v ktorej oni a ich predkovia žili po mnoho generácií. Ich 
zručnosti boli zušľachtené a ich zárobky sa zvýšili. 


Zvýšili sme značne počet chrámov. V roku 1995 ich bolo 47. Dnes je ich 119, a tri budú 
zasvätené tohoto roku. 


Kniha Mormonova bola do roku 1995 preložená do 87 jazykov. Dnes je dostupná v 106 
jazykoch. 


V minulých desiatich rokoch sa rozdalo päťdesiatjeden miliónov výtlačkov Knihy Mormonovej. 


Postavili sme doslova tisíce budov po celom svete. A sú kvalitnejšie a lepšie prispôsobené naším 
potrebám ako tie vybudované predtým. 


K tomu všetkému sme postavili túto pozoruhodnú halu, v ktorej dnes prednášame, toto unikátne 
a prekrásne Konferenčné centrum tu v Salt Lake City. 


Spolu s týmto všetkým a mnohým iným sme ešte aj siahli naprieč zemeguľou a pomáhali tým, 
ktorí boli v núdzi a chudobe kdekoľvek sa nachádzali. Za posledných desať rokov sme prispeli 
hotovosťou a výrobkami za stovky miliónov dolárov v humanitárnej pomoci tým, korí neboli 
nášho vierovyznania. 


Cestovali sme po svete prinášajúc svedectvo o tomto diele Všemohúceho. Počas týchto rokov 
som osobne precestoval skoro 1,6 milióna kilometrov a navštívil 70 krajín. Moja milovaná 


spoločníčka cestovala so mnou, až do minulého roku, kým 6. apríla nezomrela. Odvtedy som 
osamelí. 


Ale naša nádej týkajúci sa budúcnosti je veľká a naša viera je silná. 
Vieme, že sme videli iba máličko z toho čo príde počas rokov, ktoré ležia pred nami. 


Mám 95 rokov. Nikdy som ani nesníval, že budem žiť tak dlho. Môj život mi pripomína hrdzavý 
nápis pribitý na polorozborenom drôtenom plote v Texase. Je tam napísané: 


Vyhorené do tla suchom, 
zatopené povodňami, 
vyjedené divou zverou, 
predané šerifom, 

ale stále tu! 


Dúfam, že budem mať tú výsadu spolupracovať s vami, mojimi milovanými priateľmi a 
spolupracovníkmi tak dlho ako mi to Pán dovolí. A dúfam, že tá služba bude prijateľná. 


Našim základom je evanjelium Pána Ježiša Krista. Právomoc svätého kňazstva je tu, 
znovuzriadená v rukách tých, ktorí ju obdržali priamo od Pána. Závoj bol poodhalený a Boh 
nebies a Jeho milovaný Syn prehovorili k chlapcovi prorokovi Josephovi pri otvorení tejto 
poslednej a konečnej dispenzácie. 


Naše bremeno valiace sa vpred je obrovské. Ale naša príležitosť je veľkolepá. 


Teraz zopakujem to čo som povedal pred rokmi, „postavme sa vzpriamene, aby sme pozdvihli 
naše oči a posilnili naše mysle väčším porozumením a poznaním úžasnej miléniovej misie tejto 
Cirkvi Ježiša Krista Svätých neskorších dní.“ 


Toto je moji bratia a sestry moja pozvánka pre vás v toto ráno. Vyjadrujem svoju lásku, 
požehnania a svoju vďačnosť na začiatku tejto úžasnej konferencie. Nech Duch Pánov vedie 
všetkých zúčastnených, to je moja pokorná modlitba, v svätom mene Ježiša Krista, amen. 


Kniha Mormonova: Ďalšie svedectvo o Ježišovi Kristovi — Prosté a vzácne veci 
Prezident Boyd K. Packer 


Zastupujúci prezident Kvóra dvanástich apoštolov 
Kniha Mormonova je bezodná pokladnica múdrosti a inšpirácie, rady a usmernenia. 


Joseph Smith povedal: „Povedal som bratom, že Kniha Mormonova je najsprávnejšia kniha na 
zemi, záverný kameň nášho náboženstva a že človek sa dostane bližšie k Bohu, keď bude 
nasledovať jej učenia než prostredníctvom akejkoľvek inej knihy" (Book of Mormon 
Introduction: pozri tiež History of the Church, 4:461). 


Prvé vydanie Knihy Mormonovej: Druhého svedectva o Ježišovi Kristovi zišlo s tlačiarenského 
stroja v Palmyre v štáte New York v marci 1830. Joseph Smith — nevzdelaný, dedinský chlapec 


— práve oslávil svoje 24-té narodeniny. Rok predtým strávil spolu niečo okolo 65 dní 


prekladaním týchto dosiek. Skoro polovicu preložil potom ako obdržal kňazstvo. Tlač zabrala 
sedem mesiacov. 


Keď som prvýkrát čítal Knihu Mormonovu od začiatku po koniec, čítal som ten sľub, že ak sa 
budeme pýtať Boha, Večného Otca, v Kristovom mene, či sú [tieto veci, ktoré som čítal] 
pravdivé, ak sa [budeme] pýtať s úprimnosťou v srdci a naozajstným záujmom, majúc vieru v 
Krista, tak On [nám] vyjaví pravdu mocou Ducha Svätého (pozri Moroni 10:4). Pokúsil som sa 
nasledovať tieto rady tak ako som im porozumel. 


Ak som očakával, že raz príde nejaký úžasný prejav ako veľmi silný zážitok, tak to sa nestalo. 
No jednako som sa cítil dobre a začal som veriť. 


V ďalšom verši bol ešte väčší sľub, že prostredníctvom moci Ducha Svätého môžeme spoznať 
pravdu všetkých vecí (pozri Moroni 10:5, zvýraznenie pridané). Nevedel som ako Duch Svätý 
pracuje, i keď to Kniha Mormonova na početných miestach a rôznymi spôsobmi vysvetľuje. 


Študoval som a naučil som sa, že aj anjeli hovoria mocou Ducha Svätého: pretože hovoria slová 
Kristove. Dalej sa tiež hovorí že človek má hodovať na slovách Kristových: [so sľubom, že ] 
slová nám povedia všetko čo máme robiť (pozri 2. Nefi 32:3). 


A hovorí to tak jednoducho, že ak nemôžeme porozumieť...bude to preto, že sa nepýtame a ani 
neklopeme (pozri 2. Nefi 32:4). 


Tiež som čítal, že keď vstúpime na cestu a obdržíme Ducha Svätého, on nám ukáže všetky veci, 
ktoré máme činiť (pozri 2. Nefi 32:5). Toto všetko som už učinil, keď som bol konfirmovaný za 
člena Cirkvi vkladaním rúk na obdržanie daru Ducha Svätého (pozri Articles of Faith 1:4). 


Ak som v moje detskej naivnosti očakával nejaký zvláštny duchovný zážitok, tak ten sa nestal. 
Po rokoch čo som načúval kázaniam a lekciám a čítal som v Knihe Mormonovej, začal som 
rozumieť. 


Nefiho bratia s ním veľmi zle zaobchádzali a on im pripomína, že k nim prehovoril anjel, ale oni 
nemohli cítiť jeho slová (pozri 1. Nefi 17:45). Keď som porozumel, že Duch Svätý môže 
komunikovať prostredníctvom našich pocitov, porozumel som, prečo slová Kristove, či sú z 
Nového Zákona alebo z Knihy Mormonovej alebo z iných písiem, prinášajú také dobré pocity. 
Po čase som objavil, že písma majú odpovede na veci, ktoré som potreboval vedieť. 


Čítal som, že toto sú tie slová, ktoré môžeme vzťahovať na seba a na všetkých ľudí (pozri 2. Nefi 
11:8, zvýraznenie pridané pozri tiež 1. Nefi 19: 23: 2. Nefi 6:5: 11:2). Rozumel som, že to 
znamená prirovnávať písma ku mne osobne a že je to pravda aj pre každého iného. 


Keď verš, ktorý som niekoľkokrát prečítal začal mať osobný význam, premýšľal som, že 


ktokoľvek písal ten verš, tak mal hlboké a premyslené porozumenie môjho života a toho ako sa 
cítim. 


Napríklad som čítal ako prorok Lehi jedol ovocie zo stromu života a povedal, že si začal želať, 


aby ho jeho rodina tiež zjedla, pretože vedel, že je žiadúcejšie ako akékoľvek iné ovocie (pozri 1. 
Nefi 8:12). Čítal som to viac než jedenkrát. Nejako veľa to pre mňa neznamenalo. 


Prorok Nefi tiež povedal, že tu zapísal veci svojej duše ... na poučenie a k prospechu jeho detí 
(pozri 2. Nefi 4:15). Čítal som to už aj predtým, a tiež to pre mňa nič viac neznamenalo. Ale 


neskôr, keď som mal deti, porozumel som, že obaja, Lehi a Nefi mali také isté hlboké pocity o 
svojich deťoch aké máme my o našich deťoch a vnukoch. 


Prišiel som na to, že tieto písma sú prosté a vzácne. Premýšľal som ako mohol mať mladý Joseph 
Smith také pochopenie pre vec. V skutočnosti neverím, že mal také prenikavé pochopenie. On ho 
totižto nemusel mať. Iba prekladal čo bolo napísané na doskách. 


Také prosté a vzácne porozumenie je všade v Knihe Mornonovej. Odráža hlbokú múdrosť a 
skúsenosť, ktorá rozhodne nie je charakteristická pre 23-ročného človeka. 


Naučil som sa, že by mohol ktokoľvek a kdekoľvek čítať v Knihe Mormonovej a obdrží 


yo 


inšpiráciu. 


Niektoré poznania prichádzajú po druhom a niekedy aj po treťom čítaní, a dá sa to „prirovnať“ k 
tomu čomu čelím v každodennom živote. 


Zmienim sa o inom prostom a vzácnom poznaní, ktoré neprichádza s prvým čítaním Knihy 
Mormonovej. Keď som mal 18 rokov odviedli ma do armády. Ak som nemal dôvod premýšľať o 
tom predtým, teraz som začal byť veľmi znepokojený či to bolo pre mňa dobré ísť do vojny. Po 
čase som objavil odpoveď v Knihe Mormonovej. 


A síce, že oni [Nefiti] nebojovali o nadvládu a ani o moc, ale bojovali za svoje domovy a za 


svoju slobodu, za svoje manželky a za svoje deti a za všetko čo mali, áno aj za svoje obrady 
uctievania a za svoju cirkev. 


A tiež, že činili všetko čo cítili ako povinnosť, ktorú dlžili svojmu Bohu: pretože Pán povedal im 
a ich otcom, že ak nie sú vinní prvým útokom a ani druhým, nemali by strpieť, aby boli zabití 
rukami ich nepriateľov. 


A tiež im Pán povedal, že budú brániť svoje rodiny až do preliatia krvi. A z toho dôvodu bojovali 


Nefiti s Lamanitmi, aby bránili seba a svoje rodiny a svoju zem a svoje náboženstvo (pozri Alma 
43:45-47). 


Vediac toto, mohol som slúžiť v armáde ochotne a so cťou. 


Ďalší príklad: Raz som musel urobiť veľké rozhodnutie. Keď nás naše modlitby nechali neistých, 
išiel som navštíviť staršieho Harolda B. Leeho. Poradil nám pokračovať. Vycítil, že som stále 
veľmi nepokojný a povedal: „Tvojim problémom je, že chceš vidieť cieľ už zo štartu." A potom 
mi citoval tento verš z Knihy Mormonovej, a síce, že sa nemáme hádať, pretože nevidíme lebo 
neobdržíme žiadne svedectvo predtým ako bude naša viera vyskúšaná (pozri Eter 12:6). 


A dodal: „Musíš sa naučiť kráčať pár krokov pred temnotou a potom sa svetlo obráti a bude 
kráčať pred tebou." To bola život meniaca skúsenosť z jedného verša v Knihe Mormonovej. 


Necítili ste sa niekedy ako Nefi, ktorý povedal, že bol vedený Duchom a nevedel dopredu čo by 
mal robiť? (pozri 1. Nefi 4:6) Necítili ste sa niekedy veľmi slabí? 


Moroni sa cítil slabý a obával sa, aby sa pohania nevysmievali ich slovám [pre ich slabosti]. 


A Pán k [nemu] prehovoril a povedal, že iba blázni sa vysmievajú a že Jeho milosť je 
postačujúca pre miernych, takže nezneužijú ich slabosť, 


a ak ľudia prídu k Nemu ukáže im ich slabosti. A preto dáva ľuďom slabosti, aby mohli byť 
pokorní a Jeho milosť postačuje pre všetkých, ktorí sa pred Ním pokoria, lebo ak sa pred Ním 
pokoria a budú mať vieru v Neho, tak spôsobí, že slabé veci sa pre nich stanú silnými (pozri Eter 
12:25-27, zvýraznenie pridané). 


Život plynie príliš rýchlo. Keď sa cítite slabí, znechutení, máte depresiu alebo sa niečoho 
obávate, otvorte Knihu Mormonovu a čítajte. Nenechajte prejsť veľa času predtým ako prečítate 
verš, myšlienku alebo celú kapitolu. 


Mojou skúsenosťou bolo to, že svedectvo neprepukne náhle. Lepšie je keď rastie, ako povedal 
Alma, zo semienka viery. Posilní to našu vieru, ak si povieme, že je to dobré semienko, lebo pučí 
a začína rásť (pozri Alma 32:30). A ak ho vyživujete, bude rásť, a ak ho nevyživujete uvädne 
(pozri Alma 32:37-41). 


Nebuďte sklamaní, ak ste čítali a čítali a ešte ste neobdržali mocné svedectvo. Môžete byť trochu 
podobní učeníkom, o ktorých sa hovorí v Knihe Mormonovej a ktorí boli naplnení silou Božou v 
obrovskej sláve a ani o tom nevedeli (pozri 3. Nefi 9:20). 


Robte to najlepšie čo môžete. Premýšľajte o tomto verši: „Hľaďte, aby všetky tieto veci boli 
konané v múdrosti a poriadku: lebo nie je nutné, aby človek bežal rýchlejšie ako má síl. A opäť 
je nevyhnutné, aby bol usilovný a tak aby získal cenu, preto musia byť všetky veci konané v 
poriadku" (Mosiáš 4:27). 


Duchovné dary opísané v Knihe Mormonovej sú prítomné v Cirkvi aj dnes — nabádania, pocity, 
zjavenia, sny, videnia, navštívenia, zázraky. Môžete si byť istí, že Pán môže, a často sa aj 
prejavuje, silou a veľkou slávou. Zázraky sa stávajú. 

Mormon sa pýtal, či ustal deň zázrakov? 

Alebo či sa prestali anjeli ukazovať deťom ľudským ? Alebo či pred nimi zadržal moc Ducha 
Svätého? Alebo či ju bude zadržiavať pokiaľ bude čas trvať alebo zem bude stáť alebo pokiaľ 


bude jediný človek na jej tvári, aby bol spasený? 


A hovorí nám, že nie: lebo zázraky sú konané vierou (pozri Moroni 7:35—37). 


Vždy sa modlite — sami alebo so svojou rodinou. Odpovede prídu rôznymi spôsobmi. 


Zopár slov alebo fráza vo verši, ako napríklad, že zlovoľnosť nikdy nebola šťastím (pozri Alma 
40:10), vám napovedia o skutočnosti toho zlého a o tom ako pracuje. 


Pretože, takýmto spôsobom diabol pracuje, lebo nepresviedča nikoho, aby činil dobro, ani 
jedného a ani jeho anjeli to nerobia a ani tí, ktorí sa mu poddávajú (pozri Moroni 7:17). 


Generácie prorokov kázali náuky večného evanjelia, aby ochraňovali tých, ktorí sú pokojnými 
nasledovníkmi Krista (pozri Moroni 7:3). 


Mormon videl naše dni. A vyriekol toto varovanie, že pokiaľ Pán netrestá svoj ľud mnohými 


strasťami, pokiaľ ich nenavštevuje smrťou a hrôzou a hladom a všelijakým morom, oni si na 
Neho nespomenú (pozri Helaman 12:3). 


Keď Pán navštívil Nefitov, pýtali sa Ho, ako majú volať Jeho cirkev: pretože medzi nimi začali 
spory ohľadom tejto veci. 
Pán sa ich spýtal, prečo ľudia reptajú a hádajú sa pre takúto vec? 


Či nečítali písma, ktoré hovoria, že musia na seba vziať meno Kristovo, čo je Jeho meno? Lebo 
týmto menom máme byť povolaní v posledný deň (pozri 3. Nefi 27:3—5). 


Hlavným významom Knihy Mormonovej je to nové svedectvo o Ježišovi Kristovi. Viac ako 6 
000 veršov v Knihe Mormonovej, oveľa viac než polovica, odkazuje priamo na Neho. 


Takže, hovoríme o Kristovi, radujeme sa v Kristovi, kážeme o Kristovi, prorokujeme o Kristovi, 
píšeme podľa svojich proroctiev, aby naše deti mohli vedieť k akému prameňu môžu hľadieť pre 
odpustenie svojich hriechov (pozri 2. Nefi 25:26). 

Kniha Mormonova je bezodná pokladnica múdrosti a inšpirácie, rady a usmernenia, 
prispôsobených schopnostiam slabých a najslabších (pozri NaZ 89:3). Okrem toho je to bohatá 
výživa pre učených, ak sa pokoria (pozri 2. Nefi 9:28—29). 

Z Knihy Mormonovej sa môžeme naučiť o: 

Pláne spásy alebo o veľkom pláne šťastia (pozri Alma 42:8: pozri tiež 42:5, 8, 12, 30). 

Náuke o Kristovi a uzmierení (pozri 2. Nefi 31:2—21: 32:1-6, 3. Nefi 11:31-40, 27:13-—21). 
Prečo je smrť nevyhnutná (pozri 2. Nefi 9:4—6, Mosiáš 16:8—9: Alma 12:25—27). 


Živote po smrti v duchovnom svete (pozri Alma 40:11—14). 


Práci toho zlého (pozri 2. Nefi 2:27, Alma 28:13, 3. Nefi 2:2). 


Organizácii kňazstva (pozri Mosiáš 29:42: Alma 4:20, 5:3, 44: Alma 13:1—10). 
Modlitbách Večere Pána (pozri Moroni 4:3: 5:2). 

Ako správne súdiť medzi dobrom a zlom (pozri Moroni 7:16). 

Ako obdržať odpustenie našich hriechov (pozri Mosiáš 4:26) 


Jasných, prorockých varovaniach a veľa, veľa iných veciach prináležiacich k vykúpeniu človeka 
a našich životov. Všetkých častiach plnosti evanjelia (pozri NaZ 20:9). 


Kniha Mormonova potvrdzuje učenia Starého Zákona. Kniha Mormonova potvrdzuje učenia 
Nového Zákona. A znovuzriaďuje veľa prostých a vzácnych vecí (pozri 1. Nefi 13:28), ktoré z 


nich boli vyňaté (pozri 1. Nefi 13:20-42: 14:23). Je to skutočne ďalšie svedectvo o Ježišovi 
Kristovi. 


V tomto roku oslavujeme 175-te výročie založenia Cirkvi a 200-té výročie narodenia proroka 
Josepha Smitha. V Cirkvi bude na jeho počesť veľa napísané a povedané. 


A ako obyčajne, tiež bude veľa napísane a povedané, aby ho očiernili. Boli na to vždy pripravení 
a sú aj teraz a vždy sa nájdu takí čo sa budú hrabať v 200-to ročnom prachu, aby našli niečo čo 
Joseph údajne povedal alebo urobil, aby ho mohli ponížiť. 


Zjavenia nám hovoria, že Pán povedál, že sú prekliati všetci tí, ktorí pozdvihnú pätu proti Jeho 
pomazaným a budú volať, že orii zhrešili, aj keď pred Ním nezhrešili, ale činili to čo bolo dobré 


v Jeho očiach a čo On im prikázal (pozri NaZ 121:16). V skutočnosti budú čeliť veľmi prísnemu 
trestu. 


Nepotrebujeme obhajovať proroka Josepha Smitha. Kniha Mormonova: Ďalšie svedectvo o 
Ježišovi Kristovi ho obháji za nás. Tí, ktorí odmietajú Josepha Smitha ako proroka a zjavovateľa 
sú odkázaní na to, aby našli nejaké iné vysvetlenie pre Knihu Mormonovu. 


A tiež pre druhú silnú ochranu: Náuku a zmluvy a pre tretiu: Drahocennú perlu. Tieto písma 
vydané v kombinácii, formujú neochvejné svedectvo o tom, že Ježiš je Kristus a svedectvo o 


tom, že Joseph Smith je prorok. 


A pripájam sa k miliónom ostatných, ktorí vydávajú toto svedectvo a vydávam ho vám v mene 
Ježiša Krista, amen. 

Tichý jemný hlas a búšiace srdce 
Biskup Richard C. Edgley 
Prvý radca v Predsedajúcom biskupstve 


Ano, je to tichý jemný hlas a búšiace srdce, ktoré svedčia o zázraku znovuzriadenia. 


V roku 1995 ma pozvali na vedecký seminár o detskej výžive do Salt Lake City, aby som privítal 
účastníkov a predniesol pár úvodných poznámok. Na seminári sa zúčastnilo deväťdesiatšesť 
vedcov z 24 krajín. Keď som sa počas mojich poznámok pozeral do hľadiska, bol som ohromený 
tým koľko rôznych národov je tu zastúpených, ako to bolo evidentné podľa oblečenia, farby 
pleti, jazyka a ostatných rozpoznávacích prvkov. 


O tri alebo štyri mesiace neskôr som sa zúčastnil na kolovej konferencii na východnom pobreží 
Spojených štátov. Keď som sedel na pódiu a pripravoval som sa na zasadanie kňazských 
vedúcich, vstúpil do miestnosti jeden Afričan a sadol si bližšie k uličke. Zdal sa mi trochu 
povedomý, ale nemohol som si spomenúť, kde som ho už videl. Naklonil som sa opýtal sa 
kolového prezidenta, kto je ten muž. Kolový prezident odvetil: „Och, on nie je členom Cirkvi. Je 
to profesor z Afriky, ktorý je tu návšteve a učí na tunajšej prestížnej univerzite. Pred pár 
mesiacmi sa zúčastnil na akomsi vedeckom seminári v Sal Lake City. Niekde našiel leták o 
Cirkvi, čo ho viedlo k tomu, aby prečítal všetko čo mohol nájsť o Cirkvi. Teraz navštevuje každé 
možné zhromaždenie." Položartom potom kolový prezident povedal: „Bol by som prekvapený, 
ak by sa nezúčastnil aj na zhromaždeniach Združenia pomoci." 


Po zasadaní kňazských vedúcich som sa znovu predstavil tomuto hosťujúcemu profesorovi. 
Potvrdil svoje nadšenie pre tento novo objavený zdroj pravdy. Vysvetlil mi, že jeho rodina, ktorá 
je stále v Afrike, študuje s misionármi a pripojí sa k nemu tu v Amerike o štyri týždne a že v tom 
čase budú všetci spoločne pokrstení. 


Na záver Sobotného večerného zasadania sa tento muž ponáhľal na pódium a udierajúc sa do 
hrude nadšene vyhlásil: „Moje srdce búši, práve takto. Ťažko ho môžem udržať v hrudi. Neviem, 
či budem môcť čakať štyri týždne na moju rodinu, aby sme boli pokrstení." Navrhol som mu, že 
by mal upokojiť svoje srdce a počkať na svoju ženu a deti, aby mohli byť pokrstení spoločne. 


Keď Eliáš utekal, aby si zachránil život pred zlou Fénickou princeznou Ízebel, Pán ho viedol na 
vysokú horu, kde mal veľmi nezvyčajný zážitok. Keď Eliáš stál na hore pred Pánom, pocítil 
„mocný a silný víchor ... Hospodin však nebol vo víchre. Po víchre nastalo zemetrasenie, ale ani 
v zemetrasení nebol Hospodin. Po zemetrasení prišiel oheň, ale Hospodin nebol v ohni: po ohni 
zašumel tichý šelest" (1. Kráľov 19:11-12). 


Občas sa ma pýtajú tí, ktorí nie sú nášho vierovyznania, prečo naša Cirkev rastie tak rýchlo, v 
oboch smeroch, v členstve aj v činnosti, kým ostatné cirkvi vraj v oboch smeroch upadajú. 
Odpoveď na túto otázku je jednoduchá, tichý jemný hlas a potom búšiace srdce. V tomto 
uponáhľanom, rušnom a hlučnom svete to nie je ako víchrica, nie je to ako oheň, nie je to ani ako 
zemetrasenie, ale je to tichý jemný, ale veľmi zreteľný hlas a ten spôsobuje búšenie srdca. Je to 
celkom spaľujúci pocit vo vnútri z toho, že toto je znovuzriadené evanjelium Ježiša Krista so 

všetkými náukami, kňazstvom a zmluvami, ktoré boli stratené počas mnohých storočí temnoty a 
zmätku. Áno, je to tichý jemný hlas a búšiace srdce, ktoré svedčia o zázraku znovuzriadenia. 


Je to tichý jemný hlas a búšiace srdce, ktoré motivujú milióny členov napodobňovať život Ježiša 
v slovách, skutkoch a službe. Je to tichý jemný hlas a búšiace srdce, ktoré motivujú tisíce párov 
na dôchodku slúžiť zvyčajne 18 mesiacov i dlhšie na misiách. Dajú nabok pohodlie svojho 
života a idú do sveta slúžiť ostatným na svoje vlastné náklady a čo by niekto mohol pokladať za 
značnú obeť, často slúžia v odľahlých častiach sveta, kde horúca sprcha a pohodlná posteľ je 
luxusom nachádzajúcim sa iba v ich spomienkach. 


Je to tichý jemný hlas a búšiace srdce, ktoré spôsobí, že stovky tisíc mladých mužov a žien 
opustia sľubné povolania, prerušia svoje vzdelávanie (niekedy sa vzdajú športového alebo iných 
štipendií) alebo odložia známosť, aby slúžili Pánovi na ich vlastné náklady a hlásali 
znovuzriadenie evanjelia. Je to tichý jemný hlas a búšiace srdce čo dá našim mladým ľuďom 
túžbu a odvahu postaviť sa za čistotu, čestnosť a zásady, dokonca aj keď sa občas niektorí smejú 
na ich účet a zavrhnú ich. Je to tichý jemný hlas a búšiace srdce, ktoré motivujú jednotlivca 
radostne dodržiavať Božie prikázania a zdieľať bremeno tých, ktorí sú menej šťastní. Áno, 
existuje sila v tichom jemnom hlase a v búšiacom srdci. 


Alma mal svoj vlastný spôsob ako sa pýtať na duchovné pomery v našich srdciach. Pýta sa nás, 
či sme boli duchovne zrodení z Boha. A potom sa pýta, či sme si vštepili Jeho obraz do svojich 
tvárí. Zakúsili ste túto mocnú zmenu vo svojich srdciach? (pozri Alma 5:14: zvýraznenie 
pridané). Inými slovami, búši vaše srdce svedectvom o Ježišovi Kristovi? 


Mohol by som vám povedať iba tri veci z mnohých, ktoré pôsobia, že moje srdce búši? Po prvé, 
moje srdce búši znalosťou o tom, že Ježiš Kristus je môj osobný Spasiteľ a že Jeho láska ku mne 
bola dostatočná na to, aby vytrpel nepredstaviteľnú bolesť a dokonca smrť. Moje srdce búši, keď 
v samote svojich hlbokých myšlienok pochopím, že môžem byť očistený, rýdzi a vykúpený 
prostredníctvom krvi Ježiša Krista. Moje srdce búši, keď uvažujem o cene, ktorá bola zaplatená 


— utrpenie, ktoré mu bolo spôsobené ma uchránilo pred podobným utrpením za moje hriechy a 
priestupky. 


Po druhé, moje srdce búši poznaním, že mladý muž, iba 14 ročný, sa vybral do hájika a pre jeho 
jednoduchú a pokornú modlitbu boli nebesia otvorené a zjavil sa mu Boh a Kristus a zostúpili 
anjeli. A takto, evanjelium Ježiša Krista bolo znovuzriadené v celej svojej plnosti kňazstva, 
zmlúv a čistote náuky. Moje srdce búši, keď si uvážim, čo tento chlapec prorok musel zakúsiť, 
aby priniesol plnosť znovuzriadeného evanjelia. Zatiaľ čo nebeskí anjeli zostupovali, Satanovi 
anjeli sa tiež dali do práce. Prenasledovanie začalo tak ako v životoch prorokov za stara, 
Josephov život vyvrcholil v jeho mučeníckej smrti. Počas všetkých jeho skúšok a 
prenasledovania zostal mladý prorok nezlomným a odhodlaným. 


Vďaka prorokovi Josephovi Smithovi plne rozumiem dôležitosti Kristovho uzmierenia. Vďaka 
prorokovi Josephovi Smithovi lepšie rozumiem významu Getsemanskej záhrady — miesta 
obrovského utrpenia, kde Kristus vzal na seba nie iba naše osobné utrpenie od hriechu ale tiež 
naše bolesti, slabostí, skúšok a tragédií. Rozumiem nesmiernej a večnej podstate Jeho obrovskej 
a poslednej obety. Lepšie rozumiem láske nášho Spasiteľa demonštrovanej v Jeho poslednom 

vykupujúcom čine. Vďaka Josephovi Smithovi sa moja láska a vďačnosť za Spasiteľa zväčšuje a 
moje uctievanie je zmysluplnejšie. Zo všetkých piesní v našom spevníku napísaných W.W. 
Phelpsom je známa pieseň zo slovami: „Chváľme muža, čo hovoril s Jehovom!" (,„Chváľme 
proroka", Cirkevné piesne a piesne pre deti, č. 50). Moje srdce búši, keď spievam túto pieseň. 


Áno, pretože spievame so zanietením a s potešením: „Chváľte muža, čo hovoril s Jehovom!", 
spievame o našom Spasiteľovi s ešte väčšou úctou, citom a vďakou slová: „Ó je to nádherné, tak 
nádherné, pre mňa, pre mňa to vytrpel! Život svoj za mňa dal, ó, nádherné!" („I Stand AlI 
Amazed", Hymns, č. 193) Moje srdce búši pre osvietenie, ktoré prorok Joseph Smith priniesol do 
môjho života, týkajúce sa osobného dopadu uzmierenia môjho Spasiteľa. 


Po tretie, moje srdce búši, keď študujem a uvažujem o písmach v Knihe Mormonovej ako dopíňa 
Bibliu a ďalej svedčí o božskom poslaní Ježiša Krista ako Syna Božieho, Vykupiteľa a Spasiteľa 
sveta. Vďaka tomuto posvätnému spoločníkovi Biblie sa moje porozumenie Kristovej náuky 
rozširuje, tak veľa nezodpovedaných otázok v Biblii je tu vysvetlených tak, aby ma úplne 
uspokojili. Kniha Mormonova je hmatateľným dôkazom, že Joseph je prorok Boží, Kristus sa 
mu skutočne zjavil a evanjelium bolo znovuzriadené v celej svojej rýdzosti a plnosti. 


Moje srdce búši, keď iba uvažujem o zázraku existencie Knihy Moromonovej — tá úmorná 
práca vyrývania do kovových dosiek, tá opatera vyvolenými Božími počas toľkých storočí a ten 
podivuhodný preklad. Skutočne na ňu pasuje dokonalá definícia svätého písma. Vďaka 
majestátnej Božej láske k nám, On ustanovil tento záznam, aby sme sa ho mohli držať, aby sme 
ho mohli prečítať, študovať a aby sme ho dokonca mohli preskúšať. Ale hlavne, Boh ma tak 
miluje, že dal mne a komukoľvek inému kto úprimne hľadá osobné zjavenie o pravdivosti Knihy 
Mormonovej — hmatateľnom dôkaze znovuzriadenia a toho, že Joseph Smith bol skutočným 
prorokom. 


Hovoriac o tejto posvätnej znalosti, Alma, prorok s Knihy Mormonovej, hovoril, že sa nemáme 
domnievať, že vie tieto veci sám od seba. Ale svedčí nám, že tieto veci, o ktorých hovoril sú 
pravdivé. A prečo si myslíme, že má o nich istotu? Pretože mu boli oznámené Svätým Duchom 
Božím. Po mnoho dní sa postil a modlil, aby sa mohol dozvedieť sám za seba tieto veci. A teraz 
naozaj sám za seba vie, že sú pravdivé: lebo mu to Pán Boh ozrejmil Svojim Duchom a toto je 
duch zjavenia, ktorý je v ňom (pozri Alma 5:45-46). 


Ako Alma za stara, každý z nás, členov a úprimných záujemcov, tiež môže s istotou vedieť, že 
tieto veci sú pravdivé. Je to naša veľká výsada, vedieť. Je to viac ako výsada, je to naša 
zodpovednosť, vedieť. Je to pre nás obrovská strata nevedieť, kedy bola taká výsada udelená. 
Pán povedal: „Klopte a bude vám otvorené“ (Matúš 7:7). Prorok Knihy Mormonovej, Jakob, 
povedal, aby sme šli s celým úmyslom srdca (pozri Jakob 6:5). Nepotrebujeme byť závislí na 
našich intelektuálnych alebo fyzických zmysloch. Študujeme, modlíme sa a ako Alma za stara, 
môžeme sa aj postiť, a potom príde ten tichý jemný hlas a búšiace srdce. Predstavte si osobné 
zjavenie od Boha o tom, že tieto veci sú pravdivé. Už len táto myšlienka rozbúši moje srdce. 


V mene Ježiša Krista, amen. 

Všetky Tvoje deti budú vyučované 
Coleen K. Menloveová 
Generálna predsedkyňa primáriek 


Deti potrebujú vedieť, že mať vieru v Spasiteľa a nasledovať Ho im pomôže získať pokoj v 
tomto nepokojnom svete. 


Nedávne katastrofy vo svete sa dotkli našich sídc. Utrpenie detí, ktoré sú nevinnými obeťami, na 
nás tvrdo dolieha. Videli sme deti bez členov rodiny, ktorí by ich chránili a milovali ich. Túžbou 
našich sťde bolo dosiahnuť až k nim a nejako im pomôcť — čímsi, čo by im uľavilo v ich utrpení 
a prinieslo nádej do ich životov. Sme vďační za príležitosti, pri ktorých môžeme podať pomocnú 
ruku. Sme povzbudzovaní úsilím všetkých, ktorí pomáhajú týmto deťom. 


Jednako len nepotrebujeme sa pozerať až tak ďaleko, aby sme našli deti žijúce za odlišných a 
predsa náročných okolností. Nevedome ignorujeme deti v našom vlastnom strede. Sme si naozaj 
vedomí nebezpečných okolností, ktoré obklopujú naše vlastné deti? Obyčajne môžeme presne 
určiť aké sú ich fyzické potreby, ale čo ich duchovné potreby? Poznajú svetlo a pokoj evanjelia 
Ježiša Krista? Písma učia, že všetky naše deti budú vyučované Pánom: a že veľký bude pokoj 
našich detí . 


Deti potrebujú pokoj, ktorý prichádza z poznania, že majú milujúceho Nebeského Otca, ktorý 
poslal Svojho Syna, Ježiša Krista, aby svetu priniesol svetlo a nádej. To vedie nás dospelých k 
tomu, aby sme viedli deti k tomuto pokoju a svetlu. 


Kritická duchovná situácia niektorých detí v dnešnom svete je zachytená na maľbe dánskeho 
maliara Cara Blocha. Táto maľba prekrásne zachytáva biblickú správu nachádzajúcu sa v 
Jánovi, v 5. kapitole. Kristus, liečiteľ a utešiteľ, je zámerom tohoto obrazu. On sníma utrpenie 
muža, ktorý už od narodenia chorľavel. Muž čaká na zázrak uzdravenia pri jazere Betezda, ale 
nemá nikoho kto by mu pomohol. Ako tak čaká, dúfa v zázrak, stojí v jeho prítomnosti Kristus s 
mocou uzdraviť ho. 


Maľba zobrazuje niekoľko postáv v pozadí, nikto z nich nehľadí priamo na Krista. Pán je v ich 
strede a predsa sa zdá, že Ho vidí iba jeden. Všetci ostatní sú zachytení ako sa ponáhľajú za 
svojou každodennou prácou, nedbajúc na Ježišovu obrovskú silu a zázrak, ktorý sa odohral v ich 
prítomnosti. Zdá sa, že malé dieťa a žena, možno jeho matka, sa pozerajú na Ježiša ako všetci 
ostatní, ale ich oči sú upriamené inam. V skutočnej prítomnosti Spasiteľa zabudla táto žena viesť 
svoje dieťa k Spasiteľovi. Premýšľam, či by sme aj my prehliadli túto príležitosť prísť ku 
Kristovi? Rozptyľujú nás naše životné skúsenosti a otupujú náš duševný rozhľad tak, že sa 
nezameriavame na to na čom najviac záleží? Premýšľam, nechávame utiecť príležitosti učiť sa o 
Pánovi a pocítiť Jeho lásku? Nechávame si tiež utiecť príležitosti podeliť sa s ostatnými 
obzvlášť s deťmi — na ktorých najviac záleží o evanjelium Ježiša Krista? My všetci vidíme deti 
a mládež ako zmätene stoja v dave a čakajú na poznanie toho na čom najviac záleží. 


Takmer môžem počuť toto dieťa a iné deti zakričať slová, ktoré tak veľa z nás už spievalo: „Uč 
ma kráčať v svetle“. Pamätáte si tie slová: „Uč ma kráčať v svetle božej lásky. Uč ma modliť sa 
k Bohu na nebi. Uč ma poznávať len dobré veci. Uč ma kráčať vo svetle lásky“. 


AA 


Učíme naše deti poznať, cítiť a radovať sa v kráse, sile a zázrakoch evanjelia Ježiša Krista? 
Prezident Gordon B. Hinckley nám radí: „Vychovávajme naše deti tak, aby sa zaujímali o Neho, 
o toho, ktorého voláme Pán Ježiš Kristus. Vyučujme naše deti túto ohromnú spásnu zásadu 
evanjelia““. Deti potrebujú vedieť, že mať vieru v Spasiteľa a nasledovať Ho im pomôže získať 
pokoj v tomto nepokojnom svete. 


Ako môžeme vyučovať naše deti? Môžeme nasledovať Spasiteľov príklad. V Knihe 
Mormonovej sa dočítame o vzkriesenom Spasiteľovi, ktorý sa zjavil ľuďom na Západnej 
pologuli. Keď učil ľudí, zhromaždil okolo seba deti. Pokľakol a modlil sa s deťmi a za ne. 


Požehnal deti jedno po druhom. Cítil radosť z ich prítomnosti a otvoril nebesia, aby deti mohli 
byť vyučované zhora. 


Ak pozývate deti k vášmu stolu pri rodinnej večeri, zahfňate ich do každodennej rodinnej 
modlitby, do denného štúdia písiem a do rodinného domáceho večera, nasledujete tým 
Spasiteľov príklad milovať a učiť ich. Ak to robíte, dajte im vedieť, že sa vaša rodina spoločne 
snaží dodržiavať prikázania a snaží sa byť hodnou stať sa večnou rodinou. Môže sa tak stať pri 
neformálnych stretnutiach medzi štyrmi očami, keď vás Duch nabáda pýtať sa tie správne otázky 
alebo len povedať tie správne veci, ktoré pomôžu našim deťom poznať a cítiť svetlo Pána. Ak 
my vytvoríme tieto príležitosti, Duch nás povedie. 


Máme úžasné, schopné deti v našom strede. Môžeme im pomôcť nájsť pokoj v tomto živote a v 
živote, ktorý príde. 


Deti potrebujú zo skúsenosti poznať Svetlo Kristovo, aby si mohli zvoliť svetlo a odmietnuť 
temnotu. Mojžiš mal zázračnú skúsenosť, keď bol premenený a uzrel Boha svojimi duchovnými 
očami. Potom ako bol Mojžiš vyučovaný Bohom a uzrel Jeho slávu a dielo, prišiel k nemu Satan 
s temnotou a zmätkom. Pretože Mojžiš zakúsil svetlo a slávu Božiu, poznal rozdiel. Odvážne sa 
postavil proti Satanovi hovoriac: „Kto si? Lebo vedz, ja som syn Boží“ 


Deti potrebujú byť naplnené svetlom evanjelia tak, že keď príde pokušenie budú môcť povedať: 
„Ja viem kto som. Ja som dieťa Božie. Ja viem čo mám robiť. Dám sa pokrstiť, obdržím Ducha 
Svätého a budem dodržiavať prikázania.“ Deti potom môžu povedať: „Ja viem kým sa môžem 
stať. Môžem sa stať spravodlivou mladou ženou“ alebo „Môžem sa stať spravodlivým mladým 
mužom a obdržať Božie kňazstvo.“ Deti naplnené týmto poznaním a svetlom sa môžu rozhodnúť 
odmietnuť temnotu a obrátiť sa k svetlu a pokoju evanjelia. 


Deti, ktoré majú evanjelium vpísané vo svojich srdciach, rozpoznajú Pánovu ruku vo svojich 
životoch. Deti vedia niekedy viac ako si vieme predstaviť a dokážu viac než si niekedy myslíme. 
Naučila som sa, že deti ktoré majú svetlo evanjelia sú veriace. Nepochybujú. Jedenásť ročná 
Samantha povedala: „Ja viem, že evanjelium je pravdivé, pretože to môžem cítiť.“ Trojročný 
Benjamín povedal: „Ja viem, že Nebeský Otec počúva a odpovedá na moje modlitby, pretože ma 
miluje." Deti, ktoré majú svetlo evanjelia hovoria: „Ja viem, že Duch Svätý vedie môj život, lebo 
sa cítim šťastný, keď sa rozhodnem nasledovať jeho nabádanie.“ 

Sam začína rozumieť pocitom, ktoré prichádzajú od Ducha Svätého. a sa ho jeho matka 
opýtala: „Kto je Duch Svätý?“ odpovedal: „Je to horúci pocit vo mne.“ Sam tiež rozumel, že keď 
bol jeho malý dvojtýždňový braček chorý, bol to Duch Svätý, kto ho nabádal, aby sa modlil za 
Pánovu pomoc. Môžete cítiť pokoj týchto detí? 


Vyučovanie detí si vyžaduje viac než túžbu. Vyžaduje to vytrvalosť z našej strany. Už predtým 
som spomenula pieseň: „Uč ma kráčať v svetle,“ napísanú Clarou MeMasterovou. Sestra 
MceMasterová mi povedala, že v čase, keď slúžila v predsedníctve primáriek dostala za úlohu 
napísať pieseň o vyučovaní detí. Prišla na to, že je to obzvlášť skľučujúca úloha a modlila sa ako 
začať a dokončiť túto úlohu. 


Po mnohej námahe odovzdala svoju prácu a jediné čo jej bolo povedané bolo to, že to nie je ešte 
to pravé. Nebolo jej povedané čo zmeniť, iba že má pokračovať, až kým to nebude to pravé. Bola 
duchovne vyčerpaná a nevedela ako pokračovať. Opäť hľadala vedenie u Pána, urobila zmeny a 
odovzdala ďalšiu verziu. Tento proces sa opakoval trikrát, a nakoniec jej bolo povedané, že je to 
dokonalé a ona nemusí už nič meniť. 


Napriek tomu, že to sestra MeMasterová chcela veľakrát vzdať, pracovala trpezlivo na tom o čo 
bola požiadaná a dúfala, že tým požehná životy detí. Jej inšpirovanú hudbu spievali mnohí 
dospelí a deti v mnohých krajinách a v mnohých jazykoch. Táto pieseň vyjadruje túžbu môjho 
srdca — to, že sa všetky deti naučia kráčať v svetle evanjelia Ježiša Krista. Táto pieseň začína s 
detskou prosbou. „Uč ma kráčať v svetle“ a končí so záväzkom: „Vďačne budeme kráčať vo 
svetle lásky“. 


Vynakladáme veľa času a úsilia, aby sme učili deti, ale nesmieme sa odvrátiť alebo sa vzdať. 
Naše deti potrebujú naplnenie sľubu, že veľký bude pokoj našich detí“. Nenechajme dieťa 
pochybovať o tom, či je on alebo ona milovaná Nebeským Otcom a Ježišom Kristom. Nech 
všetky deti poznajú kto sú, čo majú robiť a kým sa môžu stať. 


Som vďačná všetkým tým, ktorí sa starajú o deti, milujú ich a učia ich navzdory ich pozemskej 
situácii, tak aby mohli cítiť pokoj a svetlo evanjelia a obdržať prísľuby dané Pánom. 


Chcela by som hovoriť hlavne k deťom po celom svete. Stretla som sa niekoľkých z vás tu a 
niekoľkých na veľmi vzdialených miestach, ako sú Afrika, Filipíny, Kórea a len nedávno na 
Ukrajine a v Rusku. Navštívila som vás v primárkach a aj v detských nemocniciach. Dúfam, že 
viete ako veľmi ste milované svojimi rodinami, učiteľmi v primárkach a, čo je veľmi dôležité, 
Nebeským Otcom a Ježišom Kristom. 


Nikdy sa nevyrovnajte s niečím menším ako sú výsady a požehnania ktoré vám Boh ponúka. 
Kritériá, ktorých sa držíte vo svojom obliekaní, jazyku a správaní sa sú vonkajšími znakmi 
vašich vnútorných záväzkov nasledovať plán Nebeského Otca pre vás. 


Váš vplyv na mňa je väčší ako si viete predstaviť. Ďakujem vám za šťastie a nádej, ktorú 
prinášate do môjho srdca a sťdc vašich vedúcich primáriek a obzvlášť vašich rodičov. Prosím 
nezabudnite vyjadriť vaše poďakovanie tým, ktorí vás milujú a učia. Ja viem a chcem, aby ste aj 
vy vedeli, že vy ste deti Božie, Nebeský Otec vás miluje a môžete sa k Nemu modliť, 

kedykoľvek a kdekoľvek. Snažte sa vždy pamätať na Ježiša Krista a nasledovať Ho a toto 


prinesie svetlo a pokoj do vašich životov teraz a dodá vám nádej naveky. O tomto svedčím v 
mene Ježiša Krista, amen. 

Teraz je čas pripraviť sa 
Starší Russell M. Nelson 
Z kvóra Dvanástich apoštolov 


Teraz je čas pripraviť sa na stretnutie s Bohom. Zajtra už môže byť príliš neskoro. 


Moji drahí bratia a sestry, od našej minulej Generálnej konferencie, moja láska — moja 
milovaná žena po dobu 59 rokov — zomrela. Kým som bol doma v túto neobyčajnú sobotu bez 
cirkevných povinností, pracovali sme spoločne. Ona prala naše oblečenie. Ja som jej ho pomáhal 
vyniesť, zložiť a odložiť na miesto. Keď sme potom sedeli na gauči, držali sa za ruky a tešili sa z 
programu v televízii, moja vzácna Dantzel vykízla tichučko do večnosti. Jej smrť prišla náhle a 
neočakávane. Len štyri dni predtým správa nášho doktora pri rutinnej prehliadke ukazovala, že 
jej laboratórne testy sú v poriadku. Po všetkých mojich bezvýsledných pokusoch o jej oživenie 
ma premohli pocity šoku a žiaľu. Moja najbližšia priateľka, anjelská matka naši 10-tich detí, 
stará mama našich 56-tich vnúčat, nám bola vzatá. 


Dantzel nebola iba milovanou a milujúcou spoločníčkou. Bola učiteľkou: Prostredníctvom 
svojho ušľachtilého príkladu učila viere, cnosti, poslušnosti a milosrdenstvu. Naučila ma ako 
počúvať a ako milovať. Vďaka nej som poznal všetky požehnania plynúce z toho byť manželom, 
otcom a starým otcom. 


S hlbokou vďačnosťou som ocenil ohromný prejav lásky od drahých priateľov naprieč celým 
svetom. Poslali mi nespočetné listy, telefonáty, pohľadnice a iné odkazy. Všetky tieto prejavy 
vyjadrovali láskyplný obdiv a súcit s nami, ktorých tu zanechala. Tieto posolstvá prišli v takých 
obrovských počtoch, že nám je ľúto, že nie sme schopní odpovedať na ne jednotlivo. Rád by som 
poďakoval každému jednému za vami prejavenú obrovskú láskavosť k nám. Veľmi, veľmi pekne 
vám ďakujem. Vaše prejavy priniesli veľa útechy do našej rodiny počas tohoto času žiaľu. 
Naozaj milujeme drahú Dantzel! Chýba nám! 


Z jej náhleho odchodu sa môžeme naučiť veľmi dôležitú lekciu: Teraz je čas pripraviť sa na 
stretnutie s Bohom. Zajtra už môže byť príliš neskoro. Proroci to vyhlasovali po celé veky, že 

tento život je časom na to, aby sme sa pripravili na stretnutie s Bohom... Aby sme neodkladali 
deň svojho pokánia. " 
Potreba pripraviť sa teraz 


A predsa ho mnohí odložili.“ Prorok nás varuje, že nebudeme môcť povedať ..., že budeme činiť 
pokánie, až sa vrátime k svojmu Bohu. Nikto to nebude môcť povedať, pretože ten istý duch 
ovláda naše telá v dobe, keď opúšťame svoje životy ako ten istý duch bude ... ovládať vaše telá 
vo večnom svete“ Ďalší prorok dodáva, ž že ten kto je špinavý bude špinavý aj naďalej a ten kto je 
spravodlivý bude spravodlivý stále.“ 


Úžasná je tiež znalosť, že nech dosiahneme v tomto živote akýkoľvek základ inteligencie, ten s 
nami povstane pri vzkriesení.“ Od proroka Josepha Smitha sa tiež môžeme naučiť, že „Boh má . 
čas ... určený ... keď prinesie všetkých Jemu podliehajúcich, ktorí poslúchali Jeho hlas a 
dodržiavali Jeho prikázania do Jeho celestiálneho pokoja. Tento pokoj“ je pokojom dokonalým a 
osláveným, pre ktorý človek potrebuje prípravu predtým ako môže, podľa zákonov toho 
kráľovstva, vstúpiť a užívať svoje požehnania... Boh dal určité zákony ľudskej rodine, ktoré, ak 
sú dodržiavané, sú dostatočnými, aby ich pripravili zdediť tento pokoj.““ Sestra Nelsonová bola 
tak pripravená! 


Ten úžasný cieľ sa zdá ohromne vzdialený ak je niekto odradzovaný svetskými problémami a 
beznádejou. Pamätám si, Že keď mal priateľ zlý deň, hovorieval: „Och, prečo som sa len 
narodil?“ Boží plán odpovedá na jeho otázku. Prišli sme do tohoto života získať fyzické telo. 
Môžeme sa zamilovať a oženiť sa. Môžeme mať deti a prekonávať skúšky smrteľného života. 
(Prosím prepáčte mi, že spomínam deti a životné skúšky jedným dychom. Mám dojem, že obe sú 
časťou nášho procesu rastu.) Cirkev bola znovuzriadená — zem bola stvorená — rovnako tak 
tieto rodiny môžu byť spečatené vo svätých chrámoch. Inak by celá zem bola úplne spustošená. “ 


Prišli sme, aby sme boli skúšaní, testovaní a aby sme sa rozhodli. “ Naše rozhodnutie určí náš 
osud. Môžeme si vybrať slobodu a večný život, prostredníctvom veľkého Sprostredkovateľa ... 
alebo zvoliť zajatie a smrť.“ Tí, ktorí si zvolia Pánovu cestu pravdepodobne vydržia 
prenasledovanie“" Ale ich odmena j je istá. TÍ, ktorí sa ukážu byť verní zdedia kráľovstvo Božie, 

. a ich radosť bude veľká naveky.“ Sestra Nelsonová si zaslúžila túto odmenu. Akú útechu to 
prináša mne a našej rodine! 


Skúšky a previerky sa týkajú rovnako bohatých aj chudobných. Pred rokmi ma požiadali, aby 
som operoval veľmi bohatého človeka. Chirurgická biopsia potvrdila, že mal pokročilú rakovinu, 
ktorá sa rozšírila po celom jeho tele. Keď som mu oznámil túto novinu jeho okamžitá reakcia sa 
odrážala od jeho bohatstva. Išiel by kdekoľvek a urobil by čokoľvek, aby zmenil svoj stav. 
Myslel si, že si môže kúpiť svoju cestu späť k zdraviu. Ale čoskoro zomrel. Ktosi sa opýtal: 
„Koľko bohatstva po sebe zanechal?“ Odpoveď pochopiteľne znela: „Všetko!“ 


Jeho priority boli založené na svetských veciach. Jeho rebríček úspechu bol naklonený proti 


zlému múru. Myslím na neho, keď čítam verš, v ktorom sa píše, že dni našej skúšky pominuli: 
odkladali sme deň nášho spasenia až je ... príliš neskoro.“ 

V nádhernom kontraste, sestra Nelsonová sa pripravila počas svojho života na čas, keď sa vráti k 


Bohu. Žila každý deň ako by to bol jej posledný. Prechovávala v srdci každú hodinu, vediac že 
čas na zemi je vzácny. 


Niektorí ľudia žijú tak ako keby neexistoval deň zúčtovania. Iní premárnia dnešok oslabení 
strachom zo zajtrajška alebo paralyzovaní starosťou nad chybami včerajška. Každý z nás by mal 
dbať slov básnika, umiestených na slnečných hodinách: 


Tieň na chrbte môjho prsta odliatku 

budúce od minulého deliac: 

pred ním spiaca hodina nenarodená, 

v temnote a za vládou tvojou: 

za tou čiarou nenávratu , 

vytratila sa hodina, nie tvoja viac: 

jedna samotná hodina je v rukách tvojich, — 
to TERAZ čo v tieni stojace.“ 


Ako sa máme pripraviť? 


Teraz je tá doba. Ale ako sa máme pripraviť? Začnime s pokáním! Písma hovoria, že ak sme sa 
snažili jednať zlovoľne v dňoch svojej skúšky, potom budeme nečistými pred sudcovskou 
stolicou Božou: a že žiadna nečistá vec nemôže prebývať v prítomnosti Božej.! “ Boh nám dal 
jednoduché pravidlo a to, že ak sa neriadime Jeho zákonom, nemôžeme dosiahnuť Jeho slávu.“ 


Teraz je ten čas ukázať úctivý rešpekt pred fyzickým telom človeka. Slúži ako chrám pre 
ľudského ducha po celú večnosť. Fyzické chúťky majú byť kontrolované vôľou a duchom 
človeka. Máme v sebe poprieť všetku bezbožnosť.)" A máme zanechať všetko zlé a priľnúť ku 
všetkému dobrému, aby sme žili každým slovom, ktoré vychádza z úst Božích. Já 


Vďaka častým a desivým nešťastiam vo svete, niektorí ľudia pochybujú o existencii Boha. Ale v 
skutočnosti, On nám chce len pomôcť. Zjavil nám tieto slová, v ktorých sa hovorí, že už nás 
veľakrát volal ústami svojich služobníkov a prostredníctvom služby anjelov a svojim vlastným 
hlasom a hlasom hromu a ..... blesku, ....zemetrasenia,....veľkých krupobití, .. . hladu a 
všelijakého moru,.... a bol by nás spasil večným spasením, ale my sme nechceli.“ 


Jeho nádejou pre nás je večný život. Podmienky preň splníme poslušnosťou zmlúv a obradov 
chrámu — pre nás, naše rodiny a našich predkov. Nemôžeme sa stať dokonalými bez nich. a 
Nemôžeme sa dosať našou cestou do prítomnosti Božej. Máme poslúchať ten zákon, na ktorom 
sú založené tieto požehnania.“ 


Boží plán je spravodlivý. Dokonca aj tí, ktorí zomreli bez poznania tohoto evanjelia, ktorí by ho 
prijali, keby im bolo dovolené zostať, budú dedičmi celestiálneho kráľovstva Božieho.“ Jeho 
plán j je tiež milosrdný. Pretože On bude súdiť všetkých ľudí podľa ich skutkov a podľa prianí ich 
sťde.? 

Teraz je tá doba zapísať naše mená. medzi ľudí Božích. Tak činíme platením desiatku. Tým 


desiatkom požehnáva svojich ľudí.““ Sestra Neslonová učila túto lekciu svoju rodinu neustále 
dookola.“ 


Teraz je tá doba spojiť naše ciele s Božími cieľmi. Jeho dielo a Jeho sláva — priniesť človeku 
nesmrteľnosť a večný život “ sa môže stať naším. O chrámovom manželstve Spasiteľ povedal, 
Že ak sa muž ožení s manželkou prostredníctvom Jeho slova, čo je Jeho zákon a prostredníctvom 
novej a večnej zmluvy, .. . zdedia tróny, kráľovstvá, kniežatstvá a moc, vládu, ... povýšenie a 
slávu vo všetkých veciach.“ Máme nasledovať príklad Pána, milovať ako miloval On, modliť sa 
ako sa modlil On a vydržať do konca ako vydržal On.Š 


Význam smrti v Božom večnom pláne 


Smrť je nevyhnutnou súčasťou našej večnej existencie. Nikto nevie, kedy príde, ale je 
neodmysliteľná v Božom obrovskom pláne šťastia.“ Vďaka Pánovmu uzmiereniu je konečné 
vzkriesenie skutočnosťou a večný život je možnosťou voľby pre celé ľudstvo.“ Táto možnosť sa 
stáva skutočnosťou, keď dodržiavame Božie zákony. Pán povedal, že ak nebudeme zachovávať 
Jeho prikázania, ... v žiadnom prípade nevstúpime do kráľovstva nebeského.“ Jedného dňa 
budeme privedení pred Fánov súd“ a pôjdeme do nášho vlastného príbytku pripraveného v 


Otcovom nebeskom dome.“ Celestiálna sláva čaká na tých, ktorí boli verní Božím láskavým 
prikázaniam.“ 


Bratia a sestry, Žijeme, aby sme zomreli a zomierame, aby sme žili — v ďalšom kráľovstve. Ak 
sme dobre pripravení, smrť neprinesie zdesenie. Z perspektívy večnosti je smrť predčasná iba pre 
tých, ktorí nie sú pripravení stretnúť sa s Bohom. 


Teraz je čas pripraviť sa. Potom, keď príde smrť, môžeme sa pobrať ďalej v ústrety celestiálnej 
sláve, ktorú Nebeský Otec pripravil pre Svoje verné deti. Zatiaľ, pre smútiacich pozostalých — 
ako je aj moja rodina a ja — je osteň smrti zjemnený neochvejnou vierou v Krista a dokonale 
jasnou nádejou a Božou láskou K celému ľudstvu a hlbokou túžbou slúžiť mu.“ Tá viera, nádej, 
láska nám umožní splniť podmienky, aby sme sa mohli vrátiť do Božej svätej prítomnosti s 
našimi večnými spoločníkmi a rodinami, žiť s Ním naveky. O tomto svedčím v mene Ježiša 
Krista, amen. 


POZNÁMKY 

1. Alma 34:32—33: pozri tiež Alma 13:27. 

2. Písma každého z nás napomínajú, aby sme nezatvrdzovali svoje srdcia lebo teraz je doba 
nášho spasenia, a preto máme činiť pokánie a ... veľký plán vykúpenia sa bude pre nás 
uskutočňovať hneď (pozri Alma 34:31). 

3. Alma 34 :34, zvýraznenie pridané. 

4. Mormon 9:14: pozri tiež 2. Nefi 9:15—16: NaZ 88:27-32, 34-35: NaZ, 130:2. 

5. NaZ 130:18. 

6. V Novom Zákone sa slovo odpočívať prekladá z gréckeho podstatného mena v ženskom rode 


katapausis, čo znamená „nebesky požehnaný pokoj v ktorom prebýva Boh“. Preto pokoj sa myslí 
ako zložka slávy. 


7. Teachings of the Prophet Joseph Smith, vyb. Joseph Fielding Smith (1976), 54. 

8. Pozri NaZ 2:1—3: 138:48, Joseph Smith — History 1:39. 

9. Pozri 2. Nefi 9:27: NaZ 98:12: Abrahám 3:24—26. 

10. 2. Nefi 2:27. 

11. Pozri 2. Timoteovi 3:12. 

12. 2. Nefi 9:18. 

13. Helaman 13:38. 

14. Henry Van Dyke, „The Sun-Dial at Wells College“, in The Poems of Henry Van Dyke 
(1911), 345. Sundial and pocm displayed at Wells College, Aurora, New York. 

15. 1. Nefi 10:21. 

16. NaZ 132:21: pozri tiež NaZ 88:36—39. 

17. Pozri Moroni 10:32: 2. Nefi 2:21: Mormon 9:28. 

18. NaZ 98:11. 

19. NaZ 43:25. 

20. Pozri NaZ 128:15, 18. 

21. Pozri NaZ 130:20—21. 

22, NaZ 137i, 

23. NaZ 137:9. 

24. Pozri Malachiáš 3:10: 3. Nefi 24:10. Desiatok tiež pripravuje ľudí na dni pomsty a ohňa 
(pozri NaZ 85:3). 

25. Pozri Spencer J. Condie, Russell M. Nelson, Father, Surgeon, Apostle, 2003, 104. 
26. Mojžiš 1:39: pozri tiež Mojžiš 6:59: preklad Josepha Smitha, Genesis 6:62. 

27. NaZ 132:19: pozri tiež NaZ 75:5: 101:65. 

28. Pozri 2. Nefi 33:4: 3. Nefi 15:9: 27:21—22: NaZ 14:7. 

29. Pozri Alma 42:8—9. 

30. Pozri 1. Korintským 15:50-54, 1. Jánov 5:11, 20, Alma 1:4: 12:25: Mormon 9:13: NaZ 
46:14: 76:40-42, 50-59: 133:62. 

31. 3. Nefi 12:20. 

32. Pozri 1. Nefi 10:20: 2. Nefi 9:41—46: Alma 12:27. 

33. Pozri Ján 14:2: NaZ 98:18. 

34. Pozri NaZ 78:7: 131:1—3. 

35. Pozri 2. Nefi 31:20: Mosiáš 16:9—8: Moroni 7:38-48. 


Nemeniace sa pravdy pre meniace sa časy 
Prezident Thomas S. Monson 
Prvý radca v Prvom predsedníctve 


Ako členovia Cirkvi Ježiša Krista Svätých neskorších dní musíme stáť nad nebezpečenstvom, 
ktoré obkľučuje nás a naše rodiny. 


Moji drahí bratia a sestry, vy, na ktorých sa pozerám, a tiež vy, zhromaždení po celom svete, 


dúfam, že mi pomôžete svojou vierou a svojimi modlitbami, keď sa dnes budem snažiť naplniť 
túto úlohu a výsadu vás osloviť. 


SE 


Začínam vyjadrením uznania všetkým vám. V tomto náročnom svete je mládež tejto Cirkvi 
najlepšia akú sme kedy mali. Viera, služba a činy našich členov sú chvályhodné. Sme modliaci 
sa a vierou naplnení ľudia, vždy sa snažiaci byť slušní a čestní. Staráme sa o ostatných. Snažíme 
sa prejavovať lásku našim blížnym. 


Jednako len, pre prípad, že sa staneme samoľúbymi, rád by som použil slová z 2. Nefi v Knihe 
Mormonovej, kde sa hovorí, že 


onoho dňa nás [diabol]... ukolíše do telesného bezpečia, tak že potom budeme hovoriť, že je 
všetko v poriadku v Sione: Sionu sa dobre darí — a tak diabol oklame naše duše a zvedie nás 
opatrne do pekla.! 


Ktosi raz povedal, že náš strom uspokojenia má veľa konárov a každú jar zakvitne viac pukov. 


Nemôžeme si dovoliť byť uspokojení. Žijeme v nebezpečných časoch: príznaky sú všade okolo 
nás. Veľmi si uvedomujeme negatívne vplyvy v našej spoločnosti, ktorá sa snaží potláčať 
tradičné rodiny. V časoch televízie a filmov zobrazujú nemorálnych hrdinov a hrdinky a snažia 
sa nás zviesť a dávať nám za vzor niektorých hercov a herečky, ktorí žijú všelijako len nie 
príkladne. Prečo by sme mali nasledovať slepého vodcu? Rádiá na nás chflia veľa osočujúcej 
hudby s nehanebnými textami, nebezpečnými pozvaniami a opisom hádam každého druhu zla 
aké si vieme predstaviť. 


Ako členovia Cirkvi Ježiša Krista Svätých neskorších dní musíme stáť nad nebezpečenstvom, 
ktoré obkľučuje nás a naše rodiny. Ako pomoc v tomto rozhodnutí vám ponúkam niekoľko 
návrhov, a tiež niekoľko príkladov z môjho vlastného života. 


Začnem s Rodinným domácim večerom. Nemôžeme si dovoliť zanedbávať tento nebesky 
inšpirovaný program. Môže priniesť duchovný rast každému členovi rodiny, pomôcť jemu alebo 
jej odolať pokušeniam, ktoré sú všade. Lekcie naučené v domovoch sú tie, ktoré vydržia 
najdlhšie. Ako vyhlásil prezident Gordon B. Hinckey a jeho predchodcovia: „Domov je 
základom pre spravodlivý život a žiadna iná inštitúcia ho nemôže nahradiť ani sa nemôže zhostiť 
jeho základnej funkcie.“ 


Dr. Glenn J. Domam, významný autor a lekárska autorita, napísal: „Novorodeniatko je skoro ako 
duplikát prázdneho počítača, i keď v mnohých smeroch kvalitnejší než taký počítač. To, čo sa 
vloží do detskej [mysle] počas prvých ôsmich rokov života, to tam pravdepodobne už zostane. 
Ak vložíte do jeho [mysle] počas [tohoto obdobia] nesprávnu informáciu, je až extrémne zložité 
ju odtiaľ vymazať.“ Doktor Domam dodáva, že ten najvnímavejší vek v ľudskom živote je od 
dvoch do troch rokov.“ 


Mám rád túto myšlienku: „Vaša myseľ je ako špajza a vy zapíňate poličky.“ Uistime sa, že tie 
naše poličky a poličky členov našej rodiny sú zaplnené vecami, ktoré zabezpečia bezpečnosť 
našich duší a umožnia nám vrátiť sa k nášmu Nebeskému Otcovi. Takéto poličky môžu byť 
veľmi dobre zásobené učenosťou v evanjeliu, vierou, modlitbou, láskou, službou a láskavosťou. 


„Ap 


Ďalšou adresnou témou je dlh. Toto sú dni požičiavania si, dni, keď sa záplava ponúk kreditných 
kariet objavuje v našich schránkach každý týždeň. Tieto všeobecne ponúkajú veľmi nízky úrok, 
ktorý je aktuálny po veľmi krátku dobu: ale čo si človek niekedy neuvedomí je to, že po uplynutí 
tejto doby sa výška úroku dramaticky zvýši. Podelím sa s vami o výrok prezidenta J. Rubena 
Clarka, ml., ktorý bol pred mnohými rokmi členom Prvého predsedníctva. Táto pravda je 
nadčasová. Povedal: 


„Je to zásada nášho finančného a ekonomického života v celom svete, že úroky musia byť 
platené na požičané peniaze.... 


Úroky nikdy nespia, nie sú choré, nikdy neumierajú: nikdy nechodia do nemocnice: pracujú v 
nedeľu a vo sviatok: nikdy si neberú dovolenku: nikdy nie sú na návšteve a necestujú: nedoprajú 
si žiadne potešenie: nikdy neodídu zo zamestnania: zamestnávateľ ich nikdy nevyhodí: nikdy 
nepracujú na skrátený úväzok. ... Akonáhle ste v mínuse, úroky sú vaším spoločníkom každú 
minútu dňa alebo noci, nemôžete sa im vyhýbať ani ujsť od nich, nemôžete ich pustiť z hlavy, 
neustúpia naliehavým požiadavkám, alebo príkazom a kedykoľvek sa im postavíte do cesty alebo 
prekrížite ich smer alebo nesplníte ich požiadavky, rozpučia vás.“ 


Moji bratia a sestry, som šokovaný z niektorých reklám, ktoré vidím a počujem pri podporovaní 
hypoték na domy. Jednoducho povedané, je to druhé zaťaženie hypotékou na dom. Propagácia 
pre takéto hypotéky nás zvádza požičať si viac namiesto mať viac. To čo nikdy nepovedia je 
fakt, že nemusíte byť schopní splatiť túto „druhú“ hypotéku na dom, človek sa tak ocitne v 
nebezpečenstve, že stratí svoj dom. 


Vyhýbanie sa filozofovaniu a ospravedlňovaniu včerajšieho prepychu sa stáva dnešnou 
nevyhnutnosťou. Neexistujú takéto nevyhnutnosti, ak si ich sami pre seba nevytvoríme. Mnoho 
mladých párov chce dnes začať s viacerými autami a modelom domu, na ktorý matka a otec 
pracovali celý svoj život, aby ho získali. Následkom toho vstupujú do dlhodobého zadíženia na 
báze dvoch príjmov. Možno až príliš neskoro zistia zmeny, ktoré nastali, žena má deti, choroba 
vyhľadá niekoho z rodiny, stratia prácu, vyskytnú sa prírodné katastrofy a iné situácie a oni 
nemôžu ďalej splácať hypotéku, založenú na príjme z dvoch výplat. 


Je pre nás nevyhnutné žiť v medziach našich prostriedkov. 
Ďalej, cítim sa dojatý hovoriť k matkám, otcom, synom a dcéram. 


Chcel by som povedať každej matke a otcovi — buďte dobrí poslucháči. Komunikácia je tak 
dôležitá v dnešnom uponáhľanom svete. Urobte si čas na počúvanie. A vy, deti, rozprávajte sa so 
svojou matkou a so svojím otcom. Môže byť ťažké uskutočniť to, ale vaši rodičia prežili veľa 
podobných výziev, ktorým čelíte dnes aj vy. Často vidia ten veľký obraz zreteľnejšie než vy. 
Modlia sa za vás každý deň a sú oprávnení získať inšpiráciu, radu a doporučenie pre vás od 
Nebeského Otca. 


Matky, zdieľajte povinnosti hlavy rodiny. Je často jednoduchšie urobiť všetko sama než 
presviedčať svoje deti, aby pomohli, ale je to pre nich nevyhnutné učiť sa dôležitosti pracovať na 
svojom diele. 


93b 


Otcovia, chcel by som vám poradiť, aby ste prejavili svoju lásku a láskavosť svojej manželke. 
Buďte trpezliví so svojimi deťmi. Neobklopujte ich všetkým tým, čo práve chcú, musia sa sami 
naučiť ako je to vo svete. 


Chcel by som vás povzbudiť, buďte k dispozícii svojim deťom. Nikdy som nepočul žiadneho 
muža na smrteľnej posteli povedať, že by si prial, aby strávil viac času vo svojej kancelárii. 


Milujem nasledovný príklad z článku, ktorý má názov: „Deň na pláži“, od Arthura Gordona. 
Povedal: 


„Keď som mal okolo 13 rokov a môj brat 10, otec nám sľúbil, že nás vezme do cirkusu. Ale na 
obed zazvonil telefón: niečo dôležité si vyžiadalo jeho pozornosť v centre mesta. Vzmužili sme 
sa z nášho sklamania. Potom sme ho počuli povedať: „Nie, nebudem tam. Bude to musieť 
počkať.“ 


Keď sa vrátil späť k stolu, mama sa usmiala [a povedala]: „Cirkus sa zvykne vracať späť, vieš.“ 


„Viem, povedal otec. Ale detstvo nie.““ 


Moji bratia a sestry, čas strávený s vašimi deťmi sa čoskoro pominie. Nezrieknite sa toho byť s 
nimi teraz. Niekto to podal inak: Ži iba pre zajtrajšok a budeš dnes mať veľa prázdnych 
včerajškov.“ 


Rodičia, pomáhajte svojim deťom stanoviť si ciele týkajúce sa školy a kariéry. Pomôžte vašim 
synom naučiť sa spôsobom a rešpektovať ženy a deti. 


Prezident Hinckley povedal: „Ako vychováme novú generáciu, taký bude svet za pár rokov. Ak 
máte strach z budúcnosti, potom dozerajte na výchovu svojich detí.“" 


Výrok apoštola Pavla jeho milovanému Timoteovi sa môže veľmi dobre uplatniť: „Buď vzorom 
veriacich v reči, správaní, láske, vo viere a v mravnej čistote.““ 


Rodičia, žite svoje Životy takým spôsobom, aby v nich vaše deti našli vzor hodný nasledovania. 


Napomínam všetky rodiny: Pátrajte po svojom dedičstve. Je dôležité poznať, tak ďaleko ako je 
to možné tých, ktorí tu boli pred nami. Dozvieme sa niečo o nás samotných, keď zistíme niečo o 
našich predkoch. 


Spomínam si, keď som ako chlapec počúval o zážitkoch mojich predkov Millerovcov. Na jar v 
roku 1848, moji pra-pra-prastarí rodičia, Charles Stewart Miller a Mary MeGowan Millerová 
vstúpili do Cirkvi v ich rodnom Škótsku, opustili svoj dom v Rutherelene v Škótsku a cestovali 
cez Atlantik. Dostali sa do prístavu v New Orleanse a so skupinou Svätých sa plavili hore po 
Mississippi do St. Louis v Missouri , dorazili tam v roku 1849. Jedna z ich jedenástich detí, 
Margaret, sa stala mojou pra-prastarou mamou. 


„A 


Keď rodina dorazila do St. Louis a plánovala zarobiť dostatok peňazí, aby im postačili na cestu 
do údolia Salt Lake, postihla tú oblasť epidémia cholery. Rodina Millerových ňou bola ťažko 
postihnutá: V rozmedzí dvoch týždňov matka, otec a ich dvaja synovia zomreli. Moja pra- 
prastará matka Margaret Millerová, mala v tom čase 13 rokov. 


Pretože v tej oblasti bolo tak veľa mftvych, nedali sa zohnať žiadne truhly — za žiadnu cenu. 
Najstarší z chlapcov, ktorý ostal nažive, rozobral chliev pre rodinné voly, aby mohol vyrobiť 
truhly pre tých členov rodiny, ktorí zomreli. 


Osem pozostalých osirelých Millerových detí a manžel jednej zo starších dcér odišlo zo St. Louis 


na jar v roku 1850 so štyrmi volmi a jedným vozom a ešte v tom istom roku konečne dorazili do 
údolia Salt Lake. 


Tak veľmi veľa vďačnosti dlhujem týmto a mnohým iným predkom, ktorí milovali evanjelium a 
ktorí milovali Pána tak hlboko, že boli ochotní obetovať všetko čo mali, vrátane svojich životov, 


pre Cirkev Ježiša Krista Svätých neskorších dní. Aký som vďačný za chrámové obrady, ktoré 
nás spájajú na celú večnosť. 


Zdôrazňujem aká nevyhnutná je práca, ktorú robíme v Pánových chrámoch za našich mftvych 
príbuzných. 


Iba pred mesiacom sa členovia mojej rodiny spoločne stretli tu v chráme v Salt Lake na pečatení 
za niekoľkých z našich mftvych príbuzných. Bol to jeden z najduchovnejších spoločných 
zážitkov, ktoré naša rodina mala a posilnilo to našu vzájomnú lásku a záväzok žiť hodne nášho 
dedičstva. 


Pred mnohými rokmi, keď náš najmladší syn Clark navštevoval triedu náboženstva na Univerzite 
Brighama Younga, sa učiteľ počas lekcie opýtal: „Clark čo je príkladom života s vaším otcom, 
na ktorý si najviac pamätáte? 


Učiteľ mi neskôr napísal a povedal mi ako Clark odpovedal. Clark povedal: „Keď som bol 
diakonom v Áronovom kňazstve, ja a môj otec sme išli na poľovačku neďaleko Maladu v Idahu. 
Bolo to v pondelok — posledný deň loveckej sezóny bažantov. Kráčali sme naprieč viacerými 
poliami a hľadali bažanty, ale videli sme iba zopár, a ani tie sme netrafili. Otec mi potom 
povedal: „Clark, pozrel sa na svoje hodinky, vyberieme náboje a dáme ich do tejto priekopy. 
Potom pokľakneme a pomodlíme sa.“ Myslel som si, že sa otec bude modliť za viac bažantov, 
ale mýlil som sa. Vysvetlil mi, že starší Richard L. Evans z Kvóra Dvanástich je smrteľne chorý 
a že na poludnie v tento konkrétny pondelok členovia Kvóra dvanástich — kdekoľvek budú v ten 
čas — pokľaknú a, týmto spôsobom, budú spoločne zjednotení vo vrúcnej modlitbe viery pre 
staršieho Evansa. Sňali sme čiapky, pokľakli sme a pomodlili sa.“ 


Veľmi dobre si pamätám na túto udalosť, ale ani sa mi nesnívalo, že syn pozoroval, učil sa a 
budoval na nej svoje vlastné svedectvo. 


Pred pár rokmi sme mali malého „novinového“ chlapca, ktorý nie vždy doručil noviny spôsobom 
akým mal. Namiesto toho, aby dal noviny na prah domu, niekedy ich náhodne hodil do kríka 


„77. 


alebo ešte bližšie k ceste. Niekoľko z jeho novinových zákazníkov sa rozhodlo podať sťažnosť. 
Jedného dňa prišla táto delegácia do nášho domu a požiadala moju ženu, aby podpísala sťažnosť. 
Odmietla, hovoriac: „Prečo, je to iba malý chlapec a noviny sú pre neho tak ťažké. Nikdy by som 
sa na neho nemohla sťažovať, pretože robí čo môže.“ Sťažnosť bola jednako len podpísaná 
viacerými novinovými zákazníkmi a odoslaná chlapcovmu nadriadenému. 


Nie veľa dní potom som prišiel domov z práce a našiel som Frances plakať. Keď bola konečne 
schopná hovoriť, povedala mi, že sa práve dozvedela, že toho chlapca, toho malého 
„novinového“ chlapca našli v jeho garáži, kde si siahol na život. Očividne, kritika čo padla na 
jeho hlavu bola pre neho proste neúnosná. Akí sme boli vďační, že sme sa na nej nepodieľali. 


Aká jasná lekcia to pre nás vždy bola týkajúca sa dôležitosti neodsudzovať a zaobchádzať s 
každým láskavo. 


Našim príkladom by mal byť Spasiteľ. Ako je o Ňom napísané, prospieval „múdrosťou, 
vzrastom a bol milý Bohu aj ľuďom.“ On „chodil, dobre činil ... pretože Boh bol s Ním.““ 


Pamätajte, že často sa Božia múdrosť zdá človeku pochabosťou: ale jednou z najväčších lekcií, 
ktoré sa môžeme naučiť v smrteľnosti je, že keď Boh hovorí a človek poslúcha, človek bude 
vždy konať správne. 


Nech vždy nasledujeme Princa Pokoja, ktorý nám doslovne ukázal smer, ktorým máme ísť, a ak 
tak urobíme, prežijeme v týchto nepokojných časoch. Jeho božský plán nás môže uchrániť od 
nebezpečenstiev, ktorými sme obklopení z každej strany. Jeho príklad ukazuje smer. Keď čelil 
pokušeniam, vyhol sa im. Keď Mu ponúkli svet, odmietol ho. Keď žiadali Jeho život, dal ho. 


Teraz je ten čas. Toto je to miesto. Aby sme Ho nasledovali, o to sa modlím v mene Ježiša 
Krista, amen. 

Sobotňajšie popoludňajšie zasadanie 


Vyjadrenie podpory úradníkom Cirkvi 
Prezident Thomas S. Monson 
Prví radca v Prvom predsedníctve 


Moji bratia a sestry, prezident Hinckley ma požiadal, aby som vám teraz predstavil generálne 
autority, územných sedemdesiatnikov a generálne predsedníctva pomocných organizácií Cirkvi 
na vyjadrenie podpory. 


Navrhujeme vyjadriť podporu Gordonovi Bitnerovi Hinckleymu ako prorokovi, vidcovi 

a zjavovateľovi a prezidentovi Cirkvi Ježiša Krista Svätých neskorších dní: Thomasovi 
Spencerovi Monsonovi ako prvému radcovi v Prvom predsedníctve: a Jamesovi Esdrasovi 
Faustovi ako druhému radcovi v Prvom predsedníctve. 


TÍ, ktorí sú za, zdvihnite ruku. 
TÍ, ktorí sú proti, ak sú nejakí, zdvihnite ruku. 


Navrhujeme vyjadriť podporu Thomasovi Spencerovi Monsonovi ako prezidentovi Kvóra 
dvanástich apoštolov, Boyodovi Kennethovi Packerovi ako zastupujúcemu prezidentovi Kvóra 
dvanástich apoštolov a nasledujúcim bratom ako členom tohto kvóra. Sú to: Boyd K. Packer, L. 
Tom Perry, Russell M. Nelson, Dallin H. Oaks, M. Russell Ballard, Joseph B. Wirthlin, Richard 
G. Scott, Robert D. Hales, Jeffrey R. Holland, Henry B. Eyring, Dieter F. Uchtdorf, a David A. 
Bednar. z 


TÍ, ktorí sú za, prosím, zdvihnite ruku. 
Je niekto proti? 


Navrhujeme vyjadriť podporu radcom v Prvom predsedníctve a Dvanástim apoštolom ako 
prorokom, vidcom a zjavovateľom. 


Všetci, ktorí sú za, prosím, zdvihnite ruku. 
Ak je niekto proti, prejavte to rovnakým spôsobom. 


Navrhujeme uvoľniť nasledujúcich bratov ako územných sedemdesiatnikov, s platnosťou od 1. 
mája 2005: 

Jorge O. Abad, Carlos E. Agiiero, Marcos A. Aidukaitis, Gustavo A. Barrios, René J. Cabrera, 
Edison M. Cabrito, Tad R. Callister, Carl B. Cook, Reynaldo L. Cuyong, Jorge L. del Castillo, 
Benjamin De Hoyos, Lindsay T. Dil, Fred C. Dimaya, Enrigue R. Falabella, Roberto Garcia, 
Larry W. Gibbons, C. Scott Grow, John A. Harris, Merrill F. Higham, R. Randali Hutf, Michael 
L. Jensen, Paul V. Johnson, Won Yong Ko, Wilfredo R. López, Ronald L. Loveland Jeffrey J. 

Marchant, Hans H. Mattsson, E. Israel Pérez, Holger D. Rakow, Alfonso Ramos, Carlos C. 
Revillo Sr., Manfred H. Schitze, J. Mitchel Scott, José A. Teixeira da Silva, Lowell M. Snow, 
Guillermo Torres, Roland N. Walker. 


Všetci, ktorí sa k nám chcete pripojiť a poďakovať za službu týmto bratom, prosím, zdvihnite 
ruku. 


Navrhujeme s ocenením a so srdečnou vďakou uvoľniť Generálne predsedníctvo Pimáriek sestru 
Coleen K. Menloveovú, Sydney S. Reynoldsovú a Gayle M. Cleggovú. 


Tí, ktorí si prajú pripojiť sa k nám a vyjadriť poďakovanie, prosím zdvihnite ruku. 
Navrhujeme vyjadriť podporu staršiemu Marlin K. Jensenovi ako Cirkevnému historikovi. 
TÍ, ktorí sú za, prosím, zdvihnite ruku. 

Ak je niekto proti, zdvihnite ruku. 


Navrhujeme vyjadriť podporu Benjamin De Hoyos, David F. Evans, C. Scott Grow, Richard G. 
Hinckley, Paul V. Johnson, Paul E. Koelliker, Paul B. Pieper, a Ulisses Soares ako novým 
členom Prvého kvóra sedemdesiatnikov a Won Yong Ko, Wolfgang H. Paul, Lowell M. Snow, a 
Paul K. Sybrowsky ako novým členom Druhého kvóra sedemdesiatnikov. 


Tí, ktorí sú za, prosím, zdvihnite ruku. 
Ak je niekto proti, zdvihnite ruku. 
Navrhujeme vyjadriť podporu nasledujúcim bratom ako územným sedemdesiatnikom: 


Nelson L. Altamirano, Manuel Araiz, Sergio E. Avila, Marcelo P. Bolfarini, Shayne M. Bowen, 
David R. Brown, Fernando E. Calderon, Milton da Rocha Camargo, Daniel M. Caňoles, I. 
Poloski Cordón, Federico F. Costales Jr., John C. Dalton, Heber O. Diaz, Luis G. Duarte, Frerich 
Gôrts, Ronald J. HAmmond, Miguel Hidalgo, Patrick Kearon, Donald J. Keyes, Christian H. 
Kleijweg, Larry R. Lawrence, Robert W. Lees, F. Rene Loli, Glendon Lyons, Juan A. Machuca, 
Raymundo Morales, Brent H. Nielson, Carlos S. Obata, Alejandro M. Robles, Gerardo L. Rubio, 
Gvido Senkans, Fabian L. Sinamban, Dirk Smibert, Hans T. Sorensen, Eivind Sterri, Miguel R. 
Valdez, Gary W. Walker, Richard C. Zambrano. 


Všetci, ktorí sú za, prosím, zdvihnite ruku. 
Ak je niekto proti, prejavte to rovnakým spôsobom. 


Navrhujeme vyjadriť podporu Cheryl Clark Lantovej ako prezidentke Pimáriek, s Margaret 


Swensen Liffertherovou ako prvou radkyňou a Vicki Fuji Matsumorimiovou ako druhou 
radkiňou. 


9i: 


Tí, ktorí sú za, prosím, zdvihnite ruku. 


Ak je niekto proti, zdvihnite ruku. 


Navrhujeme vyjadriť podporu ostatným generálnym autoritám, územným sedemdesiatnikom 
a generálnym predsedníctvám pomocných organizácií, tak ako sú k dnešnému dňu povolaní. 


Tí, ktorí sú za, prosím, zdvihnite ruku. 

Je niekto proti. 

Zdá sa, že vyjadrenie podpory bolo jednohlasné a kladné. 
Ďakujem vám, bratia a sestry, za vašu stálu vieru a modlitby. 


Rád by som teraz požiadal novopovolané Generálne autority a Generálne predsedníctvo 
Primáriek aby zaujali svoje miesto na pódiu. 


Cirkevné kontrolné oddelenie, 2004 
Robert W. Cantwell 
Výkonný riaditeľ 


Prvému predsedníctvu Cirkvi Ježiša Krista Svätých neskorších dní 


Drahí bratia, 


Cirkevné kontrolné oddelenie je nezávislé od všetkých ostatných cirkevných oddelení a činností 
a má prístup ku všetkým záznamom a systémom, ktoré sú potrebné k vyhodnoteniu a adekvátnej 
kontrole príjmov a výdajov z fondov a k zabezpečeniu cirkevných aktív. Zamestnanci 
Cirkevného kontrolného oddelenia sú kvalifikovaní účtovníci pre verejné inštitúcie, 
kvalifikovaní interní auditori, kvalifikovaní auditori informačných systémov a ďalší 
profesionálni pracovníci s licenciou. 


Ako je nariadené zjavením v Náuke a zmluvách, v oddieli 120, Rada pre disponovanie 

s desiatkami schvaľuje výdaje z cirkevných fondov. Táto rada sa skladá z Prvého predsedníctva, 
Kvóra dvanástich apoštolov a Predsedajúceho biskupstva. Po obdržaní oprávnenia k výdaju 

z cirkevných fondov, cirkevné oddelenia poskytnú schválené rozpočty a uskutočnia výdaje z 
fondov v súlade s cirkevnými zásadami a postupmi. 


Cirkevné kontrolné oddelenie dospelo na základe vykonaných kontrol k názoru, že všetky 
materiálne záležitosti, prijaté príspevky, vykonané výdaje a cirkevné aktíva za rok 2004 boli 
spravované a zaznamenané v súlade s príslušnými účtovnými smernicami, schválenými 
rozpočtami a stanovenými cirkevnými zásadami a postupmi. 

S úctou predkladá 


Robert W. Cantwell, Výkonný riaditeľ 


Štatistická správa za rok 2004 
Prednesené F. Michael Watsonom 
Tajomníkom Prvého predsedníctva 


Bratia a sestry, Prvé predsedníctvo vydalo nasledujúcu správu o raste a stave Cirkvi k 31. 
decembru 2004: 


Počet Cirkevných jednotiek 


| net let o AA o 2,665 
MISIC... eo o o r IA AN ŤA DOVOZE, RÉ PE 338 
OKrsky PAPA VE OA osodevúcostsnvesavu sov účaeio nap vzn sat PÁDOV A NOVO LOVE o O 646 
Zboky dipobocky....5.500..c.t22eretr rosia 26,670 
Členstvo Cirkvi 

Celkový počet členov.................... Slovania tour snn vone veria ruina o 12,275,822 
Nárast zdznanenanYCIT AU I NE sas AA 98,870 
EOKTSIENIKOMVETNMIE o A AEO NÁ SN O A AN 241,239 
Misionári 

NIiSlorAárina plny ÚVAZOkTÍ SN 51,067 
Chrámy 

Chrámy zasvätené vroku 2004... 4. zisioss dan Sto dn bl no  ooisaon dne S 3 
(Akkra v Ghane, Kopenhagen v Dánsku a Manhattan v New Yorku) 

Znovuzasvätené chrámy v:roku ZNA: iso st o o A S v 2 
(Anchorage na Aljaške a Sao Paulo v Brazílii) 

FUNSUJÚCE CHTÁMY zos nsn Š  O LN Á N S NONA 119 


Významní členovia, ktorí nás od minulého apríla opustili 

Starší Neal A. Maxwell z Kvóra dvanástich apoštolov 

Starší David B. Haight z Kvóra dvanástich apoštolov 

Marjorie Pay Hinckleyová, manželka prezidenta Gordona B. Hinckleyho, prezidenta Cirkvi. 
Ruby Olson Haightová, vdova po staršom Davidovi B. Haightovi. 

Dantzel White Nelsonová, manželka staršieho Russella M. Nelsona z Kvóra dvanástich 
apoštolov. 

Sarah Melissa Broadbent Paulsen Sorensenová, bývalá radkyňa v generálnom predsedníctve 
Primáriek a manželka staršieho Lynna A. Sorensena, bývalého člena Kvóra sedemdesiatnikov. 
Naomi Maxfield Shumwayová, bývalá generálna predsedkyňa Primáriek. 


Olive Eileen Robinson Dunyon Christensenová, bývalá radkyňa v generálnom predsedníctve 
Primáriek. 


„all: 


Joan Blackhurst Spencerová,, bývalá generálna tajomníčka Združenia pomoci. 


Moc láskavosti 
Starší Joseph B. Wirthlin 
Z Kvóra dvanástich apoštolov 


Láskavosť je podstatou celestiálneho života. Láskavosť je to ako (kresťanský) človek 
zaobchádza s ostatnými. 


Pred mnohými rokmi, keď som bol povolaný za biskupa, túžil som aby biskupstvo navštívilo 
tých, ktorí neboli v Cirkvi aktívni a zistili, či existuje niečo čo by sme mohli urobiť, aby sme 
priniesli požehnania evanjelia späť do ich životov. 


Jedného dňa sme sa stretli s mužom okolo päťdesiatky, ktorý bol uznávaným mechanikom. 
Povedal mi, že naposledy bol v cirkvi, keď bol ešte malý chlapec. Niečo sa v ten deň stalo. V 
triede vyrušoval a bol hlučnejší než by mal byť, keď sa jeho učiteľ nahneval, vytiahol ho pred 
triedu a povedal mu, že sa nemá vrátiť späť. 


Nikdy sa nevrátil. 


Bolo to pre mňa pozoruhodné, že neprívetivé slovo vyrieknuté pred viac ako štyrmi dekádami 
malo taký hlboký dopad. Ale malo. A, ako jeho následok, tento muž sa nikdy nevrátil do cirkvi. 
A tiež jeho žena a žiadne z jeho detí. 


Ospravedlnil som sa mu a vyjadril smútok nad tým, že s ním bolo takto zaobchádzané. Povedal 
som mu aké nešťastné to bolo, že jedno slovo vyrieknuté v chvate, a tak dávno môže mať za 
následok vylúčenie jeho rodiny od požehnaní, ktoré prichádzajú s aktívnosťou v Cirkvi. 


„Po štyridsiatich rokoch“, povedal som mu, „je čas, aby Cirkev napravila tento omyl.“ 


Urobil som, čo som mohol. Uistil som ho, že je vítaný a potrebný. Bol som potešený, keď sa 
tento muž a jeho rodina napokon vrátili do cirkvi a stali sa silnými a vernými členmi. Konkrétne, 
tento dobrý brat sa stal efektívnym domácim učiteľom, lebo rozumel ako by mohlo niečo tak 
malé ako nevľúdne slovo mať následky, ktoré sa tiahnú počas celého života a možno aj za jeho 
hranice. 


Láskavosť je podstatou veľkosti a základnou charakteristikou ušľachtilých mužov a žien, ktoré 
poznám. Láskavosť je pasom, ktorý otvára dvere a vytvára priateľstvo. Obmäkčuje srdcia a 
formuje vzťahy, ktoré môžu pretrvať celý život. 


Láskavé slová nielenže pozdvihujú naše duše v čase, keď sú vyslovované, ale zostávajú s nami 
po celé roky. Jedného dňa, keď som bol na univerzite, muž, ktorý bol o sedem rokov starší, mi 
blahoželal k môjmu výkonu vo futbale. Nielenže ospevoval to ako dobre som hral v tejto hre, ale 
povšimol si, že som celkovo dobrý v športe ako takom. Napriek tomu, že sa tento rozhovor udial 


el 


pred viac ako 60-timi rokmi, a napriek tomu, že by si ten človek, ktorý mi blahoželal 
pravdepodobne na tento rozhovor už dnes nepamätal, ja si stále pamätám tie láskavé slová 
vyrieknuté v ten deň Gordonom B. Hinckleym, ktorí sa neskôr stal prezidentom Cirkvi. 


Znaky ohľaduplnosti a láskavosti sú neodmysliteľne späté s prezidentom Hinckleym. Keď môj 
otec v roku 1963 zomrel, prezident Hinckley bol prvý kto prišiel do nášho domu. Nikdy 
nezabudnem na jeho láskavosť. Požehnal moju matku, a medzi iným, prisľúbil, že má ešte veľa 
vecí pred sebou a že tento život sa stane pre ňu ešte sladším. Tieto slová dodali mne a mojej 
matke útechu a ja nikdy nezabudnem na jeho láskavosť. 


Láskavosť je podstatou celestiálneho života. Láskavosť je to ako (kresťanský) človek 
zaobchádza s ostatnými. Láskavosť má prestúpiť všetkými našimi slovami a činmi v práci, 
v škole, v cirkvi a hlavne v našich domovoch. 


Ježiš, náš Spasiteľ, je stelesnením láskavosti a súcitu. On liečil chorých. Strávil väčšiu časť 
svojho života starostlivosťou o mnohých. Hovoril súcitne zo Samaritánkou, na ktorú mnohí 
hľadeli zhora. Nariadil Svojim učeníkom, aby nechali malé deti prichádzať k Nemu. Bol láskavý 
k tým, ktorí hrešili, odsúdil iba hriech, nie hriešnika. Láskavo nechal tisíce Nefitov prichádzať k 
Nemu a pocítiť Jeho jazvy na rukách a nohách. Dosiaľ najväčší prejav láskavosti nachádzame v 
Jeho zmiernej obeti, také oslobodenie od všetkých následkov smrti a od všetkých následkov 
hriechu, za podmienky pokánia. 


Prorok Joseph Smith priblížil láskavosť vo svojom živote všetkým, starým aj mladým. Jedno 
dieťa, ktoré malo úžitok z prorokovej láskavosti si zapamätalo: 


„Môj starší brat a ja sme išli do školy, ktorá bola blízko budovy známej ako Josephov tehlový 
obchod. Predchádzajúci deň pršalo, čo spôsobilo, že zem bola samé blato, obzvlášť celá táto 
ulica. Môj Brat Wallace a ja sme oboma nohami zapadli do blata a nemohli sme sa dostať von a 
samozrejme sme ako deti začali plakať, mysleli sme si, že tam budeme musieť zostať. Ale keď 
sme pozreli hore, uvideli sme milujúceho priateľa detí, proroka Josepha Smitha, prichádzať ku 
nám. Čoskoro nás zdvihol a postavil na suchú zem. Potom sa sklonil dole a očistil blato z našich 
malých, ťažkých topánok, vybral svoju vreckovku z vrecka a utrel naše uslzené tváre. Oslovil 
nás láskavými a utešujúcimi slovami a poslal nás šťastných smerom ku škole.“ 


V našich domovoch neexistuje náhrada za láskavosť. Túto lekciu som sa naučil od môjho otca. 
Vždy dal na radu mojej matky. Výsledkom bolo, že bol lepším, múdrejším a láskavejším 
mužom. 


Pokúsil som sa nasledovať príklad môjho otca a načúval som manželkinmu pohľadu na vec. 
Cenil som si jej názor. Napríklad, keď moja žena začala vetu zo slovami: „Myslím si, že by si 
...“, okamžite som zareagoval a začal som hľadať v mojej mysli, čo som mohol urobiť zle. Často 


ešte predtým ako moja žena dokončila svoju vetu, už som mal v duchu naplánované veľkolepé 
ospravedlnenie. 


Popravde, moja žena je vzorom láskavosti, vľúdnosti a súcitu. A jej porozumenie, rada a podpora 
bola pre mňa neoceniteľná. Vďaka nej som aj ja múdrejší a láskavejší človek. 


ao 


Veci, ktoré dnes vyslovíte, tón vášho hlasu, zlosť alebo pokoj vo vašich slovách, tieto veci sú 
zaznamenávané vašimi deťmi a ostatnými. Oni vidia a učia sa od nás obom láskavosti, a 


samozrejme aj neprívetivým veciam, ktoré hovoríme alebo robíme. Nič neodhalí naše vlastné ja 
lepšie ako to, ako jednáme s ostatnými doma. 


Často premýšľam, prečo si niektorí myslia, že musia byť k ostatným nepríjemní. Dostane sa im 
to do krvi, predpokladám, a stane sa to pre nich prirodzeným, často o tom ani nepremýšľajú. 
Vyzerá to, že kritizujú všetkých — to ako sestra Jonesová diriguje, to ako brat Smith vyučuje 
lekciu alebo upravuje svoju záhradu. 


Aj keď si myslíme, že nespôsobujeme žiadnu škodu, naše kritické poznámky často nasledujú 
dôsledky. Spomenul som si na chlapca, ktorý podal obálku so svojim desiatkom svojmu 
biskupovi a povedal mu, že je to pre neho. Biskup to využil ako chvíľu na poučenie, vysvetlil 
chlapcovi, že by mal na svojom potvrdení začiarknuť, čo je na desiatok, čo na pôstnu obeť a čo 
je pre niekoho iného. Chlapec trval na tom, že peniaze sú konkrétne pre biskupa samotného. Keď 
sa ho biskup opýtal prečo, chlapec odpovedal: „Pretože môj otec povedal, že ste jedným z 
najžalostnejších biskupov, ktorých sme kedy mali.“ 


Cirkev nie je miesto s dokonalými ľuďmi, ktorí rozprávajú dokonale, majú dokonalé myšlienky a 
dokonalé pocity. Cirkev je miesto, kde sú nedokonalí ľudia spájaní dohromady, aby sa navzájom 
povzbudili, podporili a slúžili si navzájom ako sa tak tlačia na ceste späť k nášmu Nebeskému 
Otcovi. 


Každý jeden z nás pôjde počas tohoto života po inej ceste. Pokrok každého má odlišnú rýchlosť. 
Pokušenia, ktoré robia problém vašim bratom (členom) vás nemusia vôbec trápiť. Sila, ktorú 
vlastníte sa môže zdať neuskutočniteľná pre ostatných. 


Nikdy sa nepozerajte zhora na ľudí, ktorí sú menej dokonalí ako vy. Nehnevajte sa, pretože 


niekto nemôže šiť tak dobre ako vy, hádzať tak dobre ako vy, veslovať alebo okopávať tak dobre 
ako vy. 


My všetci sme deti nášho Nebeského Otca. A prišli sme sem za rovnakým účelom: naučiť sa Ho 
milovať celým našim srdcom, mysľou a silou a milovať našich blížnych ako seba samých.“ 


Jediný spôsob ako môžeme merať našu hodnotu v kráľovstve Božom je opýtať sa: „Ako som na 
tom v pomoci ostatným dosiahnuť ich potenciál? Podporujem ostatných v Cirkvi alebo ich 
kritizujem?“ 


Ak kritizujete ostatných, oslabujete Cirkev. Ak budujete ostatných, budujete kráľovstvo Božie. 
Tak ako je Nebeský Otec Láskavý, mali by sme aj my byť láskavými k ostatným. 


Starší James E. Talmage, muž, ktorý je známy pre svoje náukové učenia, preukázal obrovskú 
láskavosť rodine v núdzi zo susedstva. Ktorá mu bola úplne cudzia. Predtým ako sa stal 
apoštolom, sa ako mladý otec stal svedkom obrovského utrpenia v dome svojho suseda, ktorého 
početná rodina bola postihnutá obávanou a veľmi nákazlivou chorobou zvanou záškrt. Nestaral 


„33% 


sa o to, že nie sú členmi Cirkvi, vlastne jeho láskavosť a milosrdnosť ho primäla konať. 
Združenie pomoci sa zúfalo pokúšalo nájsť ľudí ochotných pomôcť, ale nikto sa neodvážil pre 
nákazlivú podstatu choroby. Keď tam James dorazil, našiel už jedno batoľa mftve a ďalšie dve 
malé deti zomierať v agónii a najmladšie bábätko tiež vykazovalo príznaky choroby. Okamžite 
sa pustil do práce, vyčistil špinavý dom, pripravil malého chlapca na pohreb, umyl a postaral sa o 
ostatné choré deti, a takto strávil celý deň. Nasledujúce ráno sa vrátil a zistil, že jedno z detí v tú 
noc zomrelo. Toto tretie dieťa neuveriteľne trpelo. Napísal si do denníka: „Držalo ma okolo 
krku, vykašliavajúc bacily na moju tvár a šaty ... a predsa som ju nemohol pustiť. Počas tej 
polhodiny tesne pred jej smrťou, som sa prechádzal po izbe s maličkým stvorením v mojom 
náručí. Zomrela v utrpení o 10:00 ráno.“ Ďalšie tri deti odišli do 24 hodín po nej. Potom pomáhal 
rodine s organizáciou pohrebu a prehovoril na ich pohreboch.“ Toto všetko urobil pre susedov, 
cudziu rodinu, nečlenov Cirkvi. Aký úžasný príklad (kresťanskej) láskavosti! 


Keď sme naplnení láskavosťou, nie sme kritickí. Spasiteľ nás učí: „Nesúďte a nebudete súdení: 
nepotupujte a nebudete potupení: odpúšťajte a bude aj vám odpustené,“ tiež učil to, že: „akým 
súdom súdite vy, takým budete súdení: a akou mierou meriate vy, takou bude vám namerané.“ 
„Ale,“ pýtate sa, „čo ak sú ľudia hrubí?“ 

Milujte ich. 

„Ak sú neznesiteľný?“ 

Milujte ich. 

„Ale čo keď sú urazení? Naozaj, čo mám vtedy robiť?“ 

Milujte ich. 

„Spurní?“ 

Odpoveď je tá istá. 

Buďte láskaví. 

Milujte ich. 

Prečo? Júda nás v písmach učí: „Majte súcit s pochybovačmi.“ 

Kto môže povedať aký ďalekosiahly dopad to bude mať ak sme iba láskaví? 


Moji bratia a sestry, evanjelium Ježiša Krista presahuje smrteľnosť. Naša práca tu je len tieňom 
toho väčšieho a nepredstaviteľného čo príde. 


Nebesia sa otvorili prorokovi Josephovi Smithovi. On videl živého Boha a Jeho Syna, 
Ježiša Krista. 


Dnes, v našej dobe, prorok, prezident Gordon B. Hinekley, kráča po tejto zemi a vedie nás. 

Ako nás miluje náš Nebeský Otec, tak máme aj my milovať všetky Jeho deti. 


Buďme vzormi láskavosti. Žime podľa slov nášho Spasiteľa: „podľa toho poznajú všetci, že ste 


moji učeníci, keď sa budete vzájomne milovať.“" O týchto pravdách vydávam svedectvo v 
svätom mene Ježiša Krista, amen. 


POZNÁMKY: 


1. Margarette Mclntire Burgess, v Juvenile Instructor, 15. jan. 1892, 66-67. 
2. Marek 12:30, 31 


3. Pozri John R. Talmage, The Talmage Story: Life of James E. Talmage — Educator, Scientist, 
Apostle, (1972), 112-14. 

4. Lukáš 6:37 

5. Matúš 7:1—2 

6. Júdov 1:22 

7. Ján 13:35 


Moc misionárskej príručky: Kážte moje evanjelium 
Starší Richard G. Scott 
z Kvóra dvanástich apoštolov 


Povzbudzujem vás, aby ste zistili ako vám táto neobyčajná pomôcka môže pomôcť vo vašich 
misionárskych snahách. 


Som veľmi vďačný, že sa s vami môžem teraz porozprávať o vzrušujúcom rozvoji, ktorý nám 
všetkým uľahčí podeliť sa s našimi milovanými a priateľmi o nádherné posolstvo znovuzriadenia 
Cirkvi Ježiša Krista. Zapálilo to mysle a srdcia našich misionárov, pretože ich to vyzbrojilo, aby 
mohli vyučovať svoje posolstvo s mocou a aby mohli svedčiť o Pánovi Ježišovi Kristovi a o Jeho 
prorokovi, Josephovi Smithovi bez toho, aby boli obmedzení predpísaným dialógom. Tento 
materiál bol vytvorený v prvom rade pre misionárov, ktorí slúžia na plný úväzok, ale osvedčil sa 
a je tiež veľmi užitočný aj pre rodičov, ktorí chcú pomôcť deťom pripraviť sa na misiu. Mladí 
muži a ženy a aj misionárske páry používajú tento nový zdroj, aby si vytvorili náskok predtým 
ako vstúpia do Misionárskeho školiaceho strediska. Niektorí kňazskí vedúci nám potvrdili jeho 
hodnotu v príprave bratov Áronovho kňazstva na misiu. Tento nástroj je neoceniteľný v 
podporovaní snáh kňazstva a pomocných organizácií pomôcť novým členom, aby sa stali 
silnejšími vo svedectve a v poslušnosti. Hovorím o tejto novej príručke Kážte moje evanjelium a 
o plánovacích materiáloch ako je tento Misionársky denný plánovač, ktoré doplňajú túto knihu. 


Môžem sa s vami podeliť o to, prečo som taký nadšený z príručky Kážte moje evanjelium? 
Sústredilo to našu misionársku snahu tak ako nikdy predtým. Roky som sa pýtal skupín 
misionárov: „Aký je cieľ vašej misie?“ Ich jednotlivé odpovede sa veľmi líšili. Väčšina z nich 
nemala žiadny konkrétny dôvod pre to, aby zorganizovali svoje úsilie. Hneď prvá strana tejto 
príručky pevne sústreďuje misionárov na ich pravý cieľ: „Pozvite ostatných, aby prišli ku 
Kristovi tým, že im pomôžete obdržať znovuzriadené evanjelium prostredníctvom viery v Ježiša 

Krista a v Jeho zmiernu obeť, prostredníctvom pokánia, krstu, obdržania daru Ducha Svätého a 
vytrvania až do konca.“ Obsah potom odporúča ako to urobiť pod vedením Ducha. 


Predchádzajúce misionárske materiály boli na svoj čas efektívne, ale svet sa dramaticky zmenil. 
Hodnoty, ktoré boli absolútnym základom spoločnosti sú dnes atakované Satanom a jeho 
spojencami. Súrne sme potrebovali zlepšiť spôsob ako sa podeliť s plnosťou pravdy, ktorú Boh 
znovu ustanovil na zemi. Toto zahíňa porozumenie Božieho plánu šťastia a toho ako bol 
prinavrátený na zem prostredníctvom Jeho jedinečného proroka, Josepha Smitha. A tak isto, že 
Cirkev Ježiša Krista s jej kňazskou právomocou konať v Jeho mene je opäť raz na zemi vo svojej 
plnosti. 


Dobre to učil prezident Hinckley: „Po mnoho rokov sme mali klasickú sadu misionárskych 
prednášok. Vzišlo z toho veľa dobrého. ...Žiaľ, táto metóda v príliš mnohých prípadoch vyústila 
do naspamäť nacvičeného podania, ktorému chýbal Duch a osobné presvedčenie. [Misionári] by 
mali ovládať poňatie prednášok. Ale vyučovať...týmto predstavám by mali svojimi vlastnými 
slovami a pod vplyvom Ducha Svätého.“ 


Tento princíp je základným pilierom príručky Kážte moje evanjelium. Misionári po celom svete 
teraz najprv prijímajú do svojich myslí a sťde posolstvo o znovuzriadení evanjelia Ježiša Krista, 
plán spásy, základné prikázania, zákony a obrady evanjelia. Tieto lekcie sú potom prednášané 
ich vlastnými slovami tak, ako ich vedie Duch. Toto zameranie výrazne zlepšilo efektívnosť 
misionárov, ktorí ju používali. 


Kážte moje evanjelium obsahuje kapitoly, ktoré dávajú nesmierne hodnotné informácie o tom 
ako rozpoznať a rozumieť vedeniu Ducha Svätého. Sú tam písma o tom, ako efektívne študovať 
a zlepšovať osobné študijné návyky. Jedna kapitola objasňuje, prečo je Kniha Mormonova 
základným kameňom nášho náboženstva, ako môže odpovedať na vážne otázky duše: ako môže 
budovať vieru a pomáhať ostatným prísť bližšie k Bohu. Doplňujúce inštrukcie ukazujú akým 
spôsobom Kniha Mormonova predstavuje hmatateľný zdroj, ktorý môže každý jedinec použiť na 
potvrdenie pravdivosti nášho posolstva. Misionárov učí ako hľadať vlastnosti, ktoré má Kristus, 
ako sú nádej a čistá láska, pretože láska je základom zmysluplnej misionárskej služby. Dáva 
výborné návrhy na to ako sa naučiť jazyku misie. Jasné a efektívne plánovacie nástroje pomáhajú 
misionárovi múdro využívať svoj čas. Delí sa s osvedčenými metódami k identifikácii a príprave 
jednotlivcov k výučbe. Praktické vedenie je dané ako pomoc jednotlivcom prijať a dodržiavať 
záväzky, ktoré vedú ku krstu, konfirmácii a obráteniu. Táto príručka obsahuje nástroje pre 
zosúladenie snahy misionárov na plný úväzok, kolových a zborových vedúcich a členov. S takou 
pomocou môže viac nových členov bezpečnejšie uskutočniť prechod do cirkevnej rodiny. Dáva 
väčšiu istotu, Že tí, ktorí na seba zobrali prostredníctvom krstu a konfirmácie meno Ježiša Krista 
a zaviazali sa dodržiavať Jeho prikázania, obdržia v priebehu života Ním sľúbené požehnania. 


Použitím inšpirovaného obsahu príručky Kážte moje evanjelium sa mnohí misionári výrazne 
zlepšili v schopnosti vyučovať s presvedčením a pozývať potvrdzujúceho svedka Ducha 
Svätého. Nedávno som požiadal dvoch asistentov misijného prezidenta, aby sa so mnou podelili 
o videnie Josepha Smitha, kým ja som hral záujemcu. Plánoval som, že im budem neustále 
vzdorovať, aby som videl ako budú reagovať. Ale úprimnosť ich posolstva, čistota ich úmyslu, 

zručnosť s akou mi to bolo prednesené, aj keď to bolo len cvičenie ma prinútili, aby som tak 
neurobil. 


Sami môžete sledovať toto zlepšenie. Pozvite misionárov k sebe domov, aby vašej rodine 
predniesli prvú lekciu. Alebo ešte lepšie, pozvite k sebe domov svojich susedov, aby ich 
misionári učili. Vedení Duchom a svojimi vlastnými slovami vysvetlia ako Nebeský Otec 
používal v priebehu vekov prorokov, aby Svojim deťom priniesol správu o Svojom pláne šťastia. 
Pocíťte ich svedectvo, keď vám budú svedčiť o nádhernom videní, v ktorom sa Boh Otec a Jeho 
Syn Ježiš Kristus zjavili Josephovi Smithovi. Taktne pred vami rozvinú udalosti, ktoré 
nasledovali a ktoré na zemi znovuzriadili plnosť evanjelia s právomocou konať v mene Božom. 
Môžete sprevádzať misionárov, keď budú týmto inšpirovaným pravdám vyučovať iných. Vaša 
prítomnosť veľmi posilní tých, ktorí budú tieto drahocenné pravdy počuť po prvýkrát. 


Príručka Kážte moje Evanjelium je výsledkom intenzívnej snahy zo strany Prvého predsedníctva, 
Kvóra dvanástich apoštolov, iných generálnych autorít a najschopnejších tímov zložených z 
oddaných a skúsených členov administratívy. Tí, ktorí sa zúčastnili na jej vývoji sú svedkami 
inšpirovaného vedenia, ktorým Pán prostredníctvom Ducha Svätého viedol zrod, budovanie a 
dokončenie materiálov, ktoré sa nachádzajú v príručke Kážte moje evanjelium. 


Po rozsiahlom testovaní v 14-tich misiách bola príručka Kážte moje evanjelium upravená. 
Výsledok bol skontrolovaný, upravený a odobrený Prvým predsedníctvom a Kvórom dvanástich. 
15. októbra 2004 bola príručka Kážte moje evanjelium predstavená prezidentom misií a 
misionárskym vedúcim v celosvetovom satelitnom prenose. Každý misionár na svete dostal 
kópiu v angličtine. Aj keď mnohí nehovorili po anglicky, cítili obnovenie našej misionárskej 
snahy. Je zaujímavé, že toto motivovalo niektorých z týchto anglicky nehovoriacich misionárov, 
aby sa učili po anglicky. Na začiatku tohto roku boli distribuované japonské, kórejské, španielske 
a portugalské verzie príručky Kážte moje evanjelium. Očakávame, že do konca roku bude táto 
príručka dostupná vo väčšine jazykov, ktorými hovoria naši misionári. 


Misionári ale nie sú jedinými, kto bude mať osoh z príručky Kážte moje evanjelium: 

+ Žena jedného misijného prezidenta študovala a zamýšľala sa nad každým slovom v príručke 
Kážte moje evanjelium, vrátane každého odkazu na písma. Potom urobila niečo na čo jej dovtedy 
chýbala odvaha. Pozvala blízkeho príbuzného, aby študoval a rozmýšľal o Knihe Mormonovej. 
Táto osoba prijala jej pozvanie a bolo to pre ňu veľmi užitočné. 

e Iná rodina používa Kážte moje evanjelium ako pomôcku v príprave svojich detí na misiu. 
Oznámili: „Náš 17-ročný syn dostal túto úlohu ako prvý. Podľa očakávania, hľadal najkratší úsek 
v knihe. Jeho lekcia ale bola 20-minútovým srdečným vyjadrením danej zásady, kompletne s 
písmami a svedectvom.“ 

. Od otca, ktorý pripravuje syna na misionársku službu: „Kážte moje evanjelium ... mi dala 
rozhľad a jasnejšie porozumenie zmyslu života, mojich povinností a zodpovedností ako člena 
Cirkvi a ako otca a ako manžela....Dala mi tiež konkrétne nástroje, aby som mohol lepšie 
pokračovať na tejto ceste. ...Jeho syna včera povolali na misiu. 


Kážte moje evanjelium vykonala za krátkych sedem mesiacov od svojho predstavenia sa veľa 


dobrého, ale to najlepšie iba príde keď sa staneme skúsenejšími v používaní tejto neobyčajnej 
misionárskej pomôcky. 

Vyzývam vás, aby ste tieto materiály používali vo vašich predsedníctvách a na stretnutiach 
kňazských výkonných združení a zborových rád, aby sme zajstili, že tí, ktorí na seba zoberú 
krstné zmluvy obdržia vo svojich životoch plné plody členstva v Cirkvi. Používaním nových 
záznamov o pokroku jednotlivcov, ktorí sa pripravujú na krst je možné výkonne koordinovať 
snahy misionárov a členov. Som si istý, že splnenie želania nových členov zostať aktívnymi 
bude pre nich ľahšie, keď členovia a misionári budú spoločne pracovať a používať zásady z 
príručky Kážte moje evanjelium. 


Posolstvo prvého predsedníctva v príručke Kážte moje evanjelium je pre misionárov zdrojom 
veľkej motivácie. Snáď aj vás povzbudí vo vašich vlastných misionárskych snahách. Hovorí sa v 
ňom: „Neexistuje žiadna lepšia práca ako táto. ...Úlohou príručky Kážte moje evanjelium je 
pomôcť vám byť lepšie pripravenými, duchovne zrelšími misionármi a presvedčivejšími 
učiteľmi. ... Vyzývame vás, aby ste povstali s novým pocitom odhodlanosti asistovať nášmu 
Nebeskému Otcovi v Jeho slávnej práci. ... Pán vás bude bohato požehnávať, tak ako mu budete 
pokorne a s modlitbou slúžiť. 


Dokážete pochopiť túto víziu? Keď začnete rozumieť a používať tento misionársky nástroj, 
budete vo svojom osobnom živote rovnako nadšení ako som ja. Na rozdiel od predchádzajúcich 
prostriedkov misionárov na plný úväzok, je Kážte moje evanjelium dostupné každému vedúcemu 
alebo členovi prostredníctvom cirkevnej distribúcie. 


Pravdepodobne najväčší prínos príručky Kážte moje evanjelium bude viditeľný v životoch 
vracajúcich sa misionárov, ktorí budú vďaka rastu prichádzajúcemu z porozumenia a použitia jej 
inšpirovaného obsahu silnejšími rodičmi, schopnejšími cirkevnými vedúcimi a lepšími 
profesionálmi. 


Za našich misionárov po celom svete vyjadrujeme svoju ohromnú vďačnosť všetkým, ktorí sa 
zúčastnili na príprave, vytlačení a distribuovaní príručky Kážte moje evanjelium. Sme vďační za 
každého prezidenta misie a misionára, ktorý sa zdokonaľuje v jej efektívnom používaní. 
Nakoniec sme vďační Pánovi za Jeho inšpiráciu. Povzbudzujem vás, aby ste zistili ako vám táto 
neobyčajná pomôcka môže pomôcť vo vašich misionárskych snahách ako rodičovi 
pripravujúcemu dieťa na misiu, ako cirkevnému vedúcemu pomáhajúcemu novým členom, ako 
členovi, ktorý sa delí o evanjelium alebo ako jednotlivcovi, ktorý sa pripravuje na službu. Keď 
tak budete robiť, nech vás Spasiteľ požehná a inšpiruje, pretože On žije. V mene Ježiša Krista, 
amen. 


POZNÁMKY 

Cena duší 
Starší Harold G. Hillam 
Sedemdesiatnik 


Keď vidíme aký dopad môže mať človek na životy mnohých možno ani nebudeme uvažovať nad 
tým čo nám pripomína Pán, ... že cena duší je veľká v očiach Božích. 


Jedna z prednášok, ktorá vo mne vyvolala trvalý dojem bola pred rokmi prednesená na sobotnom 
večernom zasadaní kolovej konferencie. Predniesla ju mladá matka. Tu je to, čo povedala: 


„Pracovala som na rodokmeni môjho prastarého otca. On a jeho veľká rodina synov a dcér boli 
členmi Cirkvi. 


Môj prastarý otec,“ povedala, „odišiel v jednu nedeľu z Cirkvi so svojou rodinou a nikdy viac sa 
nevrátili — bez náznaku prečo.“ 


Povedala: „Pri mojom pátraní som objavila, že môj prastarý otec mal viac ako 1 000 potomkov.“ 


A potom povedala, a toto je časť, na ktorú som nebol schopný zabudnúť: „Z týchto 1000 
potomkov som dnes ja tá jediná aktívna v Cirkvi.“ 


Keď povedala tie slová pristihol som sa ako premýšľam. „Je to iba 1000 alebo to môže byť 
viac?“ 


Odpoveď je jasná. Duchovný vplyv tej rodiny, ktorý by mala na svojich susedov a priateľov sa 
nikdy neuskutočnil. Nikto z jeho synov, tiež Žiadna z dcér, neslúžili ako misionári a tí, ktorých 
by sa boli dotkli svojimi svedectvami neboli pokrstení a tí, ktorí neboli pokrstení tiež nešli na 
misie. Áno, existuje pravdepodobne niekoľko tisíc tých, ktorí nie sú dnes v Cirkvi a na tomto 
zhromaždení, práve pre to rozhodnutie prastarého otca. 


Keď som počúval jej prednášku pristihol som sa ako premýšľam: „Aké nešťastie! Možno, keby 
som tam bol v tom čase mohol som povedať niečo tomu otcovi, tej rodine, tým vedúcim 
kňazstva, čo mohlo pomôcť vyvarovať sa takej pohrome v ich rodine, a tiež vmnohých budúcich 
generáciách, ktoré by nasledovali. 

Tá príležitosť v minulosti je stratená. Ale teraz môžeme hľadieť na prítomnosť a do budúcnosti. 
Povedal by som tým, ktorí sa nachádzajú v tom istom rozpoložení ako ten prastarý otec, mohli 
by ste zvážiť čo môžete urobiť svojej rodine a tým čo prídu po vás? Zvážili by ste dopad vašich 
myšlienok a vášho konania? 


Ak máte akékoľvek pochybnosti o cirkevnej náuke, zvážte radu danú prezidentom Gordonom B. 
Hinckleym na veľkom stretnutí s viac ako 2000 členmi v Paríži vo Francúzsku v minulom roku. 
Povedal: „Prosím vás, bratia a sestry, ak máte akékoľvek pochybnosti o akejkoľvek náuke tejto 
Cirkvi, podrobte ju testu. Skúste to. Žite podľa tej zásady. Pokľaknite a modlite sa o to a Boh vás 
požehná poznaním pravdivosti tohto diela.“ 

Ak máte pocit, že vám bolo ukrivdené, buďte pripravení odpustiť. Ak je tu z nejakého dôvodu 
nepríjemná spomienka, nechajte ju ísť. Ak je to potrebné, hovorte s biskupom, hovorte so svojim 
prezidentom kolu. 


Všetkým, ale špeciálne tým, ktorí budú jedného dňa prastarými otcami a prastarými mamami, 
vaše večné požehnania a požehnania vašich potomkov sú oveľa viac dôležitejšie než akákoľvek 
pyšná príčina, ktorá odoprie vaše tak veľa ostatných dôležitých požehnaní. V Knihe Mormonvej, 
kráľ Benjamín nám pripomína, že si máme vážiť šťastný a požehnaný stav tých, ktorí dodržujú 
prikázania Božie. Pretože sú požehnaní vo všetkých veciach, časných aj duchovných, a ak 
vydržia verne až do konca potom vojdú do neba, aby prebývali s Bohom v stave nikdy 
nekončiacej blaženosti (pozri Mosiáš 2:41). 


Vy, ktorí ste tými deťmi v domovoch budúcich zblúdilých prastarých otcov, môžete verne stáť, 
môžete byť dobrými príkladmi vo vašich domovoch a ostatným vo vašom okolí. Môžete urobiť 
tú vašu časť vo vytváraní pokoja a súzvuku doma a medzi vašimi príbuznými. Môžete byť 
riešením, a nie príčinou problémov. Pamätajte, keď otec Lehi začal reptať, bol to jeho syn Nefi, 
ktorý ho povzbudzoval a našiel riešenia problémov. Veľakrát sú to spravodlivé deti, ktoré sú 
schopné stabilne stáť na lodi, keď sa plaví v rozbúrených vodách. 


VY, ktorí ste biskupmi a kolovými prezidentmi, ako veľmi si želám, aby ste sa zúčastnili 
stretnutia, ktorého som sa zúčastnil s hťstkou, oblastných zástupcov. Počuli sme Staršieho L. 
Toma Perryho ako porovnával tých, ktorí sú perspektívnymi staršími a tých, ktorí sú neaktívni — 
budúci prastarí otcovia, k teplomeru. Boli sme upozornení, že existuje veľa takých jednotlivcov, 


ktorí sú viac ako len vlažní. TÍ by sa vrátili napäť, keby ich niekto iba povzbudil a ukázal im 
smer. 


Rád by som vám porozprával o kolovej konferencii, na ktorej som sa zúčastnil. Bola to 
reorganizácia: kolový prezident a jeho radcovia mali byť uvoľnení a nové predsedníctvo bude 
povolané. Prezident bol mladý vekom a slúžil úžasne skoro desať rokov. Bol duchovným 
velikánom, ale bol tiež organizačným velikánom. V mojom osobnom pohovore s ním mi povedal 
ako poveril veľkou mierou zodpovednosti za fungovanie kolu svojich radcov a vysokú radu a 
uvoľnil sa tak, aby mohol mávať pohovory s tými, ktorí potrebujú povzbudenie. Jednotlivci a 
manželia boli pozvaní, aby prišli do jeho kancelárie. Tu sa s nimi zoznámil radil im a pozval ich 
činiť viac, dať ich životy do poriadku a získať požehnania dostupné tým, ktorí nasledujú Pána. 
Pomohol im tak, že ich dal do starostlivosti schopného vedúceho, učiteľa, ktorý im pomohol 
rozumieť nádhere náuky. Potom mi povedal, že na týchto pohovoroch sa často pýtal, či by 
nechceli požehnanie. „Položil som svoje ruky na hlavy mnohých členov kolu,“ povedal. 


Nasledovný deň, na hlavnom zasadaní kolovej konferencie, pochybujem, že som niekedy videl 
tak veľa síz, nie preto, že by cítili že by prezident nemal byť uvoľnený, ale pre hlbokú lásku k 
svojmu mladému prezidentovi kolu, ktorý požehnal ich životy. Cítil som nutkanie sa opýtať 
„Koľkí z vás ste mali prezidentove ruky na svojich hlavách?“ Bol som užasnutý ako veľa ľudí 
zdvihlo svoje ruky. V tej chvíli som si pomyslel, koľko veľa ľudí bude žehnať meno tohoto 
úžasného muža, nie iba teraz, ale aj na večnosti? Áno, toto budú tí prastarí otcovia, ktorí tak 


budú činiť, pretože ich milovaný vodca zanechal dedičstvo generáciám tisícok, ktorí ho budú 
volať požehnaný. 

Keď vidíme aký dopad môže mať človek na životy mnohých možno ani nebudeme uvažovať nad 
tým čo nám pripomína Pán, že si máme pamätať, že cena duší je veľká v očiach Božích (pozri 
NaZ, 18:10). 


Modlím sa aby sme zvážili, čo by sme my osobne mohli urobiť aby sme pomohli tým, ktorí sú 
budúcimi prastarými rodičmi, či už sú to malé deti, teenageri alebo dospelí, tak aby každí z nich 
zanechal spravodlivé dedičstvo tých, ktorí poznajú a milujú Pána. 


V mene Ježiša Krista, amen. 


Desiatok — prikázanie aj pre núdznych 
Starší Lynn G. Robbins 
Sedemdesiatnik 


Nefalšovaná obeta bola od začiatku znakom veriacich. 


Vo Vianočnej kolede, nadčasovej klasike Charlesa Dickensa, Bob Cratchit dúfal, že strávi Štedrý 
deň so svojou rodinou. „Ak to bude všetkým vyhovovať, pane,“ opýtal sa svojho 
zamestnávateľa, pána Scroogea. „Nie, nie je to vyhovujúce,“ povedal Scrooge, „a nie je to 
spravodlivé. Keď vám strhnem dva šilingy a šesť pencí, budete si myslieť, že s vami nakladám 
zle, a doposiaľ,“ povedal Scrooge, „ste si nemyslel, že s vami nakladám zle, keď vám platím 
dennú mzdu za žiadnu prácu.“ Úradník poznamenal, že je to iba raz za rok. „Chabé 
ospravedlnenie za okrádanie človeka každého dvadsiateho piateho decembra!“ povedal Scrooge.. 
Pre Scroogea, ako pre každého sebeckého alebo „prirodzeného človeka“, nebola obeta nikdy 
výhodná. 


Prirodzený človek má tendenciu myslieť iba na seba — nielen, že kladie seba na prvé miesto, ale 
tiež, že zriedka kladie, ak vôbec, na druhé miesto niekoho iného, vrátane Boha. U prirodzeného 
človeka obeta neprichádza prirodzene. Má neukojený hlad po tom mať viac. Zdá sa, že jeho 
takzvané potreby vždy prekonávajú jeho príjem takže mať „dosť“, je navždy nedosiahnuteľným 
cieľom, presne tak akým bol pre lakomca Scroogea. 


Pretože prirodzený človek inklinuje k zhromažďovaniu alebo spotrebe všetkého, Pán múdro 
prikázal starovekému Izraelu obetovať nie posledné a najúbohejšie zo stáda, ale prvotriedne — 
nie čo zostalo na poli, ale prvé plody (pozri Deuteronomium 26:2: Mosiáš 2:3: Mojžiš 5:3). 
Nefalšovaná obeta bola od začiatku znakom veriacich. 


Medzi tými, ktorí neobetujú sú dva extrémy: jedným je bohatý, nenásytný človek, ktorý nechce 
(obetovať) a druhým je chudobný, núdzny človek, ktorý verí, že nemôže. Ale ako môžete 
niekoho kto hladuje požiadať, aby jedol menej? Existuje tak nízka hranica príjmu, že obeta by 
nemala byť očakávaná alebo rodina tak núdzna, že by platenie desiatku nemalo byť v tomto 
prípade vyžadované? Je niekde bod, kde by mal byť desiatok pre zbedačenú rodinu nepovinný? 


Et as 


Pán nás často vyučuje používaním extrémnych situácií, aby objasnil zásadu. Príbeh vdovy zo 
Sarepty je príkladom extrémnej chudoby použitý tak, aby učil náuku, že milosrdenstvo nemôže 
okradnúť obetovanie tak ako nemôže okradnúť spravodlivosť. V skutočnosti, pravá miera obety 
nie je to čo jedinec obetuje, ako viac to čo jednému obeta prinesie (pozri Marek 12:43). Viera nie 
je tak veľmi skúšaná, keď je špajza plná, ako keď je prázdna. V týchto definovaných | 
momentoch, kríza netvorí niekoho charakter — ale ho odkryje. Kríza je skúškou. 


Vdova zo Sarepty žila za dní proroka Eliáša, prostredníctvom slov ktorého Pán priniesol obdobie 
sucha na zem na tri a pol roka (pozri Lukáš 4:25). Hladomor narastal, kruto zasiahol mnohých, 
ktorí napokon zastali na prahu smrti. Toto sú podmienky, v ktorých nachádzame túto vdovu. 


Pán povedal Eliášovi „vstaň, choď do Sarepty ... prikázal som tam vdove, aby ťa živila“(1. 
Kráľov 17:9). Zaujímavé ale je, že Eliášovi nebolo prikázané ísť do Sarepty až dovtedy, kým 
vdova a jej syn neboli na prahu smrti. Stalo sa to vtomto extrémnom momente — tvárou v tvár 
vyhladovaniu — že jej viera bude skúšaná. 


Ako vchádza do mesta vidí ju zbierať raždie. 
„Zavolal na ňu: Prines mi, prosím, trochu vody v nádobe nech sa napijem. 


Keď mu šla priniesť, zavolal na ňu: Prines mi so sebou aj krajec chleba. 


Ona však povedala: Akože žije Hospodin, tvoj boh, nemám nič upečené. Mám iba za hrsť múky 
v hrnci a trochu oleja v krčahu. Práve zbieram zopár kúskov dreva, idem to pripraviť sebe a 
svojmu synovi. Keď to zjeme, zomrieme.“ (verše10--12) 


Hrsť múky bolo v skutočnosti veľmi málo, snáď iba dosť na jednu porciu, čo robí Eliášovu 
odpoveď prekvapujúcou: „Nato jej Eliáš povedal: Neboj sa, choď, urob ako hovoríš, ale —urob 
z toho najprv malý posúch a prines mi ho.“ (verš 13, zvýraznenie pridané) 


Neznie to teraz sebecky vypýtať si nielen prvý kúsok, ale pravdepodobne jediný kus? Neučili nás 
rodičia, aby sme dali ostatným prednosť a obzvlášť gentlemani by mali nechať ísť dámu prvú, 
nieto ešte vyhladovanú vdovu? Jej voľba — bude jesť alebo obetuje svoje posledné jedlo a 


urýchli smrť? Možno, že by obetovala svoje vlastné jedlo, ale môže obetovať jedlo pre svojho 
hladujúceho syna? 


Eliáš rozumel náuke, že požehnanie prichádza po skúške našej viery (pozri Ether 12:6, NaZ 
132:5). On nebol sebecký. Ako Pánov služobník tam bol Eliáš preto, aby dal, nie aby vzal. 


Pokračovanie príbehu: 


„-.ale urob z toho najprv [z prvotiny] malý posúch a prines mi ho. Sebe a svojmu synovi urobíš 
potom. 


Lebo takto hovorí Hospodin, Boh Izraela: Z hrnca sa neminie múka, ani z krčaha nebude chýbať 
olej až do dňa, keď Hospodin zošle na zem dážď. 


Odišla teda, urobila podľa Eliášovho slova, jedla ona i on i jej domácnosť po tie dni. 

Múka z hrnca sa nemíňala, ani olej z krčaha nechýbal podľa slova Hospodinovho, ktoré povedal 
prostredníctvom Eliáša“ (verše13-16). 


Jednou z príčin, prečo Pán objasňuje náuky takýmito extrémnymi okolnosťami je, aby vylúčil 
výhovorky. Ak Pán očakáva ešte aj od najchudobnejšej vdovy, aby platila svoju čiastku, kam to 
posúva všetkých ostatných, ktorí zistili, že obetovať nie je výhodné či jednoduché? 


Žiadnemu biskupovi, Žiadnemu misionárovi nemôže chýbať viera a nemal by váhať, aby učil o 
zákone desiatku chudobných. Názor „oni si ich nemôžu dovoliť platiť“ má byť nahradený „oni si 
ich nemôžu dovoliť neplatiť“. 


Jedna z prvých vecí, ktorú musí biskup urobiť, aby im pomohol je požiadať ich, aby platili svoje 
desiatky. Tak ako vdova, núdznej rodiny čelí rozhodnutiu či platiť desiatok alebo jesť, by malo 
byť, platiť desiatok. Biskup im môže pomôcť s ich jedlom a ďalšími základnými potrebami bez 
ktorých nemôžu byť sebestační. 


V októbri roku 1998 hurikán Mitch zdevastoval obrovské časti Strednej Ameriky. Prezident 
Gordon B. Hinckley mal veľké obavy o obete tejto katastrofy, mnohí z nich stratili všetko — 
jedlo, oblečenie a celé domácnosti. Navštívil svätých v mestách San Pedro Sula a Tegucigalpa v 
Honudrase a Managuu v Nikarague. A ako slová milujúceho proroka Eliáša hladujúcej vdove, 
posolstvo tohoto súčasného proroka v každom meste bolo to isté — obetujte a buďte poslušní 
zákona desiatku. 


Ale ako môžete žiadať niekoho tak núdzneho, aby obetoval? Prezident Hinekley vedel, že 
dodávky jedla a oblečenia, ktoré dostávali ako pomoc im pomôžu prekonať krízu, ale jeho 
starosti a láska k nim siahala ďaleko za to. Akokoľvek dôležitá je humanitárna pomoc, on vedel, 
že najdôležitejšia pomoc prichádza od Boha, nie od človeka. Prorok im chcel pomôcť otvoriť 
okná nebies ako prisľúbil Pán v knihe Malachiáša (pozri Malachiáš 3:10: Mosiáš 2:24). 


Prezident Hinckley ich učil, že ak budú platiť svoj desiatok, budú mať vždy na stoloch jedlo, 
budú mať vždy na sebe oblečenie a budú mať vždy strechu nad hlavou. 


Keď podávame jedlo, je oveľa jednoduchšie pridať jeden tanier navyše na začiatku ako nájsť 
jedlo pre oneskorenca, keď už je po obede a jedlo už bolo rozdelené. Rovnako, nie je 
jednoduchšie dať Pánovi prvotinu z prvého ovocia než dúfať, že bude dostatok „zbytkov“ pre 
Neho? Ako zakladateľ pôstu nemal by byť On ten vážený hosť, ktorého obslúžime najskôr? 


Moja milovaná matka, Evelyn Robbins, ma učila zákon desiatku, keď som mal štyri roky. Dala 
mi prázdnu krabičku od náplastí, takú tú tenkú zo zaklápajúcim sa vrchnákom. Naučila ma, aby 
som si do nej odkladal moje desiatkové penny a potom ich vzal biskupovi. Som za ňu naveky 
vďačný, za tú krabičku od náplastí a za požehnania, ktoré prišli z platenia desiatku. 


Vo Vianočnej kolede, pán Scrooge zmenil svoj smer — nebol už takým človekom ako predtým. 


Rovnako, toto je „evanjelium pokánia". Ak nás Duch nabáda byť poslušnejšími zákona obety v 
našich životoch, mali by sme začať tú zmenu už dnes. 


Bela 


Som tak vďačný za Spasiteľa, ktorý bol dokonalým príkladom poslušnosti prostredníctvom 
obetovania — ktorý ponúkol sám seba ako obeť za hriech a stal sa v Lehiho slovách prvotinou 
Boha (pozri 2. Nefi 2:7, 9: zvýraznenie pridané). Vydávam svedectvo o Ňom a o týchto Jeho 
náukách, v mene Ježiša Krista, amen. 


POZNÁMKY 
1. Komentár k Vianočnej kolede, ed. Michael Patrick Hearn, (1976), 69: zvýraznenie pridané 


Ovocie Prvého videnia 
Starší Dieter F. Uchtdorť 
Z kvóra Dvanástich apoštolov 


Počítam Josepha Smitha medzi tých, ktorých svedectvo o Kristovi mi pomohlo rozvinúť moje 
vlastné svedectvo o Spasiteľovi. 


Iba pred šiestimi mesiacmi ste mi vy, verní členovia Cirkvi Ježiša Krista, vyjadrili podporu ako 
členovi kvóra Dvanástich apoštolov. Toto povolanie sa stalo obrovským prekvapením pre 
mnohých, ale špeciálne pre naše vnúča, ktoré povedalo: „Ale on je náš starký! On je iba 
obyčajný človek. Hrá sa s nami a kedysi nám strihal vlasy!“ 


Po októbrovej Generálnej konferencii sme ja a moja žena telefonovali s našimi deťmi a jeden z 
našich vnukov povedal: „Pretože sme tak ďaleko od vás a nemohli sme byť s tebou v Salt Lake 
City, mohol si nám počas svojej prednášky aspoň zakývať.“ Neboli sme ešte s našimi deťmi a 
vnúčatami do tejto Generálnej konferencie, a tak kývam a dúfam, že vnuk bude šťastný. A tiež 
kývam všetkým vám, úžasní členovia, ktorých modlitby a láska sú také dôležité a ja a moja žena 
si ich ceníme. 


Počas mojich rokov dospievania v Nemecku som navštevoval cirkev na mnohých miestach a za 
rôznych okolností — v skromných zadných izbách, v pôsobivých vilách a vo veľmi účelných 
moderných budovách. Všetky tieto budovy mali jeden dôležitý spoločný prvok: Duch Boží bol 


prítomný: cítili sme Spasiteľovu lásku, keď sme sa zhromažďovali ako pobočková alebo zborová 
rodina. 


V budove v Zwickau bol starý organ poháňaný vzduchom. Každú nedeľu bol jeden mladý muž 
pridelený, aby tlačil hore a dole mohutnú páku obsluhujúcu dúchadlo tak, aby organ hral. Aj 


predtým ako som bol držiteľom Áronovho kňazstva, som občas mal užasnú výsadu pomáhať pri 
tejto dôležitej práci. 


Kým kongregácia spievala naše milované piesne znovuzriadenia, pumpoval som celou svojou 
silou tak, aby organu nedošiel vzduch. Organistove oči neklamne naznačovali, kedy som bol v 
pohode alebo kedy som rýchlo potreboval zvýšiť svoje úsilie. Vždy som sa cítil poctený 
dôležitosťou tejto povinnosti a dôverou, ktorú organista do mňa vložil. Bol to nádherný pocit 
úspechu mať zodpovednosť a byť súčasťou tohoto úžasného diela. 

Bola tu aj dodatočná výhoda prichádzajúca z tejto úlohy: obsluha dúchadla sedela na mieste, 
ktoré poskytovalo nádherný pohľad na vitrážové okno skrášľujúce prednú časť kaplnky. Farebné 
sklíčka znázorňovali Prvé videnie s Josephom Smithom kľačiacim v posvätnom háji a 
pozerajúcim sa smerom k nebu na stlp svetla. 


Počas piesní kongregácie a tiež počas príhovorov a svedectiev našich členov som sa často 
pozeral na toto zobrazenie najposvätnejšieho momentu v dejinách sveta. V duchu som videl 
Josepha ako prijíma poznanie, svedectvo a božské poučenie, ako sa stáva požehnaným nástrojom 
v rukách nášho Nebeského Otca. 

Cítil som zvláštneho ducha, keď som sa pozeral na prekrásnu scénu na tomto okne, obraz 
veriaceho mladého chlapca v posvätnom hájiku, ktorý učinil odvážne rozhodnutie naliehavo sa 
modliť k nášmu Nebeskému Otcovi, ktorý počúval a láskyplne mu odpovedal. 


Tu som bol ja, malý chlapec v povojnovom Nemecku, Žijúci v meste ruín, tisíce kilometrov 
vzdialený od Palmyry v Severnej Amerike a viac ako sto rokov potom ako sa toto skutočne stalo. 
Prostredníctvom univerzálnej moci Ducha Svätého som v mojom srdci a v mojej mysli cítil, že je 
to pravda, že Joseph Smith videl Boha a Ježiša Krista a počul Ich hlasy. Duch Boží upokojoval 
moju dušu v tomto veku mojej mladosti s uistením o skutočnosti tohoto posvätného momentu, 
ktorý vyústil do počiatku celosvetového úsilia, ktoré sa bude valiť vpred až naplní celú zem 
(pozri NaZ 65:2). Vtedy som veril svedectvu Josepha Smitha o tom nádhernom zážitku v svätom 
hájiku a dnes to viem.(Že sa to stalo) Boh opäť prehovoril k ľudstvu! 


Keď sa pozerám späť som vďačný mnohým priateľom, ktorí mi pomohli v mladosti získať 
svedectvo o znovuzriadenej Cirkvi Ježiša Krista. Najprv som si cvičil jednoduchú vieru v ich 
svedectvách a potom som obdržal božské svedectvo Ducha v mojej mysli a v mojom srdci. 
Počítam Josepha Smitha medzi tých, ktorých svedectvo o Kristovi mi pomohlo rozvinúť moje 
vlastné svedectvo o Spasiteľovi. Predtým ako som si všimol výučbu Duchom dosvedčujúcu mi, 
že Joseph Smith je prorok Boží, moje mladistvé srdce cítilo, že on bol priateľ Boží a bol preto, 
celkom prirodzene, tiež mojim priateľom. Vedel som, že môžem Josephovi Smithovi dôverovať. 


Písma nás učia, že duchovné dary sú dané tým, ktorí požiadajú Boha, milujú Ho a dodržiavajú 
Jeho prikázania (pozri NaZ 46:9). Ďalej hovoria, že každému neboli dané všetky dary: lebo je 
mnoho darov a každému človeku je daný dar Duchom Božím. 


A že niektorým je daný jeden a niektorým je daný iný tak, aby to bolo ku prospechu každému 
(pozri NaZ 46:11-12). 


Dnes si uvedomujem, že moje mladé svedectvo veľmi profitovalo zo svedectva proroka Josepha 
Smitha a mnohých priateľov v Cirkvi, ktorí vedia, prostredníctvom Ducha Svätého ..., že Ježiš 
Kristus je Syn Boží a že bol ukrižovaný pre hriechy sveta (pozri NaZ 46:13). Ich dobrý príklad, 
starostlivá láska, pomocná ruka mi požehnali, aby som obdržal ďalší špeciálny dar Ducha, 
opísaný v písmach, tak ako som túžil po väčšom svetle a pravde, pretože je napísané, že iným je 
dané veriť ich slovám, aby tiež mohli mať večný život ak zostanú vernými (pozri NaZ 46:14). 
Aký úžasný a drahocenný je to dar! 

Keď sa naozaj pokoríme, budeme požehnaní týmto darom mať vieru a dúfať vo veci, ktoré nie sú 
vidieť, ale ktoré sú pravdivé (pozri Alma 32:21). Keď vyskúšame slová, ktoré sú nám dané 
prostredníctvom písiem a žijúcich prorokov — aj keď máme iba túžbu veriť — a nevzpierať sa 
Duchu Pánovmu, naše duše budú rozšírené a naše porozumenie bude osvietené (pozri Alma 
32:26-28). 


Sám Spasiteľ jasne vysvetľuje túto milosrdnú zásadu celému svetu vo Svojej úžasnej 
arcipastierskej modlitbe, ktorá nebola určená iba Jeho apoštolom ale všetkým Svätým, dokonca 
aj nám,, kdekoľvek budeme žiť. Povedal: 


„Nie len za týchto prosím, ale aj za tých, ktorí pre ich slovo uveria vo mňa, 


aby všetci jedno boli: ako Ty, Otče, si vo mne a ja som v Tebe aby aj oni boli v nás, aby svet 
uveril, že si ma Ty poslal“ (Ján 17:20—21: zvýraznenie pridané). 


Toto je to ako Prvé videnie Josepha Smitha žehná naše vlastné životy, životy našich rodín a 
napokon celú ľudskú rodinu — prichádzame k viere v Ježiša Krista prostredníctvom svedectva 
proroka Josepha Smitha. Proroci a apoštolovia mali počas celých dejín ľudstva božské prejavy 
podobenstve [Jeho] Jednorodeného (pozri Mojžiš 1:1—6). Apoštol Pavol svedčil o tom, že sa mu 
vzkriesený Ježiš Kristus zjavil na ceste do Damašku, a to Pavla urobilo jedným z Jeho veľkých 
misionárov (pozri Skutky 26:9-23). Počujúc Pavlovo svedectvo o jeho nebeskom videní počas 
súdu v Cezarei, mocný kráľ Agrippa pripustil: „Bezmála by si ma presvedčil a urobil zo mňa 
kresťana“ (Skutky 26:28). 


A bolo veľa iných dávnych prorokov, ktorí tiež vydávali mocné svedectvá o Kristovi. Všetky 
tieto prejavy, staroveké aj súčasné, vedú tých, ktorí veria k božskému zdroju všetkej 
spravodlivosti a nádeje — k Bohu, nášmu Nebeskému Otcovi a k Jeho Synovi, Ježišovi Kristovi. 


Boh prehovoril k Josephovi Smithovi zo zámerom požehnať všetky Božie deti Svojou milosťou 
a láskou, dokonca v časoch neistoty a nebezpečenstva, vojen a chýroch o nich, prírodných a 
osobných katastrôf. Spasiteľ povedal, že rameno Jeho milosrdenstva je vztiahnuté smerom k nám 
a každého, kto príde, On prijme (pozri 3. Nefi 9:14). A všetci, ktorí prijmú toto pozvanie, budú 
obklopení nesmiernou štedrosťou Jeho lásky (pozri Alma 26:15). 


Prostredníctvom našej viery v osobné svedectvo proroka Josepha a skutočnosti Prvého videnia, 
prostredníctvom štúdia a hlbokej a úprimnej modlitby budeme tiež požehnaní pevným 
presvedčením o Spasiteľovi sveta, ktorý hovoril k Josephovi v to ráno prekrásneho a jasného 
dňa, v skorú jar roku tisícosemstodvadsať (pozri Joseph Smith — History 1:14). 


Viera v Ježiša Krista a svedectvo o Ňom a o Jeho univerzálnom uzmierení nie je iba náuka s 
obrovskou teologickou hodnotou. Ale takáto viera je univerzálnym darom, veľkolepým pre 
všetky kultúrne oblasti tejto zeme, bez ohľadu na jazyk, rasu, farbu, národnosť alebo 
sociálnoekonomické okolnosti. Sila opodstatnenia môže byť použitá v úsilí porozumieť tomuto 
daru, ale tí, ktorí cítia jej účinok najhlbšie sú tí, ktorí sú ochotní prijať tieto požehnania, ktoré 

prichádzajú z čistého a neskazeného života nasledujúceho cestu pravého pokánia a žitia Božích 
prikázaní. 


Keď si pripomíname a ctíme proroka Josepha Smitha, moje srdce siaha až k nemu vo vďačnosti. 
Bol to dobrý, čestný, pokorný, inteligentný a odvážny mladý muž so zlatým srdcom a 
neochvejnou vierou v Boha. Bol bezúhonný. V odpovedi na jeho pokornú modlitbu sa nebesia 
znova otvorili. Joseph Smith naozaj videl zjavenie. On to vedel a vedel aj to, že Boh to vie a 
nemohol to zaprieť (pozri Joseph Smith — History 1:25). 


Prostredníctvom jeho diela a obete mám dnes skutočné porozumenie nášho Nebeského Otca a 
Jeho Syna, nášho Vykupiteľa a Spasiteľa, Ježiša Krista a môžem cítiť silu Ducha Svätého a 
poznať plán Nebeského Otca pre nás, Jeho deti. Pre mňa je toto skutočné ovocie Prvého videnia. 


Som vďačný za to, že som bol tak skoro v mojom živote požehnaný jednoduchou vierou o tom, 
že Joseph Smith bol prorok Boží, že videl Boha Otca a Jeho Syna, Ježiša Krista v zjavení. 
Preložil Knihu Mormonovu darom a mocou od Boha. Toto svedectvo mi bolo neustále dookola 
potvrdzované. 


Ako jeden z najmenších medzi vami, ale v mojom povolaní ako jeden z apoštolov Ježiša Krista 
svedčím, že On naozaj žije, že On je Mesiáš. Mám osobné svedectvo o Ježišovi Kristovi, 
Spasiteľovi a Vykupiteľovi celého ľudstva. Obdržal som toto poznanie prostredníctvom 
nevýslovného pokoja a moci Ducha Božieho. Túžba môjho srdca a mojej duše je byť rýdzim a 
verným v službe Jemu teraz a navždy. 


O tomto svedčím v mene Ježiša Krista, amen. 


Misionárske páry: Požehnanie z obety a služby 
Starší Robert. D Hales 
Z Kvóra dvanástich apoštolov 


Váš Nebeský Otec vás potrebuje. Jeho dielo, pod vedením nášho Spasiteľa Ježiša Krista, 
potrebuje to čo ste vy tak jedinečne pripravení dať 


Pred štyrmi rokmi som na tomto zasadaní hovoril o pároch slúžiacich na misii. Mojou modlitbou 
bolo „aby sa Duch Svätý dotkol sťdc, a niekoho manžel/manželka .. . tichučko štuchne jeho alebo 
jej spoločníka a moment pravdy [ — moment rozhodnutia — ] nastane. “I Jedna sestra mi neskôr 
napísala o svojom zážitku. Povedala: „Sedeli sme v pohodlí našej obývačky a sledovali 
konferenciu v televízii... Keď ste hovoril, hlboko sa to dotklo môjho srdca. Pozrela som na 
môjho manžela a on pozrel na mňa. Tento moment navždy zmenil môj život.“ 


Ak ste alebo čoskoro budete vo veku misionárov seniorov, prichádzam k vám v toto popoludnie 


zo svedectvom o požehnaniach, ktoré navždy zmenia váš život. Váš Nebeský Otec vás potrebuje. 
Jeho dielo, pod vedením nášho Spasiteľa Ježiša Krista, potrebuje to čo ste vy tak jedinečne 

pripravení dať. Každý misionársky zážitok vyžaduje vieru, obetu a službu a tieto sú vždy 
nasledované obrovskými požehnaniami. 

Keď diskutujeme o týchto požehnaniach, prirodzene budete zvažovať tieto štyri, ktoré som 
vybral: strach, rodinné problémy, nachádzanie správnych misionárskych príležitostí a finančné 
problémy.“ Môžem pridať ešte ďalšiu, dôležitú a mocnú vec — vieru. Tba prostredníctvom viery 
môžeme mať na zreteli Božiu radu, že si máme vybrať komu budeme slúžiť“ — slúžiť Pánu 
Bohu, ktorý nás stvoril.“ A iba prostredníctvom skúšky našej viery môžeme obdržať zázračné 
požehnania, ktoré hľadáme pre seba a svoje rodiny, pretože ak nie je Žiadna viera medzi deťmi 
ľudskými, Boh nemôže medzi nimi konať zázraky: preto sa im neukázal pokiaľ nemali vieru.“ 


Dovoľte mi podeliť sa s vami o niekoľko zázračných požehnaní z listov a správ, ktoré som 
obdržal za posledné štyri roky. Pokorný pár z Idaha čelil strachu s vierou, keď ich Pán povolal do 
Ruska. Toto napísali do svojho potvrdzujúceho listu: „Nikdy sme ani nepomysleli, že budeme 
povolaní do takejto úlohy. Nevieme ako sa naučíme jazyk či zorganizujeme službu, a aj napriek 
tomu prijímame s veľkou úzkosťou, idúc iba vo viere, vieme, že Pán a Jeho prorok vedia lepšie 
než my, kde máme slúžiť.“ Desať mesiacov nato v chráme v Štokholme vo Švédsku privítali 30 
Svätých z malej pobočky v Rusku vedených týmto párom z Idaha, ktorí sa len nedávno začali 
učiť po rusky. Písma nás učia, že nám Boh poskytol prostriedok, aby sme mohli vierou 
vykonávať mocné zázraky.“ Tak je Božie dielo nesené Jeho deťmi, aby tiež viera mohla rásť na 
zemi... a tiež, aby plnosť Jeho evanjelia mohla byť hlásaná slabými a prostými do končín sveta." 


Iný pár s vierou čelil rodinným problémom. Verná sestra píše: „Rozhodnutie slúžiť na misii 
nebolo ťažké. Ale moja deväťdesiatročná matka bola nesmierne znepokojená tým, že 
odchádzame. Upokojila sa, až keď počula, že naše rodiny budú požehnané, keď budeme slúžiť.“ 
Verný brat vyslovil podobné obavy opustiť svojich rodičov, na čo jeho otec reagoval: 
„Nepoužívaj svoju matku a mňa ako ospravedlnenie toho, prečo nejdeš so svojou ženou na 
misiu. Modli sa o to a nasleduj vedenie Ducha.“ Prechádzajúcim generáciám misionárov 
povolaných opustiť svoje rodiny Pán ponúkol takúto útechu, že ak [> budú činiť vo všetkej 
pokore srdca, ... On, Pán, im dá prísľub, že sa postará o ich rodiny.“ 


Určite, rodinné problémy sú skutočné a nemajú byť brané na ľahkú váhu. Ale nemôžeme čeliť 
problémom našich rodín bez požehnaní od Pána: a keď obetujeme a slúžime ako misionárske 
páry, tieto požehnania sa vylejú. Napríklad, jeden pár sa trápil, či má opustiť svoju najmladšiu 
dcéru, ktorá už nebola aktívna v Cirkvi. Jej verný otec napísal: „Neustále sme sa za ňu modlili a 
postili. Potom, počas Generálnej konferencie, mi Duch pošepol: „Ak budete slúžiť, nebudete sa 
musieť viac znepokojovať o svoju dcéru“. Tak sme sa stretli s biskupom. Týždeň potom ako sme 
obdržali naše povolanie, ona a jej priateľ oznámili, že sa zasnúbili. Predtým ako sme odišli do 
Afriky mali sme v dome svadbu. [Potom sme zvolali našu rodinu a] začali rodinnú radu... Vydal 
som svoje svedectvo o Pánovi a Josephovi Smithovi ... a povedal som im, že by som rád 
každému z nich dal otcovské požehnanie. Začal som z najstarším synom a jeho ženou 

a pokračoval s mladším ... [vrátane môjho nového zaťa].“ 


Keď zvažujeme svoju službu na misii, je vhodné ak zapojíme naše rodiny v rovnakom úsilí. Na 
rodinných radách môžeme našim deťom dať príležitosť vyjadriť nám podporu, poskytnúť nám 
pomoc ktorú môžeme potrebovať a obdržať kňazské požehnania podpory v našej neprítomnosti. 
Tam kde je to vhodné a možné môžeme obdržať kňazské požehnania od nich. Keď verný otec 

v tomto príbehu požehnal členov svojej rodiny jeho zať pocítil vplyv Ducha Svätého. Otec píše: 
„Ku koncu nášho prvého roku sa jeho [zaťovo] srdce začalo obmäkčovať voči Cirkvi. Tesne 
predtým ako sme sa mali vrátiť z našej misie, on a naša dcéra nás prišli navštíviť. V jeho kufri 
bol jeho prvý nedeľný oblek, ktorý kedy vlastnil. Išli s nami na zhromaždenie a po našom 
návrate bol jej manžel pokrstený. Rok nato boli spolu spečatení v chráme.““ 


I keď detaily tohto príbehu môžu byť jedinečné, princíp je pravdivý pre všetkých, ktorí hovoria 
Pánovi: „Pôjdem, kam chceš, aby som šiel“.“ Svedčím vám, že tak ako my vložíme našu vieru v 
Pána, On pre nás nájde správne misionárske príležitosti. Ako povedal: „Ak mi niekto slúži, uctí 
ho Otec“. 


So zreteľom na misionárske príležitosti, mnohé páry vo svete prekypujú túžbou slúžiť, ale 
prekypujú aj nedostatkom prostriedkov. Ak ste aj vy v tejto situácii, pamätajte si, Že správne 
misionárske povolanie nemusí byť ísť na misiu do vzdialenej krajiny s príšerne znejúcim 
menom. Správne povolanie môže byť aj vo vašom kole alebo území. „Veď váš Otec nebeský vie, 
že to všetko potrebujete“““ Poraďte sa s vašou širokou rodinou s vašim biskupom alebo 
predsedom zboru. Ako Pánovi služobníci porozumejú vašej pozemskej situácii a vy budete 
pripravení obdržať večné požehnania zo služby na misii na plný úväzok. 


Ak nemôžete slúžiť z vážnych dôvodov, mohli by ste zvážiť finančnú podporu, ktorá pomôže 
ostatným, ktorí môžu? Vaša rozumná obeť nemusí len požehnať ostatných misionárov a tých čo 
slúžia, ale požehná aj vás a vaše rodiny. 


Teraz, k tým, ktorí neboli schopní slúžiť na misii, keď boli mladí, môžem hovoriť priamo k vám. 
Snáď ste boli počas tých rokov zaťažení pocitmi ľútosti alebo ste sa necítili dostačujúci, pretože 
ste nemali príležitosť slúžiť na misii a rásť, keď ste boli mladší. Môžem vám poradiť: pozerajte 
sa vpred, nie späť. Začnite sa dnes pripravovať na svoju misiu ako starší manželský pár! Každý 
mesiac si odložte trochu peňazí. Študujte písma. Prijmite cirkevné povolania. Modlite sa o to, 
aby ste cítili aj k ostatným Pánovu lásku a On vám dá Svoju lásku a dôveru. A jedného dňa si 
môžete nárokovať všetky požehnania misionárskej služby! 


A aké sú to nádherné požehnania! Po 51 rokoch manželstva sa ma opýtali: „Ktorú časť vášho 
života by ste chceli prežiť opäť?“ Neváhal som s odpoveďou: „Tú, keď sme ja moja Žena spolu 
slúžili v nádhernej Pánovej misionárskej práci.“ Porozumenie iného misionárskeho páru odráža 
moje a manželkine vlastné: „Naše rozhodnutie ísť na misiu prinieslo novú silu, nové emócie, 
nových priateľov, nové miesta, nové starosti. Priviedlo nás to bližšie k sebe ako manžela a 
manželku: mali sme spoločný cieľ a naozajstné partnerstvo. A najlepšie zo všetkého, prinieslo 
nám nový duchovný rast namiesto duchovného dôchodku.“ Bratia a sestry, neodchádzajme do 
duchovného dôchodku. 


Teraz, môžem rozšíriť túto výzvu biskupom a prezidentom pobočiek na celom svete? Bolo by 
možné pre každého z vás zvážiť, počas nasledovných 6-tich mesiacov, a odporučiť o jeden alebo 
viac misionárskych párov viac ako tie čo už to majú v pláne? Vašou najlepšou návnadou v tejto 
výzve na zhromaždeniach budú tí starší členovia z vášho zboru, ktorí už na misii slúžili. V 
mojom zbore jeden inšpirovaný biskup zvolal zvláštne zhromaždenie pre perspektívne páry a 
vrátené misionárske páry. Keď sme vydávali naše svedectvá o obeti a službe, Duch svedčil nám 

všetkým o tom, že povolanie slúžiť je v skutočnosti povolanie poznať bohatstvo Pánových 
požehnaní.“ 


Počul som o kolovom prezidentovi, ktorý zorganizoval triedu pre seniorské misionárske páry, 
aby inšpiroval perspektívne misionárske páry a pomohol im v príprave na službu. Vedúci 
kňazstva, keď budete s modlitbou vyhľadávať a povzbudzovať k službe na misii, pamätajte, že 
keď je pár povolaný, nielenže pomáha uskutočňovať Pánovo dielo na celom svete, ale oni tiež 
sadia semienka služby vo svojich rodinách, ktoré rozkvitnú v generáciách, ktoré prídu. Som 
neustále vďačný za vplyv mojich rodičov, ktorí slúžili ako misionársky pár v Anglicku a dali tak 
príklad svojim potomkom. 


Teraz k vám perspektívne misionárske páry, prosím nečakajte na biskupa, aby sa s vami spojil 
ohľadom vašej služby na misii! Choďte za ním. Podeľte sa o svoje pocity. Kde sú obavy z 
misionárskej služby, Pán očakáva, že vyjadríme naše túžby. Ak tak urobíme, môžeme dôverovať 
tomu istému Duchu, ktorý nás nabáda vyhľadať misionárske povolanie, bude inšpirovať proroka 
a ten nás povolá do toho správneho povolania. 


A existuje tak veľa rôznych povolaní! Sú tu povolania vyučovať evanjelium tých, ktorí sa pravdu 
rozhodli prijať, vplývať na mladých v Cirkevnom vzdelávacom systéme: povolania pracovať v 
humanitárnej službe, v chrámoch, v strediskách rodinnej histórie, misijných kanceláriách, na 
historických miestach, pretože konaním týchto vecí budete konať najväčšie dobro pre svojich 
blížnych a ... podporovať slávu toho, kto je váš Pán.“ 


Zväžte tieto príklady: Pár povolaný do Indie pomáhal škole pre nevidiace deti vybudovať 
sociálne zariadenia a získať písacie stroje na písanie v braillovom písme. Pár na Havaji sa staral 
o malý zbor a z 20-tich členov sa stalo 200 a 70 sa pripravovalo spoločne navštíviť chrám. Pár v 
Peru zorganizoval medicínsku pomoc a vianočné darčeky pre 550 detí v detských domovoch. Pár 
v Kambodži vyučoval inštitút a viedol pobočky, ktoré sa po 10-tich mesiacoch rozrástli o 180 
členov. Pár v Rusku pomáhal miestnym farmárom a zvýšili úrodu zemiakov 11-krát oproti 
štátnym farmám, zakiaľ pár na Filipínach pomáhal skoro 700 podvyživeným rodinám chovať 
zajace a kultivovať ich zeleninové záhrady. Pár v Pennsylvánii pomáhal 60-tim jednotlivcom, 
polovici z iného vierovyznania, v príprave svojich rodinných genealogických záznamov. Pár v 
Ghane pomáhal vyvftať a zmodernizovať studne, priniesli tak vodu 190 000 ľudom v dedinách a 
utečeneckých táboroch. 


Či sú alebo nie sú výsledky misie viditeľné ľudskými očami, všetkým tým, ktorí slúžia dávajú 
neoceniteľný príspevok z Božieho hľadiska pre všetkých „majte súcit s pochybovačmi“.“ 
Misionárske páry sú modelmi a príkladmi pre posilňovanie misionárov na plný úväzok a 
kňazských vedúcich a vedúcich pomocných organizácií po celom svete. Vyjadrujem svoju 
vďaku za všetkých týchto a tisíce ostatných, ktorí všemožne slúžia, prispievaním miliónov hodín 
v službe svojim blížnym. 


Moji bratia a sestry, ak ste pocítili hnutie angažovať sa v tejto práci, akokoľvek tiché sú tie 
pocity, neodkladajte dni vašej služby. Teraz je čas, aby sme sa pripravili, teraz je čas byť 
povolanými, čas priniesť obetu. Teraz je čas podeliť sa o naše dary a talenty a teraz Je ten čas 
získať Božie požehnania pre vás a vaše rodiny. Prezident Gordon B. Hinckley povedal: 


S 


„Neustále potrebujeme viac misionárskych párov.““ Ako sa toto dielo valí vpred, tá potreba 
narastá. Poďme v našich najbohatších dňoch zakúsiť zrelosť, múdrosť a všetko ostatné, našu 
vieru, vstať a ísť v ústrety tomu čomu môžeme ísť iba my. 


My, nad všetkými, máme zvláštny dôvod prečo. Z našich životných skúseností môžeme pozerať 
späť a rozpoznať láskavosť nášho Otca v Nebi a Jeho Syna Ježiša Krista k nám a našim rodinám. 
Ako vysvetlil jeden verný brat: „Ja a moja žena chceme slúžiť na piatich misiách — jednu za 
každé z našich piatich nádherných detí, ktorými nás Boh požehnal!“ Akékoľvek požehnania sme 
obdržali ako jednotlivci, svedčím vám, že my všetci sme obdržali najväčšie s požehnanie zo 
všetkých: „Lebo tak Boh miloval svet, že svojho jednorodeného Syna dal““" a že Jeho Syn, Ježiš 
Kristus, tak miloval svet, že položil svoj vlastný život. ! S Vydávam svoje zvláštne svedectvo, že 
Jeho uzmierujúca obeť je konečným vyjadrením tejto lásky. 


Ako členom Cirkvi Ježiša Krista Svätých neskorších dní je našou výsadou vrátiť Jeho lásku 
prostredníctvom obety a služby a nárokovať si Jeho svätý prísľub, že ktokoľvek položí svoj Život 
v Jeho veci, pre Jeho meno, opäť ho nájde, dokonca aj život večný." Aby sme tak učinili, to je 
mojou srdečnou modlitbou v mene Ježiša Krista, amen. 

Kňazské zasadanie 


Črta, ktorou je možné nás najlepšie rozoznať. 
Starší Jeffrey R. Holland 
z Kvóra dvanástich apoštolov 


Že Božie kňazstvo ... je pre Božiu Cirkev rovnako nepostrádateľné ako jedinečné. 


Pred takmer 70-timi rokmi prezident David O. MeKay, slúžiaci vtedy ako radca v Prvom 
predsedníctve, zadal takúto otázku ľuďom, ktorí sa zhromaždili na generálnej konferencii: „Ak 
by vás v tento moment niekto poprosil vyjadriť jednou vetou ... črtu, podľa ktorej možno 
najlepšie rozoznať Cirkev Ježiša Krista Svätých neskorších dní, aká by bola vaša odpoveď? 


Moja odpoveď“, povedal, „by bola...božská právomoc prostredníctvom priameho zjavenia.“" 
Touto božskou právomocou je, samozrejme, sväté kňazstvo. 


Prezident Gordon B. Hinckley pridal svoje svedectvo, keď povedal: „[K ňazstvo] je 
splnomocnením božej právomoci, ktorá sa odlišuje od všetkých ostatným síl a právomocí na 
tvári tejto zeme... Je to jediná moc na zemi, ktorá má dosah za závoj smrti... Bez nej by mohla 
byť len cirkev s menom, [cirkev] ktorej chýba právomoc vykonávať Božie veci.“ 


Len pred štyrmi týždňami prezident Faust na stretnutí na Univerzite Brighama Younga povedal 
študentom: „K ňazstvo aktivizuje a find všetky činnosti Cirkvi. ži kľúčov a právomoci 
kňazstva by nebolo žiadnej Cirkvi. g 


Dnes večer začínam s týmito tromi krátkymi citátmi (ku ktorým by sa mohol pridať rad ďalších), 
aby som dôrazne zvýraznil jeden bod. Že Božie kňazstvo so svojimi kľúčmi, svojimi obradmi, 
svojim božským pôvodom a schopnosťou „zviazať na nebi čo je zviazané na zemi“, je pre Božiu 
Cirkev rovnako nepostrádateľné ako jedinečné a bez neho by žiadna Cirkev Svätých neskorších 
dní neexistovala. 


V tomto pamätnom roku, kedy oslavujeme 200-sté výročie narodenia proroka Josepha Smitha a 
175-te výročie založenia Cirkvi, želám si pridať moje svedectvo a vyjadriť moju večnú vďačnosť - 
za znovuzriadenie svätého kňazstva, tohto privilegovaného daru, za jeho posvätné dôsledky a za 
úlohu, ktorú hrá v našich životoch na oboch stranách závoja. 


Základná funkcia kňazstva, ktorou je spájať čas a večnosť, bola počas Jeho smrteľného života 
jasne vyjadrená Spasiteľom, keď zorganizoval Svoju Cirkev. Svojmu najstaršiemu apoštolovi 
Petrovi povedal: „Dám ti kľúče kráľovstva nebeského: a čokoľvek zviažeš na zemi, bude 
zviazané na nebesiach: a čokoľvek rozviažeš na zemi bude rozviazané na nebesiach“. O šesť dní 
neskôr zobral Ježiš Petra, Jakuba a Jána na vrchol hory, kde bol pred nimi slávnostne premenený. 
Potom. sa v sláve zjavili proroci predchádzajúcich dispenzácií vrátane prinajmenšom Mojžiša a 
Eliáša“ a udelili rôzne kľúče a moci, ktoré každý kľúč držal. 


„Jaj. 


Žiaľ, títo apoštolovia boli čoskoro zabití alebo iným spôsobom vzatí zo zeme a kľúče kňazstva 
boli vzaté s nimi, dôsledkom čoho bolo viac ako 1400 rokov bez kňazstva a božskej právomoci 
medzi deťmi človeka. Časťou novodobého zázraku a nádhernej histórie, ktorú dnes večer 


oslavujeme, je návrat tých istých nebeských poslov v našich dňoch a znovuzriadenie tých istých 
právomocí pre požehnanie celého ľudstva. 


V máji 1829, natrafil Joseph Smith, počas prekladania Knihy Mormonovej na zmienku o krste. 
Hovoril o tom so svojim pisárom, Oliverom Cowderym, a obaja naliehavo prosili Pána, aby im o 
tomto zjavil viac. Oliver napísal: „Naše duše boli zahíbené do mocnej modlitby, aby sme sa 
mohli dozvedieť, ako by sme mohli obdržať požehnania krstu a Ducha Svätého ... Usilovne sme 
hľadali ... právomoc svätého kňazstva a moc v ňom slúžiť ““. 


Ako odpoveď na túto „mocnú modlitbu“ prišiel Ján Krstiteľ a znovuzriadil kľúče a moci 
Aronovho kňazstva, ktoré bolo udelené našim mladým mužom, ktorí sú dnes s nami v hľadisku. 
O niekoľko týždňov neskôr sa vrátili Peter, Jakub a Ján a znovuzriadili kľúče a moci 
Melchisedekovho kňazstva, vrátane apoštolských kľúčov. Neskôr, keď bol postavený chrám, do 
ktorého mohli prísť nebeskí poslovia, sa 3. apríla 1836 odohral novodobý ekvivalent toho, čo sa 
stalo na Hore Premenenia. Prezident Hinckley to raz nazval „kirtlandskou kaskádou“ zjavení, v 
ktorých sa prorokovi Josephovi Smithovi a Oliverovi Cowderymu v sláve zjavil sám Spasiteľ a 
Mojžiš, Eliáš a Elias a udelili týmto mužom kľúče svojich príslušných dispenzácií. Táto návšteva 
bola potom zakončená ohromujúcim prehlásením, že kľúče tejto dispenzácie sú udelené do ich 
rúk. 


Niet divu, že prorok Joseph do tých stručných a výstižných Článkov viery zahrnul: „Veríme, že 
na to, aby človek mohol učiť evanjelium a slúžiť v jeho obradoch, musí byť povolaný Bohom 
prostredníctvom proroctva a vkladaním rúk od tých, ktorí majú túto právomoc. Duchovenstvo, 
ktoré koná s božou právomocou si vyžaduje viac než len spoločenskú dohodu. Nemôže byť 
vytvorené teologickou výchovou alebo poverením od kongregácie. Nie, v oprávnenej Božej práci 
musí existovať moc, ktorá prevyšuje moc tých, ktorí sú v laviciach alebo na uliciach alebo v 
seminároch — čo je fakt, ktorý bol po generácie vedúce k znovuzriadeniu otvorene priznávaný 
mnohými úprimnými náboženskými bádateľmi. 


Je síce pravdou, že len málo ľudí v tom čase nechcelo, aby ich kazatelia netvrdili, že majú 
posvätnú právomoc, ale väčšina ľudí si želala kňazstvo schválené Bohom a boli sklamaní, keď 
ho nemohli nikde náj sť“. V tomto duchu zjavený návrat kňazskej právomoci prostredníctvom 
Josepha Smitha uľahčil storočia úzkosti tých, ktorí cítili to čo mal povestný Charles Wesley 
odvahu povedať. Potom, ako sa duchovne oddelil od svojho slávnejšieho brata Johna, kvôli 
bratovmu rozhodnutiu vysväcovať bez k tomu potrebnej právomoci, Charles s úsmevom napísal: 


„Aké jednoduché je tvoriť biskupov 
rozmarom mužov, alebo žien: 
Wesley položil ruky na Cokea, 

ale kto položil ruky na neho?““ 


Ako odpoveď na túto zložitú otázku môžeme my v znovuzriadenej Cirkvi Ježiša Krista sledovať 
líniu kňazskej právomoci, ktorou koná najnovší diakon v zbore, biskup ktorý mu predsedá alebo 

prorok, ktorý predsedá nám všetkým. Táto línia ide v neprerušenej reťazi späť k anjelským 
poslom, ktorí prišli od samotného Syna Božieho a priniesli tento neporovnateľný dar z neba. 


A, ó, ako veľmi potrebujeme jeho požehnania ako Cirkev, ako jednotlivci a ako rodiny v Cirkvi. 
Len jeden príklad. 


Pred chvíľkou som hovoril o kirtlandskom období histórie Cirkvi. Roky 1836 a 1837 boli 
finančne, politicky a vnútorne najťažšími rokmi aké mladá Cirkev dovtedy zažila. Uprostred 
tejto napätej situácie mal Joseph Smith obdivuhodné prorocké vnuknutie poslať niekoľkých zo 
svojich najschopnejších mužov (nakoniec to bolo celé Kvórum dvanástich apoštolov) na misie 
do zahraničia. Bol to odvážny a inšpirovaný krok, ktorý mal nakoniec zachrániť Cirkev od 
vtedajších ťažkostí, ale ktorý bol takmer neznesiteľným bremenom pre Svätých, bolestným pre 
tých, ktorí odišli a snáď ešte bolestivejším pre tých, ktorí zostali doma. 


Citujem staršieho Roberta B. Thompsona: 


„Potom, ako som sa dostavil v deň odchodu Starších do Anglicka, zastavil som sa v dome brata 
[Hebera C.] Kimballa, aby som sa uistil, kedy sa vydá [na cestu] keď som očakával, že mu 
budem spoločníkom po dvesto alebo tristo míľ aby som pracoval v tú sezónu v Kanade. 


Vošiel som dnu pootvorenými dverami. Pohľad, ktorý sa mi naskytol, ma ohromil. Pomyslel som 
si, že som prišiel nevhod a chcel som odísť, ale cítil som sa ako prikovaný. Otec vylieval svoju 
dušu... (Bohu, prosiac toho],... kto „sa stará o vrabčekov a kími mladých havranov keď plačú“, 
aby v jeho neprítomnosti dodal jeho manželke a maličkým to čo budú potrebovať. Potom, ako 
patriarchovia, a s cnosťou svojho úradu, položil po jednom svoje ruky na ich hlavy a zanechal 
im otcovské požehnania ... zverujúc ich do Božej opatery a ochrany, kým bude zamestnaný 
hlásaním evanjelia v cudzej zemi. Kým takto žehnal, jeho hlas sa takmer strácal vo vzlykoch 
tých, ktorí sa svojim mladíckym spôsobom snažili byť silní, ale išlo im to len veľmi ťažko. 
Pokračoval, ale jeho srdce bolo príliš precítené, aby to dokázal tak ako obvykle...Bol prinútený 
občas sa zastaviť, kým...mu po tvárach stekali veľké slzy a skladali sa do pocitov, ktoré ovládali 
jeho vnútro. Moje srdce nemalo silu odtrhnúť sa,“ povedal Brat Thompson. „Chtiac nechtiac, no 
i ja som plakal a moje slzy sa spojili s ich slzami. V tú istú chvíľu som ale cítil vďačnosť za to, 
že som mal privilégium zúčastniť sa tejto udalosti.“" 


Táto istá scéna sa v Cirkvi Ježiša Krista Svätých neskorších dní, tak alebo onak, odohrala 
tisíckrát, stotisíckrát. Strach, potreba, povolanie, nebezpečenstvo, choroba, nehoda, smrť. 
Zúčastnil som sa takých momentov. Bol som svedkom toho ako sa Božia moc prejavila v mojom 
dome aj v mojej službe. Videl som ako bolo zahnané zlo a skrotené živly. Viem čo znamená 
prenášať hory ťažkostí a rozdeľovať búriace sa Červené moria. Viem čo to znamená míňať sa s 
anjelom ničiteľom."“ Obdržať právomoc a mať možnosť používať moc „Svätého Kňazstva Rádu 
Syna Božieho“,“ je pre mňa a moju rodinu takým obrovským požehnaním, v aké som mohol v 
tomto svete len dúfať. A toto, nakoniec, je kňazstvo v každodenných slovách, jeho 
neporovnateľná, nekonečná a stála schopnosť požehnávať. 


S vďakou za tieto požehnania sa s vami pripájam v chóre živých a mftvych v tomto pamätnom 
roku spievajúc „Chváľme muža, čo hovoril s Jehovom!“““ — a ktorý bol s Adamom, Gabrielom, 

Mojžišom a Moronim, Eliášom, Eliasom, Petrom, Jakubom a Jánom, Jánom Krstiteľom a 
množstvom ďalších.) Skutočne „Ježiš pomazal tohto proroka a vidca“.!“ Mladí a starí, chlapci a 
muži, otcovia a synovia, opatrujme toto kňazstvo, prostredníctvom ktorého boli znovuzriadené 
kľúče a obrady, a jedine prostredníctvom ktorého sa nám môže prejaviť, a bez ktorého sa nám 
nemôže prejaviť božia moc." Svedčím o znovuzriadení kňazstva a o nepostrádateľnej 
„rozlišovacej črte“ pravej Božej Cirkvi, ktorou vždy bola, v mene Toho, koho kňazstvo to je, 
áno, v mene Pána Ježiša Krista, amen. 

Daj si pozor na zlo za usmievavými očami 
Starší Neil L. Andersen 
Sedemdesiatnik 


Spolu s tým ako porastie naše porozumenie a láska k Spasiteľovi, Jeho svetlo osvetlí všetko 
okolo nás. Uvidíme zlo také ako naozaj je. 


Dnes večer hovorím k vám mladí muži, k vám, ktorých prezident Gordon. B. Hinckley opísal 
ako „najlepšiu generáciu“.! Naprieč celým svetom vidíme vašu dobrotu, modlím sa za to aby ste 
ctili že tieto moje slová sú pre vás osobne, vás synov Božích pracujúcich veľmi ťažko na tom čo 
je správne. 

Chcel by som vám porozprávať o zážitku verného Svätého neskorších dní, ktorý je mojím 


dobrým priateľom. Z dôvodov, ktorým budete rozumieť, ho budem spomínať len ako „môjho 
priateľa“. 


Pracujúc ako špeciálny agent pre FBI, môj priateľ vyšetroval skupiny organizovaného zločinu, 
ktoré do Spojených Štátov ilegálne prevážali drogy. 


Pri jednej príležitosti sa spolu ešte s jedným agentom priblížili k bytu, v ktorom mal známy 
drogový díler distribuovať kokaín. Môj priateľ opísal, čo sa udialo: 


„Zaklopali sme na dvere drogového dílera. Podozrivý otvoril dvere, a keď nás uvidel, snažil sa 
zablokovať cestu, aby sme nevideli dnu. Ale bolo už neskoro. Na stole sme mu videli kokaín. 


Muž a žena, ktorí boli za stolom okamžite začali kokaín odpratávať. . 


Museli sme im zabrániť, aby zničili všetky dôkazy. Podozrivého, ktorý blokoval dvere, som 
preto rýchlo odsunul nabok. Keď som ho odtláčal, naše pohľady sa stretli. Zvláštne bolo, že 
nevyzeral nahnevane ani vystrašene. Usmieval sa na mňa. 


Jeho oči a odzbrojujúci úsmev vo mne vyvolali dojem, že nebol nebezpečný, tak som od neho 
rýchlo odišiel a pohol som sa smerom ku stolu. Podozrivý bol teraz za mnou. V ten istý okamžik 
som dostal jasný a silný pocit, ktorý hovoril: „Daj si pozor na zlo za usmievavými očami.“ 


Okamžite som sa otočil k podozrivému. Ruku mal vo veľkom prednom vrecku. Inštinktívne som 
ho schmatol za ruku a vytiahol mu ju z vrecka. Až potom som uvidel, že v ruke držal 
poloautomatickú pištoľ pripravenú vystreliť. Následne som ho po krátkom zápase odzbrojil“. 


Neskôr, keď bol tento drogový díler v inom prípade odsúdený za vraždu, chvastal sa, že keby sa 
môj priateľ okamžite neotočil, zabil by aj jeho. 


Casto som rozmýšľal o správe, ktorá mu prišla na rozum: „Daj si pozor na zlo za usmievavými 
očami.“ O tomto chcem dnes večer s vami hovoriť. 


Začnime od toho, čo vieme. Dobro pochádza od Boha a zlo od diabla.“ Nie sú to ale dve 
rovnocenné sily, ktoré proti sebe bojujú vo vesmíre. Na čele všetkého, čo je dobré stojí Kristus 


— Jednorodený Syn Otca, ktorý vytvoril náš a mnohé iné svety. Náš Vykupiteľ je vzkriesenou a 
dokonalou bytosťou.“ Viem, že On ž Žije. 


Na drukej strane, diabol, prehovára ľudí konať zlo.“ Spadol z neba a stal sa navždy nešť: astným “, 


a jeho jedinou prácou teraz je robiť všetkých ľudí takými nešťastnými ako je on sám." Je to 
porazený klamár.“ 


Moc Spasiteľa a moc diabla nie sú v skutočnosti porovnateľné. Bolo by to ako porovnávať 


najveľkolepejšiu armádu na svete s bandou dvojročných utečencov v jasliach, ozbrojených 
vodnými pištoľami.“ 

Na tejto planéte bolo ale povolené zlu ovplyvňovať veci, aby nám tak bola poskytnutá možnosť 
vybrať si medzi dobrom a zlom. Písmo hovorí, že Boh zariadil všetko tak, aby človek mohol 


konať sám za seba a že človek by nemohol konať sám za seba, keby ho nepriťahovalo jedno 
alebo druhé.“ 


Výber medzi dobrom a zlom leží v samotnom srdci našej pozemskej skúsenosti. Keď sa 
nakoniec bude posudzovať náš život, nebude záležať na tom, či sme boli bohatí alebo chudobní, 
či sme boli športovci alebo nie a či sme mali priateľov alebo na nás často zabúdali. 


Môžeme pracovať, učiť sa, smiať sa a zabávať sa, spievať a radovať sa z mnohých vecí. Toto 
všetko sú prekrásne časti nášho života, ale nie sú hlavné z pohľadu toho, prečo sme tu“) Možnosť 
výberu medzi dobrom a zlom je presne to, prečo tu sme.“ 


Nikto z nás by nepovedal: „Ja si chcem vybrať zlo.“ Všetci si chceme vybrať dobro. 


Ale výber medzi dobrom a zlom nie je vždy ľahký, pretože zlo sa často skrýva za usmievavými 
očami. 
Písma nás vystríhajú, aby sme si dávali pozor a nesúdili, Že to čo je zlé pochádza od Boha.“ 


Nabádajú nás, aby sme boli opatrní a stále sa modlili, aby sme sa nedostali do pokušenia, pretože 
Satan nás chce.! 


S E zváges ova 
A snaží sa nás oklamať, aby nás zničil. 


Ich posolstvo je: Daj si pozor na zlo za usmievavými očami! 


Poznám mnohých mladých mužov, ktorí začali s každý úmysel s tým, že chcú zostať pevní v 
svojej oddanosti Spasiteľovi, ale na ceste sa pošmykli, pretože nevideli zlo za očami, ktoré 
vyzerali celkom neškodne. Videli zábavu, potešenie, súhlas, ale nevideli ostatné dôsledky. 


Ako, potom môžeme rozpoznať zlo za niečím, čo nevyzerá ako zlo? 
Odpovede poznáte, ale tu je niekoľko myšlienok: 


Po prvé, porozprávajte so svojimi rodičmi. Neznie to ako revolučná myšlienka? My otcovia 
vieme, že máme ďaleko k tomu, aby sme boli dokonalí, ale ľúbime vás a spoločne s vašimi 
matkami nás hlboko zaujíma, aby ste si vybrali to čo je správne. 


Po druhé, nasledujte proroka. Týmto 15-tim mužom, ktorých podporujeme ako prorokov, vidcov 
a zjavovateľov, je darovaná božská moc vidieť to čo my nickedy nevidíme. Prezident Hinckley 
nám dal jasné a konkrétne rady o „zle za usmievavými očami“ V brožúre „Pre posilnenie 
mládeže“ máte inšpirované vedenie.! 7 Ak uplatníte radu prezidenta Hinckleyho, Pán sľúbil, že 
„pred vami rozptýli sily temnoty“. % Uvidíte zlo za usmievavými očami a nebude vás viac 
priťahovať. 


- sy 


Je veľmi dôležité, aby ste nechali Ducha Svätého, aby vás viedol. Pán nám prisľúbil, že keď 
budeme spravodlivo žiť, tichý jemný hlas prehovorí v našich mysliach a v našich srdciach." 
Tento vplyv ste už cítili. Poznáte ten hlas.“ 


Dar Ducha Svätého je duchovný dar. Je jemný a nebude mať nič spoločné s nehodnosťou. 
Nemôžete ho jeden deň uraziť a očakávať, že vás na druhý deň posilní. Keď ale budete poslušní 
jeho vnuknutiam a zostanete verní, bude vo vás rásť a silnieť. Duch Svätý varoval môjho priateľa 


pred fyzickým nebezpečenstvom a vás bude Duch Svätý varovať aj pred duchovným 
nebezpečenstvom. 


Nakoniec, získajte svoje vlastné svedectvo o Spasiteľovi. Nadšene sa modlite. Čítajte Knihu 
Mormonovu, keď sa na vás nikto nepozerá. Nájdite si čas a rozmýšľajte o tom, kým naozaj bol 
Ježiš Kristus a prečo sú Jeho život a obeť pre vás dôležité. 


Rozpamätajte sa na príklad mladého Josepha Smitha. Keď v noci zažíhal sviečku, aby čítal 
Bibliu, robil to, pretože chcel. Keď sa išiel modliť do hájika, išiel sám.“ 


Spolu s tým ako porastie naše porozumenie a láska k Spasiteľovi, Jeho svetlo osvetlí všetko 
okolo nás. Uvidíme zlo také ako naozaj je.“ 


Viem, že Ježiš je náš Spasiteľ. Slová nemôžu opísať Jeho veľkosť a slávu, Jeho majestát a 
vznešenosť. Spolu so Svojím Otcom sa zjavil prorokovi Josephovi Smithovi. Prezident Gordon 
B. Hinckley je Božím prorokom v dnešných dňoch. Bratia, držíme Jeho sväté kňazstvo. Keď 
zostaneme hodnými, budeme požehnaní vidieť zlo za usmievavými očami. O tomto vám 
svedčím v mene Ježiša Krista, amen. 

Kto je na Pánovej strane? Kto? 
Starší Robert C. Oaks 
Predsedníctvo sedemdesiatnikov 


Pán potrebuje vedieť na koho sa môže spoľahnúť. 


Dnes večer by som chcel moje poznámky sústrediť na burcujúcu výzvu k službe v slovách 
obľúbenej piesne „„Kto je na Pánovej strane? Kto? Teraz je čas to ukázať.“ (Hymns, č. 260) 


V tejto dispenzácii plnosti časov, keď sa v očakávaní Kristovho návratu na zem pripravujeme na 
posledné boje s diablom, je veľmi dôležité vedieť, kto je na Pánovej strane. Pán potrebuje vedieť 
na koho sa môže spoľahnúť. 


Dúfali by ste, že možno počítať s tým, že každý nositeľ kňazstva sa príde ukázať v šíkoch 
Pánovej armády. Dnes je v Cirkvi okolo troch miliónov nositeľov kňazstva, ktorí sú rovnomerne 
rozdelení medzi Áronove a Melchisedekove kňazstvo. 


Bohužiaľ, priveľa týchto mužov, mladých aj starších, nám chýba. DEZERTOVALI. Jedného dňa 


pokorne sedeli, kým muži s právomocou kládli ruky na ich hlavy a ustanovovali ich do kňazstva. 
V ten deň všetci uzatvorili s Pánom zmluvu poslušnosti a služby. 


Aby sme porozumeli vážnosti týchto zmlúv, je potrebné spýtať sa samých seba: „Čo je to 
kňazstvo?“ Každý bdelý diakon pozná odpoveď na túto otázku. Kňazstvo je moc konať v Božom 
mene. 


Čo to pre vás znamená, diakoni, učitelia a kňazi? V prvom rade to znamená, že máte právomoc 
roznášať, pripravovať a žehnať Večeru Pána. Je to veľká moc? Zaiste! 


O kom máme záznam, že prvýkrát pripravil Večeru Pána? Samozrejme, že odpoveď je, Pán Ježiš 
Kristus. V predvečer svojho utrpenia v Getsemanskej záhrade Kristus pripravil, požehnal a 
rozniesol Večeru Pána svojím učeníkom. Keď teda vykonávame tento posvätný obrad, 
zastávame vlastne samotného Spasiteľa. To je výnimočné! 


Ján Krstiteľ položil ruky na hlavu Josepha Smitha a Olivera Cowderyho, udelil im Áronovo 
kňazstvo a vyhlásil... že ustanovuje Áronovo kňazstvo, ktoré drží kľúče služby anjelov a 

evanjelia pokánia a krstu ponorením pre odpustenie hriechov (pozri NaZ 13:1). To je významná 
zodpovednosť pre mužov každého veku. S takýmto poverením sme jasne na Pánovej strane. 


A čo Melchisedekovo kňazstvo? V 84-tom oddiely Náuky a zmlúv sa hovorí, že toto vyššie 
kňazstvo spravuje evanjelium a drží kľúče tajomstiev kráľovstva, dokonca kľúč poznania Boha 
(pozri verš 19). Toto kňazstvo drží moc slúžiť a viesť, požehnávať a liečiť, učiť a pečatiť. Tieto 
činnosti kňazskej služby jasne umiestňujú aktívnych bratov na Pánovu stranu. 


Jedným z najlepších príkladov pečatiacej moci kňazstva je príbeh Nefiho, syna Helamanovho. Za 
svoju usilovnosť v hlásaní slova Božieho mu Pán dal pečatiacu moc a povedal mu, že čokoľvek 
spečatí na zemi, bude spečatené na nebesiach a čokoľvek rozviaže na zemi bude rozviazané na 


nebesiach (pozri Helaman 10:7). Nefi by bol veľkým vodcom Pánovej armády v každej 
dispenzácii. 


Aký obrovský čin dôvery je to zo strany nášho Nebeského Otca, podeliť sa s nami o časť Svojej 
moci, aby sme Mu mohli asistovať v Jeho veľkolepej práci, ktorá sa valí, aby zaplnila zem. 


Všimnite si aké dôkladné pokyny sme obdržali ohľadne udeľovania kňazskej právomoci. Keď 
som mal 12 rokov, môj otec, Charles Oaks, a môj biskup, George Collard, mi položili ruky na 
hlavu, udelili mi Áronovo kňazstvo a vysvätili ma za diakona. 


O niekoľko rokov neskôr, Starší Gordon. B. Hinekley použil tento istý, nebesiami zavedený 


postup, aby ma vysvätil za Sedemdesiatnika. Každé vysvätenie odráža prídavok božej dôvery a 
novú možnosť slúžiť na Pánovej strane. 


Keď sú armády sformované, boje sa obyčajne vedú na rozľahlých bojiskách. Ale tento boj o duše 
je dosť odlišný. Konflikt sa vedie každý deň v jednotlivých životoch a stavia Pánových vojakov 
proti Satanovým silám chamtivosti, sebeckosti a žiadostivosti. 


Svalnatí mladí muži, 2 060 Helamanových mladých bojovníkov, plece vedľa pleca, naznačujúc 


potrebu veľkej fyzickej sily ako požiadavku k pričleneniu sa k ich šíkom. V tomto dobrodružstve 
je ale miesto pre každú srdečnú dušu. 


Máme 11 ročného vnuka Andrewa, ktorý je pripútaný na invalidný vozík, možno na zbytok 
svojho Života. Na jeseň bude vysvätený za diakona a pridá sa k Pánovej armáde. Jeho telesná 
nevýhoda ho v tejto vojne nebude obmedzovať, pretože najlepšími zbraňami na chaotickom 
vojnovom poli nie sú oštepy a meče. 


Zbraňami večnej ceny, ktoré odrážajú celú Božiu zbroj, sú skôr pravda, spravodlivosť, viera, 
modlitba a slovo Božie (pozri Efezským 6:13-18). Tieto zbrane držíme v našich mysliach, ústach 


a pohyboch. Každá dobrá a spravodlivá myšlienka, slovo a skutok sú víťazstvom za Pána. 


Preto nie je Andrew v tomto boji v nevýhode. Jeho rodičia ho dobre učili. Stojí pripravený pridať 
sa k šíkom bratov kňazov. 

Ide tu o nesmierne veľa. V hre sú samotné duše Božích synov a dcér, ich večné spasenie. A tieto 
duše vyhrajú alebo prehrajú na základe cnosti a čistoty, na základe čistej lásky a služby a na 
základe viery a nádeje. 


Andrew sa pridá sa ku kvóru diakonov vo svojom domácom zbore. Naučia ho roznášať Večeru 
Pána a zbierať pôstne obete. Budú sa o neho starať, pretože o tomto sú kňazské kvóra — starať 
sa jeden o druhého. Takto, do kvór, je organizovaná Pánova kňazská armáda. 


Väčšinu svojho života som strávil ako pilot v leteckých silách Spojených Štátov. Muži z mojej 
sgadróny ktorá zotrvali v blízkom kontakte aj po 40-tich rokoch. 


Prvým, najzákladnejším pravidlom nášho tréningu bolo: „Postaraj sa o svojho muža na krídle. 
Nepretržite ho kontroluj na jeho šiestej hodine, aby si sa uistil, Že sa za neho nevkráda 
nepriateľ.“ 


Ochraňovať členov našej bojovej letky je dobrá rada. Zostať blízko a ochraňovať členov nášho 


kvóra v snahe pevne zotrvať na Pánovej strane je výborná rada. Mali by sme horlivo hľadať tých, 
ktorí zablúdili. 


Pevne stáť na Pánovej strane má obzvlášť v dnešných dňoch veľkú hodnotu. Náš prorok 
pravidelne poukazuje na to, že toto sú posledné dni. Zo znamení časov vieme, že sa blíži koniec. 
A Satan to vie tiež. Zdá sa, že on a jeho sily nikdy nespia. 


Na celosvetovom školení vedúcich kňazstva prezident Hinckley vyhlásil, poukazujúc na 
nemorálne podmienky vo svete: „Neviem, či to bolo horšie v časoch Sodomy a Gomory.“ 


Ďalej povedal: „Tieto mestá a ich hriešni obyvatelia boli zničené. Podobné podmienky vidíme aj 
dnes. Pretrvávajú na celom svete. Myslím, že Otec musí plakať pri pohľade na Svojich 
blúdiacich synov a dcéry.“ („Standing Strong and Immovable“, Worldwide Leadership Training 
Meeting, 10. jan. 2004, 20). 


Neviem čo viac nám ešte náš prorok musí povedať, aby sme to považovali za výstrahu. 


V nedávnej prednáške na konferencii Starší Dallin H. Oaks povedal, že „tieto znamenia druhého 
príchodu sú všade okolo nás a zdá sa, že sú čoraz častejšie a intenzívnejšie. ... Aj keď sme 
bezmocní, aby sme zmenili fakt druhého príchodu a nemôžeme vedieť, kedy presne nastane, 
môžeme urýchliť našu vlastnú prípravu a snažiť sa ovplyvniť prípravu tých okolo nás.“ Ďalej 
povedal, že „na predpovedané udalosti druhého príchodu sa musíme pripraviť hmotne aj 
duchovne.(,„Preparation for the Second Coming“, Liahona, máj 2004, 7—9) 


A tieto varovné výroky prišli dostatočne v predstihu pred obdobím nepredvídateľnej skazy 
hurikánov v oblasti Karibiku a spustošenia, ktoré spôsobili cunami vo Východnej Azii. 


Pieseň „Kto je na Pánovej strane?“, nás poučuje, že „teraz je čas to ukázať.“ Teraz je čas stáť 


pevne v našej viere a na našich zásadách, tak ako stál kapitán Moroni. Teraz sme potrební, 
diakoni, učitelia, kňazi, biskupi, starší, vysokí kňazi a patriarchovia. Teraz je čas ukázať ako si 


ďa 


ceníme zmiernu obeť nášho Pána, Ježiša Krista. Teraz je čas ukázať našu vieru poslušnosťou 
základných prikázaní, akými sú zákony cudnosti a desiatku, Slovo múdrosti a svätenie Sabatu. 


Teraz je čas podeliť sa o evanjelium so susedmi a vystríhať ich. Teraz je čas ukázať svetu príklad 
slušnosti a skromnosti a príklad cnosti a čistoty. Nikdy by sme nemali mrhať našou kňazskou 
mocou a váľať sa v skazenej a rozožierajúcej špine a slize pornografie. 


Teraz je čas zopakovať si zmluvy, ktoré sme s Pánom uzatvorili vo vodách krstu, zmluvy, ktoré 
sme uzatvorili, keď sme prijali prísahu a zmluvu kňazstva a zmluvy, ktoré sme uzatvorili v Jeho 
svätých chrámoch. 


Teraz je určite čas ukázať, že sme na Pánovej strane. 


Bratia, toto je Jeho práca. Evanjelium Ježiša Krista bolo znovuzriadené vo svojej plnosti v týchto 
posledných dňoch prostredníctvom proroka Josepha Smitha. Kristus stojí na čele tejto Cirkvi, 
vedie ju vpred prostredníctvom Svojho žijúceho proroka, Gordona B. Hinckleyho. Kristus sa 
vráti na zem, aby znovu vládol a panoval a my všetci budeme jedného dňa pred Ním stáť a 
budeme súdení za naše myšlienky, skutky a za túžby našich sťdc. On je naším Spasiteľom a 
Vykupiteľom a o tom svedčím v Jeho svätom mene, amen. 


Vytrvalosť 
Prezident James E. Faust 
Druhý radca v Prvom predsedníctve 


Vytrvalosť je prejavovaná tými, ktorí pokračujú, aj keď je to ťažké, ktorí sa nevzdávajú ani keď 
iní hovoria: „Nedá sa to urobiť.“ 


Rád by som privítal bratov, ktorí boli povolaní a dnes popoludní im bola vyjadrená podpora ako 
členom prvého a druhého kvóra Sedemdesiatnikov. Každý jeden je mužom viery a schopnosti 
a chvály a sme presvedčení, že ste hodní vo všetkých smeroch, zastávať tieto úrady. 


Moji drahí bratia veľkého, celosvetového kňazského bratstva. Chválime vás za vašu vieru a za 


vašu oddanosť Pánovej práci. Dakujeme vám za vašu vernosť a vašu oddanú službu. Prispievate 
do tejto Cirkvi veľkou silou. 


Je nádherné byť s vami na tomto zhromaždení, všetci bratia, ktorí ste držiteľmi Áronovho 
kňazstva. Keď som bol vo vašom veku, rozmýšľal som: „Čo bude mojím miestom v tomto svete 
a ako ho nájdem?“ V tom čase som mal asi len jeden pevný cieľ — slúžiť na misii. Keď mi prišlo 
povolanie na misiu, slúžil som a moja misia sa stala Severkou, ktorá ma viedla v ostatných 
činnostiach môjho života. Jednou z dôležitých vecí, ktoré som sa naučil bolo, že ak verne 
vytrvám v mojom cirkevnom povolaní, Pán pre mňa otvorí cestu a povedie ma k iným 
príležitostiam a požehnaniam, o ktorých sa mi ani nesnívalo. 


62. 


Služba na misii môže toto spraviť pre všetkých vás, mladí muži. Jeden mladý muž sa nedávno so 
mnou podelil o to, ako veľa sa naučil zo svojej vytrvalosti na misii. Vybral som z jeho skúsenosti 
niektoré veci, ktoré sa môžete naučiť a ktoré vám prinesú príležitosti a požehnania. 


1. Ako si zorganizovať a múdro využívať čas 

2. Význam namáhavej práce je, že budete žať čo zasejete 
3. Zručnosti viesť a riadiť 

4. Zručnosti komunikovať s ľuďmi 

5. Hodnota štúdia evanjelia 

6. Úcta k právomoci 

7. Dôležitosť modlitby 

8. Pokornosť a závislosť na Pánovi." 


Keď som v 30-tych rokoch minulého storočia navštevoval strednú školu v Salt Lake City, mal 
som priateľov, ktorí vynikali v atletike, divadle, hudbe a rečníctve. Niektorí z nich sa stali 
úspešnými v živote, ale príliš veľa týchto talentovaných a schopných mladých ľudí nevytrvalo a 
nedokázalo dosiahnuť svoj potenciál. Naopak, niekoľkí menej viditeľní mladí muži a ženy 
usilovne pracovali, vytrvali a pokračovali vo svojom vzdelávaní a stali sa vynikajúcimi 
doktormi, inžiniermi, učiteľmi, právnikmi, vedcami, obchodníkmi, umelcami, elektrikármi, 
inštalatérmi a tlmočníkmi. 


Úspech je obyčajne docielený vytrvalosťou a tým, že sa nedáme odradiť, keď čelíme ťažkostiam. 
Paul Harvey, slávny novinový analytik a autor raz povedal: „Dúfam, že raz budem mať toľko 
toho čo svet nazýva úspechom, že sa ma niekto spýta: ,V čom sa skrýva tajomstvo tohto 
úspechu?“ A ja jednoducho odpoviem: „Keď spadnem, tak sa postavím““.“ 
Výborným príkladom vytrvalosti je madame Marie Curie, ktorá sa spolu so svojím manželom, 
francúzskym fyzikom Pierrom Curie „v starej opustenej pretekajúcej búde, bez dotácií a bez 
vonkajšej podpory alebo pomoci pokúšala izolovať rádium z chudobnej uránovej rudy, ktorá sa 
nazýva smolinec. Po tom ako neúspešne vykonali 487-mi experiment, Pierre rozhodil v zúfalstve 
ruky a povedal: „Nikdy sa nám to nepodarí. Možno o sto rokov, ale ja sa toho nedožijem.“ Marie 
sa naňho pozrela s odhodlanou tvárou a povedala: „Bola by to škoda, keby to trvalo sto rokov, 
ale kým žijem tak na tom neprestanem pracovať «< Nakoniec bola úspešná a jej vytrvalosť 
priniesla veľa úžitku pacientom s rakovinou. 


Vytrvalosť je prejavovaná tými, ktorí pokračujú, aj keď je to ťažké, ktorí sa nevzdávajú ani keď 
iní hovoria: „Nedá sa to urobiť.“ V roku 1864 Prvé predsedníctvo určilo apoštolov Ezra T. 
Bensona a Lorenza Snowa, spolu so staršími Almom Smithom a Williamom W. Cluffom na 
misiu na Havajské ostrovy. Z Honolulu sa na neveľkej lodi vybrali do malého prístavu Lahaina. 
Keď sa priblížili k útesu, vysoký príboj udrel do lode, odniesol ju asi 45 metrov a zanechal ju 
medzi dvoma veľkými vlnami. Keď príboj znova udrel, loď sa prevrátila do speneného mora. 


Ľudia na lodi pomenovanej Loď života vytiahli troch bratov, ktorí plávali v blízkosti ponorenej 
lode. Nemohli ale nájsť brata Snowa. Havajčania, ktorí sú na príboj zvyknutí, plávali všetkými 
smermi a hľadali ho. Nakoniec jeden z nich ucítil niečo vo vode a potom vytiahli brata Snowa na 
hladinu. Jeho telo bolo meravé, a keď ho vyťahovali do člnu, zdalo sa, že bol mftvy. 

Starší Smith a starší Cluff si položili telo brata Snowa na kolená a ticho ho požehnali, prosiac 
Pána, aby ušetril jeho život, aby sa mohol vrátiť domov ku svojej rodine. Keď sa dostali na breh, 
odniesli brata Snowa k niekoľkým veľkým sudom, ktoré ležali na pláži. Položili ho na sud tvárou 
dole a prevaľovali ho sem a tam, aby z neho dostali vodu, ktorú prehltol. 


Po tom ako ho takto nejaký čas kriesili bez akejkoľvek známky života, okolostojaci povedali, že 
sa už nedá preňho nič viac urobiť. Ale odhodlaní starší sa nevzdávali. Opäť sa modlili s tichou 
dôverou, že Pán vypočuje a odpovie na ich modlitby. 


Bolo im ukázané urobiť niečo, čo bolo na tú dobu dosť neobyčajné. Jeden z nich položil svoje 
ústa na ústa brata Snowa a snažil sa nafúknuť jeho pľúca, striedavo vydychujúc a vdychujúc 
vzduch, napodobňujúc proces normálneho dýchania. Striedali sa a vytrvalo pokračovali, až kým 
nenafúkli jeho pľúca. O niečo neskôr si všimli nejasné príznaky vracajúceho sa života. „Slabé 
žmurknutie oka, ktoré bolo predtým otvorené a akoby mftve, a tichý chrapot v hrdle, boli prvými 
príznakmi vracajúceho sa života. Boli čoraz zreteľnejšie, až kým sa nenavrátilo plné vedomie.“ 
Svojou vytrvalosťou a s úsmevom milostivej božskej prezieravosti všetci štyria Pánovi 
služobníci prežili a boli schopní zakončiť svoju misiu.“ 


Starší Snow sa neskôr stal prezidentom Cikrvi. Počas svojej služby v tomto úrade prezident 
Snov stabilizoval cirkevné fondy tým, že naliehal na členov, aby platili desiatok a obete. 


Pre vás bratov bude zaujímavé, že Alma Smith z tejto príhody bol ten chlapec, ktorý bol 
postrelený do bedra v Hauns Mill, keď mu zničili bedrový kíb a jamku. Jeho matka pomazala 
strašnú ranu nejakou masťou a potom bola inšpirovaná položiť ho tvárou dolu na päť týždňov. 
Na mieste chýbajúceho kíbu a jamky narástla pružná chrupavka, takže bol nielenže schopný žiť 
normálny život, ale aj slúžil na misii na Havaji a celý život oddal službe Cirkvi 


Naši proroci neskorších dní sú všetci príkladmi odhodlanosti prostredníctvom kňazstva, modlitby 
a práce. Vytrvalosť Josepha Smitha umožnila znovuzriadenie všetkých vecí. Celý život ho 
prenasledovali a zosmiešňovali — odvtedy ako prvýkrát povedal kazateľovi jedného 
významného náboženstva o svojom Prvom videní. Nikdy ale nezakolísal a zanechal nám svoje 
pevné svedectvo. 


Prorok povedal, že naozaj videl svetlo a uprostred neho dve osoby, ktoré s ním skutočne 
hovorili: a hoci ho ľudia nenávideli a prenasledovali za to, že hovoril, že mal videnie, aj tak to 
bola pravda. Prorok povedal, že videl videnie a že si bol toho vedomý, a Boh o tom tiež vedel a 
Joseph to nemohol poprieť a ani sa o to nepokúšal. “ 


Život Brighama Younga bol presýtený vytrvalosťou. Vždy bol verný a odhodlaný. Po smrti 
Josepha Smitha mal odvážnu odhodlanosť zobrať 60 000 ľudí z pohodlia svojich domovov a z 
úrodnej zeme do neúradnej divočiny. Tento obrovský exodus nemal v moderných dejinách 


obdobu. Prišli na vozoch, peši a ťahajúc ručné vozíky. Brigham Young a jeho nasledovníci 
prinútili púšť kvitnúť ako ruža. 

Na prvej tlačovej konferencii v roku 1995, keď prezidenta Gordona B. Hinckleyho predstavili 
tlači ako prezidenta Cirkvi, spýtali sa ho na čo sa bude sústreďovať. Odpovedal: „Budem 
pokračovať. Ano. Našou témou bude pokračovať vo veľkej práci, v ktorej pokračovali naši 


predchodcovia“." Toto je námet pre nás všetkých. Potrebujeme pokračovať a vydržať až do 
konca. 


Jedným z veľkých úspechov dosiahnutých počas služby prezidenta Hinckleyho je jeho 
neobyčajná odhodlanosť v budovaní chrámov. Odkedy sa stal prezidentom Cirkvi bolo 
zasvätených, znovuzasvätených alebo oznámených 87 chrámov. Tento neobyčajný výsledok v 
budovaní chrámov nemá obdobu v celých svetových dejinách. Chrámy majú obrovský dobrý 
dopad a čoraz viac požehnávajú tento svet. Ako povedal prezident George O. Cannon: „Každý 
základný kameň položený na stavbu chrámu a každý chrám, ktorý je dokončený tak ako to Pán 
zjavil Svojmu svätému kňazstvu, zmenšuje Satanovu moc na zemi a zväčšuje moc Boha a 
Božstva a dvíha mocnou silou nebesá pre naše dobro a zvoláva a privoláva na nás dole 
požehnania Večných Bohov a tých, ktorí bývajú v ich prítomnosti“.“ 


Každý z nás by mal verne a usilovne slúžiť v našom kňazskom povolaní do konca našich dní. 
Niektorí si hovoria: „Ako dlho musím byť domácim učiteľom?“ Mojou odpoveďou je, že 
domáce učenie je kňazské povolanie. Slúžiť v povolaní domáceho učiteľa, kým náš biskup a 
kňazskí vedúci cítia, že sme toho schopní, je privilégium. Niektorí z nás poznali brata Georga L. 
Nelsona, váženého advokáta v Salt Lake Clty, ktorý slúžil ako biskup, prezident kolu a 
patriarcha. Bol úplne oddaný Cirkvi. Vo veku 100 rokov slúžil ako domáci učiteľ. V tom čase 
povedal: „Páči sa mi byť domácim učiteľom. Dúfam, že vždy budem môcť byť domácim 
učiteľom“ Zomrel vo veku 101 rokov a bol verný až do konca. 


Od tých, ktorí si želajú byť pokrstení do Cirkvi Pán vyžaduje, aby mali odhodlanie a slúžili mu 
do konca.“ Prezident Joseph Fielding Smith vo veku 94 rokov povedal: „Celý život som sa 
snažil zvelebovať moje kňazské povolanie a dúfam, že vydržím až do konca a že sa budem 
radovať z prítomnosti verných svätých v živote, ktorý príde“)! Ako povedal Pán, ak chceme byť 
Jeho učeníkmi, musíme pokračovať v jeho slove.“ Pán požehnal Cirkev a jej členov 
neobyčajnými spôsobmi za ich vernosť a vytrvalosť. Svedčím o božskosti tejto svätej kňazskej 
práce a toto činím v svätom mene Ježiša Krista, amen. 

Posvätné povolanie služby 
Prezident Thomas S. Monson 
Prvý radca v Prvom predsedníctve 


Vykonávanie si svojich povinností prináša pocit šťastia a pokoja. 


Tiež by som rád privítal tých, ktorí boli povolaní do nových povolaní na tejto konferencii 


a srdečne pogratuloval tým, ktorí boli so cťou uvolnení z ich služby. Práca napreduje. Máme vás 
všetkých nesmierne radi. 


Moji drahí bratia, som poctený privilégiom dnes večer k vám prehovoriť. Aká radosť vidieť toto 
nádherné konferenčné centrum zaplnené do posledného miesta mladými aj starými držiteľmi 
Božieho kňazstva. Keď si uvedomujem, že podobné zástupy sú zhromaždené po celom svete, 


myšlienky a inšpirovala moje slová. 


Prezident Joseph F. Smith vyslovil nasledujúci výrok týkajúci sa kňazstva. Povedal: „Sväté 
kňazstvo je právomoc, ktorou Boh splnomocnil človeka, aby mohol kázať Božiu vôľu. ... Je 
posvätné a musí byť ľuďmi držané v posvätnosti. Malo by byť uctievané a rešpektované 
všetkými, ktorí sú jeho držiteľmi.“ 


Prísaha a zmluva kňazstva sa týka nás všetkých. Pre tých, ktorí držia Melchisedekovo kňazstvo 

je to prejav požiadavky, ktorý od nás vyžaduje, aby sme boli verní a poslušní zákonom Božím a 
aby sme zvelebovali povolania, ktoré k nám prichádzajú. Pre tých, ktorí držia Áronovo kňazstvo 
je to výrok týkajúci sa ich budúcej povinnosti a zodpovednosti, aby sa mohli pripraviť tu a teraz. 


Prezident Marion G. Romney, bývalý člen Prvého predsedníctva povedal: „Každý nositeľ 
Melchisedekovho kňazstva by mal usilovne a slávnostne dbať na dôsledky tejto prísahy a 
zmluvy, ktorú obdržal. Nesplnenie záväzkov ustanovených touto zmluvou istotne prinesie 
sklamanie, zármutok a trápenie.“ 


Prezident Spencer W. Kimball dodal: „Kňazské zmluvy človek poruší vtedy, keď nedodržiava 
prikázania — ale aj vtedy, keď si neplní svoje povinnosti. Z toho vyplýva, že na to, aby človek 


porušil tieto zmluvy stačí, aby nič nerobil.“ 


Jeden známy kazateľ poznamenal: „Ľudia vedia tvrdo pracovať za peniaze. [Ľudia] vedia 
pracovať ešte tvrdšie za iných ľudí. Ale najtvrdšie vedia ľudia pracovať, keď sú zasvätení 

spoločnej veci. ... Povinnosť nikdy nebude dôstojne vykonávaná, kým nebude vykonávaná 
niekým, kto by s radosťou urobil viac, keby len mohol.““ 


Vykonávanie si svojich povinností prináša pocit šťastia a pokoja. Básnik napísal: 


Spal som a snívalo sa mi, že život bol radosťou. 
Zobudil som sa a uvidel som, že život je povinnosťou. 
Konal som, a hľa — 

povinnosť bola radosťou.“ 


Povolanie do služby môže prísť potichu, tak ako my, ktorí držíme kňazstvo, odpovieme na 
úlohy, ktoré dostaneme. Prezident George Albert Smith, ten skromný, ale zároveň efektívny 
vodca, prehlásil: „Vašou prvou úlohou je zistiť, čo Pán chce a potom to vykonať mocou a silou 
[vášho] Svätého kňazstva a zvelebovať [tak] svoje povolanie v prítomnosti vašich blízkych, aby 
vás ľudia s radosťou nasledovali.“ 


Čo to znamená zvelebovať povolanie? Znamená to vybudovať ho s úctou a dôležitosťou, urobiť 
ho úctyhodným a chvályhodným v očiach všetkých ľudí, rozšíriť a posilniť ho, umožniť 
nebeskému svetlu cez neho žiariť do zorného pola iných ľudí. 


A ako človek zvelebuje povolanie? Jednoducho tým, že vykonáva služby, ktoré sa ho týkajú. 
Starší zvelebuje vysvätené povolanie byť starším tak, že sa učí povinnosti staršieho a potom tým, 
že ich vykonáva. A tak ako to platí pre staršieho, platí to aj pre diakona, učiteľa, kňaza, biskupa a 
každého, kto drží kňazský úrad. 


Básnik a autor Robert Louis Stevenson nás napomenul: „Viem čo je to potešenie, pretože som 
vykonal dobrú prácu.“ 


Bratia, zapamätajme si radu kráľa Benjamína, ktorý povedal, že keď slúžime našim blížnym, iba 
vtedy sme v službe nášho Boha." 


Natiahnime záchrannú ruku tým, ktorí potrebujú našu pomoc a pozdvihnime ich na vyššiu a 
lepšiu cestu. Sústreďme naše mysle na potreby nositeľov kňazstva a ich ženy a deti, ktorí sa 
zošmykli z cesty aktívnosti. Načúvajme neprehovorenému posolstvu z ich sťde. Zistíte, že je vám 
to známe: „Riaď ma! Veď ma! Kráčaj so mnou! Cestu ukazuj! Uč ma Tvojej múdrosti, by mohol 
som žiť s ním.“ 


Práca na reaktivácii nie je úloha pre lenivca a pre toho čo sníva s otvorenými očami. Deti rastú, 
rodičia starnú a čas na nikoho nečaká. Neodkladajte vnuknutie. Vykonajte to, čo vám hovorí a 
Pán vám otvorí cestu. 


Často je vyžadovaná nebeská cnosť trpezlivosti. Ako biskup som mal raz vnuknutie 
zatelefonovať jednému bratovi, ktorého žena a deti boli trochu aktívni. Tento muž ale nikdy 
neodpovedal. Bol horúci letný deň, keď som zaklopal na sieťkované dvere Harolda G. 
Gallachera. Videl som ako brat Gallacher sedel vo svojom kresle a čítal noviny. „Kto je to?“, 
spýtal sa bez toho, aby zdvihol zrak. 

„Váš biskup“, odpovedal som. „Prišiel som sa predstaviť a povzbudiť vás a vašu rodinu, aby ste 
sa zúčastňovali na našich zhromaždeniach.“ 


„Nie, som príliš zaneprázdnený“, prišla pohťdavá odpoveď. Nikdy nezdvihol svoj zrak. 
Poďakoval som sa mu, že ma vypočul a odišiel som od prahu. 


Rodina Gallacherovcov sa krátko potom odsťahovala do Kalifornie. Prešlo mnoho rokov. Potom, 
už ako člen Kvóra dvanástich, som jedného dňa pracoval v kancelárii, keď ma zavolala moja 


sekretárka, hovoriac: „Brat Gallacher, ktorý kedysi žil vo vašom zbore prišiel a chcel by sa s 
vami rozprávať.“ 


Odvetil som: „Spýtajte sa ho, či sa volá Harold G. Gallacher, ktorý so svojou rodinou kedysi žil 
na Vissiting Place na Západnej chrámovej a Piatej južnej.“ 


Odpovedala: „To je on.“ 


Požiadal som ju, aby ho poslala dnu. Príjemne sme sa spolu porozprávali o jeho rodine. Povedal 
mi: „Prišiel som sa vám ospravedlniť za to, že som sa v ten letný deň pred rokmi nezdvihol z 
kresla a nechal vás stáť vo dverách.“ Spýtal som sa ho či je aktívny v Cirkvi. S úsmevom odvetil: 
„Som radcom v biskupstve v mojom zbore. Vaše pozvanie prísť do cirkvi a moja negatívna 
odpoveď ma natoľko prenasledovali, až som sa rozhodol, že s tým niečo urobím.“ 


Harold a ja sme sa ešte mnohokrát navštívili predtým ako zomrel. Gallacherovci a ich deti 
zaplnili mnohé povolania v Cirkvi. 


Prezident Stephen L. Richards, ktorý slúžil ako radca prezidenta Davida O. McKaya, vyhlásil: 
„K ňazstvo sa obyčajne jednoducho definuje ako „Božia moc pridelená ľuďom““ A pokračuje: 
„Myslím, že táto definícia je presná. Ale z praktických dôvodov by som chcel definovať 
kňazstvo z pohľadu služby. Ja ho často nazývam „dokonalý plán služby“. Je nástrojom na službu 
a človek, ktorý ho nepoužíva ho ľahko už stratiť, pretože zjavenia nám jasne hovoria, že kto 
ho zanedbá, ten „nebude hodný obstáť“ 


V januári v minulom roku som mal tú možnosť byť svedkom vážneho činu služby v živote ženy, 
ktorá kedysi žila v mojom zbore, keď som pred mnohými rokmi slúžil ako biskup. Volá sa Adele 
a spoločne so svojimi dvomi dospelými dcérami — z ktorých jedna je postihnutá — už mnoho 
rokov žijú oblasti Rose Park v údolí Salt Lake. Adele je vdova a mala finančné problémy a jej 
Život bol často ťažký. 


Obdržal som telefonát od človeka, ktorý sa zúčastnil Projektu perníkovej chalúpky. Pozval ma na 
odkrytie Adelinho domu po renovácii, ktorá trvala len o trochu dlhšie než tri dni a tri noci a na 
ktorej sa zúčastnilo množstvo dobrých a štedrých jednotlivcov, ktorí spoločne dobrovoľne 
pracovali s použitím materiálov poskytnutých početnými miestnymi firmami. Kým prebiehala 
renovácia jej domu, Adele a jej dve dcéry boli hosťami v meste vzdialenom mnoho míľ, kde sa o 
nich dobre postarali. 

Bol som tam, keď na scénu prišla limuzína s Adele a jej dcérami. V skupine ľudí, ktorá ich 
očakávala neboli len ich rodinní príslušníci a priatelia, ale aj mnohí umelci, ktorí dňom a nocou 
pracovali na tomto projekte. Bolo vidieť, že boli s výsledkom spokojní a nemohli sa dočkať až 
uvidia reakciu Adele a jej dcér. 


Ženy vystúpili z auta so zaviazanými očami. Aký vzrušujúci moment to bol, keď im dali z očí 
dole pásky a Adele a jej dcéry sa otočili a uvideli svoj nový dom. Boli absolútne omráčené týmto 
veľkolepým projektom, ktorý zahťňal kompletnú prestavbu prednej časti domu, rozšírenie 
samotného domu a novú strechu. Vonkajšok vyzeral novo a bezchybne. Nemohli si pomôcť a 
plakali. 


Sprevádzal som Adele a ostatných, keď sme vstúpili do domu a boli sme naplnení úžasom nad 
tým čo všetko sa urobilo, aby sa skrášlilo a spríjemnilo všetko naokolo. Steny boli vymaľované a 
podlaha vymenená. Bol tam nový nábytok, nové záclony, nové závesy. Kredenc v kuchyni bol 
vymenený. Bola tam nová linka a nové spotrebiče. Celý dom bol prerobený odspodu až po 
strechu, každá izba bezchybná a krásna. Adele a jej dcéry to doslova premohlo. Ale rovnako 
viditeľné a dojemné boli aj výrazy na tvárach tých, ktorí tak horúčkovito pracovali, aby dom 
obnovili. SIzy im stekali po tvárach, keď boli svedkami radosti, ktorú priniesli do životov Adele 
a jej dcér. Nielenže bolo uľahčené bremeno vdovy, ale v tomto procese boli dotknuté aj 
nespočetné iné životy. Všetci, ktorí sa zúčastnili tejto námahy sa kvôli tomu stali lepšími ľuďmi. 


Prezident Harold B. Lee, jeden z veľkých učiteľov v Cirkvi, nám ohľadom kňazstva dal túto 
ľahko zrozumiteľnú radu, povedal: „Viete, keď sa niekto stane držiteľom kňazstva, stáva sa 
zástupcom Pána. Mal by o svojom povolaní rozmýšľať akoby bol pod Pánovou zástavou.““ 


Niektorí z vás ste možno od prírody plachí alebo sa vám zdá, že nie ste adekvátni k tomu, aby ste 
prijali povolanie. Spomeňte si na to, že táto práca nie je len vaša a moja. Je to Pánova práca, a 
keď sme na Pánovej strane, bratia, tak máme právo na Pánovu pomoc. Zapamätajte si, že Pán 
sformuje chrbát tak, aby uniesol záťaž, ktorú nesie. 


Kým oficiálna trieda môže niekedy pôsobiť zastrašujúco, niektoré z najefektívnejších výučieb 
prebiehajú inde než v kaplnke alebo v triede. Dobre sa pamätám ako sa pred rokmi na jar 
členovia môjho a susedného zboru, vzali všetkých držiteľov Áronovho kňazstva, ktorí sa veľmi 
tešili na každoročný výlet pri príležitosti znovuzriadenia Áronovho kňazstva. Tentoraz sme 
cestovali autobusom deväťdesiat míľ na sever na Clarkstonský cintorín v Utahu. Tam, v tichu 
toho krásneho prostredia, sme zhromaždili mládež okolo hrobu Martina Harrisa, jedného z troch 
svedkov Knihy Mormonovej. Kým sme stáli okolo nádherného granitového obelisku, ktorý 
označuje jeho hrob, starší Glen L. Rudd, vtedajší biskup toho druhého zboru, predniesol 
podrobnosti zo života Martina Harrisa a prečítal z Knihy Mormonovej jeho svedectvo a 
svedectvo Olivera Cowderyho a Davida Whitmera. Mladí muži stáli v zaujatom pozore, 
uvedomujúc si, že stoja pri hrobe človeka, ktorý videl anjela a ktorý naozaj uzrel dosky svojimi 
vlastnými očami. S úctou sa dotkli granitovej značky, ktorá označuje hrob a rozmýšľali o 
slovách, ktoré počuli a o pocitoch, ktoré cítili. 


Potom sme sa krátko prešli k pionierskemu hrobu. Značka niesla meno Johna P. Malmberga a 
obsahovala tento verš: 

Svetlo z nášho domu je preč. 
Hlas, ktorý sme milovali utíchol. 
Máme v srdciach pusté miesto. 
Ktoré nikde nemôže byť zaplnené. 


Hovorili sme s chlapcami o obetavosti, o oddanosti pravde. Povinnosť, česť, služba a láska, to 
všetko bolo vyučované pri tom náhrobnom kameni. V pamäti vidím, ako sa chlapci naťahujú pre 
svoje vreckovky, aby si utreli slzu. Ešte stále počujem ich smrkanie, ktoré dosvedčovalo, že 
srdcia boli dotknuté a záväzky urobené. Verím, že každý mladík sa rozhodol byť pionierom — 
jedným z tých, ktorí idú vpredu a ukazujú cestu ostatným. 


Potom sme všetci spolu odišli do miestneho parku, kde sme sa radovali z obedu na tráve. 
Predtým ako sme sa vrátili domov sme sa ešte zastavili na pozemku krásneho Loganského 
chrámu. Bol to teplý deň. Pozval som chlapcov, aby sa natiahli na veľkom trávniku a zadívali sa 
na modré nebo posiate bielymi zvlnenými oblakmi, ktoré sa náhlili poháňané neúnavným 
vánkom. Obdivovali sme krásu tohto veľkolepého pionierskeho chrámu. Hovorili sme o 
posvätných obradoch a večných zmluvách. Lekcie boli naučené. Srdcia boli dotknuté. Zmluvy a 
sľuby sa stali oveľa viac než len slovami. Túžba byť hodnými vojsť do dverí chrámu sa usadila v 
tých mladistvých srdciach. Myšlienky sa obrátili k Majstrovi, Jeho prítomnosť bola blízko. 
Nejako sme počuli a pocítili jeho nežné pozvanie, „Nasledujte ma.“ 


Ku všetkým, ktorí ochotne odpovedajú na posvätné povolanie do služby prichádza Pánov sľub, 
ktorý hovorí, že má zľutovanie a je milostivý ku všetkým, ktorí sa Ho boja a že Ho teší poctiť si 
tých, ktorí Mu slúžia v spravodlivosti a v pravde až do konca. 

„Veľká bude ich odmena a večná bude ich sláva““ 


Mojou úprimnou modlitbou je, aby sme sa všetci mohli kvalifikovať na tento boží prísľub, v 
mene Ježiša Krista, nášho Spasiteľa, amen. 

Hazardné hry 
Prezident Gordon B. Hinckley 


Ak ste nikdy nehrali poker alebo iné druhy hazardných hier, nezačnite. Ak ste v tom zapletení, 
prestaňte kým môžete. 


Moji drahí bratia, mali sme úžasné zhromaždenie. Rád by som podčiarkol, všetko čo bolo 
povedané a zanechal svoje požehnanie s vami. 


Najskôr by som chcel povedať pár slov týkajúcich sa tých, ktorým bola popoludní vyjadrená 
podpora ako členom Kvóra sedemdesiatnikov. 


Som presvedčený, že doslovne stovky bratov sú hodní a pripravení slúžiť ako generálni úradníci 
Cirkvi. Vidíme ich všade. Tých, ktorým sme vyjadrili podporu dnes, boli vybraní aby naplnili 
konkrétne úlohy. Vo väčšine prípadov, toto bude vyžadovať obeť, ktorá bude ochotne prinesená. 


Medzi tými, ktorým sme vyjadrili podporu, ako ste zaznamenali je aj môj 63-ročný syn. Chcel by 
som ujasniť, že som nezvýhodňoval jeho meno. To, že sa tak stalo je dielom iných, ktorí majú 
právomoc tak činiť. Cítim to ako extrémne citlivú tému čo sa týka otázok uprednostňovania. Ako 
hovoria právnici. Vzdávam sa možnosti podieľania sa na tomto. Jednako verím, že môj syn je 
hodný a kvalifikovaný v každom ohľade. V prvom rade mal úžasnú a dobú matku. A myslím, že 
môžem odporučiť aj jeho otca. 


Zmieňujem sa o tom iba preto, že je to citlivá téma. Prosím, nestavajte sa proti nemu iba pre náš 
príbuzensky vzťah. Je dostatočne silný pomáhať. 


NO a teraz prejdime k tomu o čom by som rád hovoril dnes večer. Odpovedám tak na množstvo 
žiadostí, ktoré prišli aby som povedal niečo o postoji Cirkvi k činnosti, ktorá sa medzi nami stáva 
čoraz viac bežnou, osobitne medzi našou mládežou. Sú to hazardné hry v rôznych podobách. 


O Calvinovi Coolidgeovi, ktorý bol prezidentom Spojených štátov a mužom známym tým, že 
toho veľa nenahovoril, koluje historka o tom ako sa raz vrátil z kostola. Žena sa ho spýtala, o 
čom hovoril kazateľ. Odpovedal: „O hriechu.“ „Čo o tom povedal?“ spýtala sa žena. Bol proti 
tomu.“ znela jeho odpoveď. 


Myslím, že aj ja by som mohol odpovedať na otázku týkajúcu sa hazardných hier rovnako 
stručne. Sme proti tomu. 


Hazardné hry môžete nájsť takmer všade a stále sa rozrastajú. Ľudia hrajú poker. Tipujú na 
jazdeckých a psích pretekoch. Hrajú ruletu a na hracích automatoch. Stretávajú sa, aby hrali v 
baroch, salónoch, kasínach a príliš často aj vo svojich domovoch. Mnohí nemôžu prestať. Stáva 
sa to návykom. V mnohých prípadoch to vedie k iným zhubným návykom a činnostiam. 


A tak veľa z tých, ktorí sa do toho zaplietli si to nemôže finančne dovoliť. V mnohých prípadoch 
to okráda ženy a deti o ich finančné zabezpečenie. 


Si 


Hra, ktorá sa nazýva poker, sa stáva módnym hitom na univerzitách a dokonca aj na stredných 
školách. 


Čítam vám z článku Spravodajského servisu New York Times: 


„Pre Michaela Sandberga to začalo pred niekoľkými rokmi hrou o drobné mince medzi 
priateľmi. 


Minulú jeseň sa to ale pre neho stalo zdrojom šesťciferného príjmu a možnou náhradou 
právnickej školy. 


22-ročný Sandberg v podstate rozdeľuje svoj čas medzi Princetonom, kde je študentom politiky 
vo vyššom ročníku, a Atlantic City, kde hráva poker o veľké peniaze... 


Sandberg je krajným prípadom revolúcie hazardných hier, ktorá sa rozširuje po národných 
vysokých školách. Sandberg to nazýva výbuchom, ktorý bol popudený televíznymi 
majstrovstvami v pokeri a rýchlym rozšírením internetových stránok, ktoré ponúkajú online 
pokerové hry. 


Experti hovoria, že dôkazy o popularite hazardných hier na vysokých školách sú očividné. V 
decembri, napríklad, združenie študentov na Kolumbijskej Univerzite konalo svoj prvý turnaj v 
pokeri pre 80 hráčov s minimálnym vkladom 10 dolárov, kým na Univerzite Severnej Karolíny 
sa v októbri konal prvý turnaj za účasti 175-ich hráčov. Oba tuaje boli plné a ľudia čakali v 
zozname, aby sa mohli zúčastniť. Na Univerzite v Pensylvánii sa každý večer inzerujú súkromné 
hry prostredníctvom školského emailu“ (Jonathan Cheng, „Poker Is Major College Craze“, v 
Deseret Morning News, 14. mar. 2005, A2) 


To isté sa deje priamo tu v Utahu. 


Jedna matka mi napísala nasledovné: 


„Môj 19-ročný syn hráva poker na internete a ľuďom na internete je [zdá sa] jedno, či máte 21 
rokov alebo nie. Všetko čo potrebujete je mať bankový účet s peniazmi. Pravidelne hráva teraz 
už takmer rok. Predtým mal prácu, ale odišiel z nej, pretože je teraz tak veľmi závislý na 
internete a hraní pokeru. Neustále sa zapisuje na turnaje pokeru a ak niečo vyhrá, peniaze minie 
na veci, ktoré potrebuje. Sedenie a hranie na internete je všetko, čo robí.“ 


Bolo mi povedané, že Utah a Havaj sú teraz jediné dva štáty v Spojených Štátoch, ktoré zatiaľ 
nelegalizovali lotérie a rôzne formy hazardných hier. Z listov, ktoré som obdržal od členov 
Cirkvi je zrejmé, že niektorí z našich mladých ľudí začínajú tým, že hrávajú poker. Skúšajú ako 
chutí dostať niečo za nič, a potom cestujú za hranice štátu, aby mohli hrať hazardné hry legálne. 


Jedna pisateľka mi vo svojom liste napísala: „Vidím, ako sa v poslednom čase toto zlo vkráda do 
mnohých životov. Ukazujú to v televízii. Televízny kanál ESPN má niečo, čo sa volá Pokerový 
turnaj hviezd a Národné majstrovstvá v pokeri.“ 

Pokračuje: „Jeden náš priateľ pozval môjho muža, aby sa zapísal na miestny majstrovský 
pokerový turnaj, za ktorý bolo treba zaplatiť. Jeho priateľ povedal: ,To nie je hazardná hra. 
Tvoje peniaze sa len dajú do takého veľkého hrnca a kto vyhrá dostane ten hrniec.“ 


Je toto hazardná hra? Samozrejme, že je. Hazardovanie je jednoducho proces, ktorý od vás berie 
peniaze a neponúka naspäť primeraný podiel v tovare alebo v službách. 


Štátne lotérie dnes existujú vo veľkých meradlách. Kedysi niečo také zákon skoro úplne 
zakazoval. Dnes sú prevádzkované ako zdroj príjmu. 


Asi pred dvadsiatimi rokmi som na konferencii povedal: „Lotériová horúčka dnes dosiahla svoj 
vrchol, keď štát New York oznámil, že tri výherné hracie tikety si rozdelia 41 miliónov dolárov. 
Ľudia stáli v radoch na tikety. Jeden výherný tiket vlastnilo 21 továrenských pracovníkov, 778 


tiketov vyhralo druhé miesto a 113 000 vyhralo symbolické množstvá. To možno znie celkom 
dobre. 


Na druhej strane bolo ale 35 998 956 tých, ktorí prehrali, z ktorých každý zaplatil za šancu 


vyhrať, [ale nedostal nič]“ (V Conference Report, október 1985, 67: alebo Ensign, november 
1985, 52). 


Niektoré americké štáty uvalili na kasína vysoké dane, ako zdroj svojho príjmu. Prevádzkujúca 
firma tiež musí mať svoj zisk. Potom prichádza na rad držiteľ výherného tiketu. A všetci ostatní, 
ktorí si kúpili tikety zostávajú s prázdnymi rukami. 


Som tak vďačný, že keď Pán ustanovil túto Cirkev, tak nám dal zákon desiatku. Raz som sa 
rozprával s jedným úradníkom inej cirkvi, ktorý, ako som vyrozumel, sa spolieha na značnú časť 
svojho príjmu z výhier v Bingu. Povedal som mu: „Rozmýšľali ste niekedy o desiatku, aby ste 
podporili vašu cirkev?“ Odpovedal: „Áno, a ó, ako veľmi by som si želal, aby sme platili 
desiatok namiesto hrania Binga. Neočakávam ale, že k takej zmene dôjde počas môjho života.“ 


V indiánskych rezerváciách boli otvorené kasína, aby zabezpečili príjem pre tých, ktorí ich 
vlastnia. Zopár ľudí vyhrá, ale väčšina musí prehrať. Musia prehrať, ak má niekto vyhrať a 


majiteľ má mať zisk. 


Jeden náš mladý muž prednedávnom povedal: „Zaplatiť 5 dolárov za kino alebo zaplatiť 5 
dolárov za poker, veď to je to isté.“ 


Nie je to to isté. V jednom prípade dostaneš naspäť to, za čo si zaplatil. V druhom prípade len 
jeden človek zoberie výhry a ostatní sú ponechaní s prázdnymi rukami. 


Skúsenosť ukázala, že hranie pokeru vedie k závislosti na hazardných hrách. 
Hazardné hry boli verejne kritizované od prvých dní tejto Cirkvi. 


Už v roku 1842 Joseph Smith opísal podmienky, v ktorých žili Svätí v Missouri. Povedal: 
„Zakúpili sme veľké pozemky, naše farmy oplývali prebytkom a v našich rodinných kruhoch a 


sat! 


susedstvách sme zažívali mier a šťastie. Ale pretože sme sa s našimi susedmi nezúčastňovajli ... 
na ich polnočných radovánkach, na ich narušeniach Pánovho dňa, jazdeckých pretekoch a 
hazardných hrách, začali sa nám najskôr vysmievať, potom prenasledovať a nakoniec sa spojili 
do zberby a podpálili naše domy, polievali nás smolou a sypali na nás perie, bičovali mnohých 
našich bratov a nakoniec, aj keď to bolo proti zákonu, spravodlivosti a ľudskosti, ich vyhnali z 
ich domovov“ (v James R. Clark, comp., Posolstvá prvého predsedníctva, of The Church of 
Jesus Christ of Latter-day Saints, 6 kn. [1965—75], 1:139) 


Brigham Young v októbri 1844 o situácii v Nauvoo povedal: „Prajeme si potlačiť všetky 
obchody s likérom, domy hazardu a všetky ostatné pochybné domy alebo praktiky v našom 
meste, a tiež si prajeme, aby sme netolerovali medzi sebou žiadnu hrabivosť a nemravnosť“ 
(Posolstvá prvého predsedníctva, 1:242). 


Prezidenti Cirkvi a radcovia v Prvom predsedníctve opakovane hovorili o tomto zle. George O. 
Cannon, ktorý slúžil ako radca trom prezidentom Cirkvi povedal: „Vo svete je mnoho zla, pred 
ktorým treba ochraňovať našu mládež. Jedným z nich sú hazardné hry. Toto zlo existuje v 
rôznych formách, ale všetky sú zlé a nemali by sme sa ich zúčastňovať.“ (Discourses and 
Writings of President George O. Cannon, sel. Jerreld L. Newguist, 2 vols. [1974], 2:223). 


Prezident Joseph F. Smith konštatoval: „Cirkev nesúhlasí s hazardnými hrami, ale dôrazne ich 
odsudzuje ako morálne zlé a separuje sa od týchto hazardných hier a hier na náhodu a lotérií 
všetkých druhov a úprimne nesúhlasí, aby sa jej členovia zúčastňovali podobných aktivít“ 
(„Editors Table“, Improvement Era,aug,. 1908, 807). 


Prezident Heber J. Grant radil: „Cirkev bola a je nezvratne proti hazardným hrám akéhokoľvek 
druhu. Stavia sa proti hrám na náhodu, zamestnanie, alebo takzvanému obchodovaniu, ktoré od 
človeka zoberie jeho peniaze bez toho, aby mu vrátilo to, čo mu bolo zobraté naspäť. Cirkev je 
proti všetkým praktikám, ktoré majú sklon...znížiť alebo oslabiť vysoké morálne mierky, 
ktorých sa jej členovia a väčšina našej spoločnosti vždy pridržiavali“ (v Messages of the First 
Presidency, 5:243). 


Prezident Spencer W. Kimball povedal: „Od začiatku nás vystríhali pred hazardnými hrami 
všetkých druhov. Každej osobe škodí a zapríčiní stratu, či už vyhrá alebo prehrá, keď dostane 
niečo za nič, niečo bez námahy, bez toho, aby zaplatila plnú cenu“ (v Conference Report, apr. 
1975, 6, alebo Ensign, máj 1975, 6). 


Starší Dallin H. Oaks, ktorí je tu dnes s nami predniesol v roku 1987 na vtedajšej Ricks College 


majstrovskú reč na túto tému. Nazývala sa „Hazardovanie - morálne zlé a politicky nemúdre“ 
(pozri Ensign, jún 1987, 69—75). 


K týmto prejavom o pozícii Cirkvi pridávam teraz svoje vlastné. Hranie hazardných hier môže 
vyzerať ako nevinná zábava. Je s ním ale spojené napätie, ktoré je viditeľné na tvárach tých, 
ktorí hrajú. A v príliš veľa prípadoch táto činnosť, ktorá vyzerá tak nevinne, môže viesť k 
naozajstnej závislosti. Cirkev bola a aj teraz je proti týmto činnostiam. Ak ste nikdy nehrali 
poker alebo iné druhy hazardných hier, nezačnite. Ak ste v tom zapletení, prestaňte kým môžete. 


BE 


Sú iné spôsoby, ktorými môžeme lepšie využiť svoj čas. Sú lepšie záujmy na to, aby okupovali 
našu pozornosť a energiu. Existuje tak veľa prekrásnych kníh. Je nepravdepodobné, že by sme sa 
ich mohli niekedy presýtiť. Existuje hudba, ktorú sa môžeme učiť a radovať sa z nej. Alebo inak 
tráviť spoločne čas, tancovať, chodiť po horách, bicyklovať sa alebo sa zabávať s chlapcami a 
dievčatami inými spôsobmi a mať sa spolu dobre. 


Čítam teraz novú knihu, ktorú len nedávno vydali Tlačiarne Oxfordskej Univerzity a ktorá medzi 
nami vyvolala nemalú pozornosť. Obsahuje výskum, ktorý bol vedený členmi profesorského 
zboru Univerzity Severnej Karolíny v Chapel Hill. Týka sa náboženského a duchovného života 
amerických teenegrov. Ľudia, ktorí viedli túto štúdiu dávali otázky mladým ľuďom rôznych 
vyznaní a tradícií. (Pozri Christian Smith and Melinda Lundguist Denton, Soul Searching: The 
Religious and Spiritual Lives of American Teenagers [2005]). 


Dospeli k záveru, že mládež Svätých neskorších dní vie o svojej viere viac a je jej viacej oddaná 
a bližšie sa pridržiava jej učení o spoločenskom správaní, než jej rovesníci. 


Jeden z výskumných pracovníkov povedal: „Cirkev Svätých neskorších dní žiada od svojich 
mladých veľa a ...vo väčšine prípadov to aj dosiahne“ (v Elaine Jarvik, „„LDS Teens Rank Tops 
in Living Their Faith“, Deseret News. mar. 15, 2005, p. A3). 


Zistili, že naši mladí ľudia sa s väčšou pravdepodobnosťou pridržiavajú tých istých 
náboženských presvedčení ako ich rodičia, navštevujú raz v nedeľu bohoslužby, aby sa podelili 
so svojou vierou s ostatnými, postia sa alebo si niečo inak odopierajú a majú o svojej viere menej 
pochybností. 


Komentátori tejto štúdie hovoria o tom, ako naša mládež skoro vstáva a navštevuje seminár. 
Jeden študent seminára povedal: „Je to ťažké vstávať tak skoro. Ale prináša to požehnania. Je to 
prekrásny spôsob ako začať deň.“ 


Študijní pracovníci poukazujú na to, že nie všetci naši mladí ľudia sú dokonalí, ale ako celok 
ostatných neobyčajne vysoko prevyšujú. Ja dodávam, že títo stredoškoláci nemajú čas hrávať 
poker. 


Moji drahí mladí priatelia, ku ktorým dnes večer hovorím, tak veľa pre nás znamenáte. Ste pre 
nás tak veľmi dôležití. Ako členovia tejto Cirkvi a ako držitelia kňazstva máte obrovskú 
zodpovednosť. Nemrhajte prosím svoj čas a svoje talenty na bezcieľne záujmy. Ak tak budete 
robiť, zmenší to vašu schopnosť robiť to, čo je užitočné. Verím, že to otupí vašu citlivosť k 
vášmu štúdiu v škole. Sklame to vašich rodičov a ako budú plynúť roky a obzriete sa nazad, 
budete sklamaní sami so seba. 


Kňazstvo, ktoré ako mladí muži držíte vám dáva privilégium služby anjelov. Toto spoločenstvo 
je nezlúčiteľné s hraním hazardných hier. 


„Vyberte si správne, keď je voľba pred vami“ (,,Choose the Right“, Hymns, č. 239). 


TSK: 


Pokorne sa modlím, aby na vás spočinuli požehnania nebies a zanechávam vám moje svedectvo 
o tejto práci a moju lásky ku všetkým, ktorí sa na nej zúčastňujú, v posvätnom mene Ježiša 
Krista, amen. 


A. 


VY) 


CIRKEV 


JEŽIŠA KRISTA 


SVÄTÝCH 
NESKORŠÍCH DNÍ 

